
PREFAŢĂ 


LA PRIMA EDIŢIE 


În cursul războiului şi de pe urma patimilor pe care 
e firesc să le trezească s'a vorbit, aiurea şi chiar la noi, 
despre o rasă germană, unică, unitară, din aceiaşi strămoşi 
şi de același sânge, exercitând de veacuri, printr'o pormre 
care pleacă din însăşi alcătuirea ei fisică, o înrâurire ener- 
gică şi tinzând la dominaţia asupra lumii, pe care nu. vrea 
s'o împartă cu nimeni. 

Pe de altă parte, învățați germani cari au scris despre 
istoria patriei lor, — şi până la cel din urmă dintre ei, ma- 
rele cugetător şi sociolog Lamprecht, a cărui vastă operă 
de istorie are înainte de toate scopul de a-i adeveri teo- 
riile, — susfiħ că rasa germană, a cării unitate nu o mai 
discută, a adus în omenire, de la ivirea ei pe scena isto- 
rică, idei nouă, concepții originale, principii de organisare 
care nu se cunoșteau până atunci şi că, astfel, de la inter- 
venția străbunilor: din veacul al II-lea şi al IV-lea ar 
veni toată desvoltarea ulterioară a societăților europene. 
Pentru ca, pe urmă, iarăşi, la deosebite epoce, inițiativa 
creatoare, spontaneitatea revoluționară a altor generații 
germane să hotărască asupra viitorului civilisaţiei. 


In sfârşit, până ce Fustel de Coulanges, în studiile 
lui de protestare, după războiul din 1876-1, a venit să arăte 
că regii barbari de la începutul &vului mediu nu au venit 
ca nişte purificatori şi îndreptători spre nouă idealuri, 
multă, foarte multă lume negermană eta de părere că în 
adevăr societatea romană, din centru şi din provincii, se 
afla în ultimu! hal al descompunerii materiale, al ruinei 
economice, al desechilibrului sufletesc şi că sângele nou 
german a adus, odată cu o energie proaspătă, — ca şi cum 
singură civilisaţia ar putea stoarce puterile unui neam, şi 
nu şi cumpliiele vicii ale unei barbarii desfrânate, — şi 
virtuți morale cu care sa îmbogățit de acum înainte sufle- 
ful, radical curăţit de păcatele trecute, al omenirii. 

Nieiuna din aceste păreri nu se poate adeveri. 

Intâiu, se vorbeşte fără dreptate de o singură şi sigură 
rasă germană, lucrând pretutindeni şi totdeauna, după ins- 
tincte care s'au menținut şi împuternicit de-a lungul veacu- 
rilor. De fapt, o asemenea rasă pură ar trebui căutată doar, 
întru cât şi aici n'a fost vre-un amestec cu popoare finese 
ori chiar slave, în peninsula scandinavă !, unde şi vechile 
legende s'au păstrat mai bine şi au căpătat o formă epică 
organisătă. In Germania însăși, acest sânge curat n ar 
putea fi găsit dincolo de Elba, unde aspectul fisic, poate 
şi particularităţile dialectale, în orice cas desyoltarea isto- 
rică, adeverită prin izvoare, — întinderea țăranilor cari, 
încetul cu încetul, au câștigat pământ noii spre Răsărit, — 
și numele dè localităţi, care păstrează rădăcinile şi sufixele 
slave, arată cât de unitar slavă a fost basa locuinţei şi a 
culturii. În Sudul saxon se pot întâlni, pe lângă această 
presență a Slavilor înainte-mergători, acolo unde Dresda, 
Leipzig răsună încă de sensul lor primitiv slav, şi elemente 





1 Lăsăm la o parte chestia unei admigrări din Sud, pe care o arată elemente 
de cultură orientală, tracică. 

celtice din vecina Boemie: a vechilor Boii ! celtici. In Bava- 
ria, între Rin și Dunăre, a fost o puternică şi durabilă 
colonisare romană, anterioară Baiovarilor lui Tassilo, şi 
poate că Reţii, Romanşii de limbă latină din Alpii Elveţiei, 
nu sânt decât rămăşiţele, departe aruncate, ale rasei pri- 
mitive. lar pe toată linia Rinului vechii locuitori au fost 
Celţii. Celţii de varietate galică, dintre cari Menapii s'au 
păstrat până târziu ca un colf înfipt în regiunile de coloni- 
sare teutonică, — şi Francesii nu uită în discuția drepturi- 
lor asupra țărmului renan să amintească această origine 
galică a Germanilor de acolo, origine care se păstrează, 
nu numai în aspectul şi în caracterul omenesc, dar şi într'o 
mare parte din nomenclatura geografică. 

Teoria marilor reserve de caracter, a nesecatului te- 
saur de moralitate a Germanilor primitivi nu se sprijină de 
loč pe povestirea, de represintanţii cărturari ai neamurilor 
supuse, ori de dânşii chiar, năvălitori, a isprăvilor îndepli- 
nite de regii franci, alemani, burgunzi, goți, vandali şi de 
războinicii cari-i încunjurau supt steagul cuceririi. Izvorul 
acestei ilusii e cărticica lui Tacit. 

Dar Tacit, de sigur un Roman bine informat în lumea 
celto-germanică şi, prin legăturile lui de înrudire, un spirit 
distins şi un mare istoric, n'a făcut, în ce priveşte contras- 
tul, voit, căutat şi exploatat de dânsul, dintre barbari şi 
dintre ai lui, decât ce făceau, după răspândirea opiniilor 
lui Rousseau despre escelența omului neatins de cultură, 
acei scriitori francesi, de la sfârşitul veacului al XVIII-lea, 
ca Chateubriand, cari, judecând în rău pe contimpo- 
ranii lor, capabili, totuşi, de a da sacrificiile Revoluţiei şi 
triumțurile Republicei şi ale Imperiului, mergeau să caute 
exemplare imaculate île umanităţii în pustiile Americei-de- 


1 Pe vremea alianţei cu Napoleon I-iu, învățații bavaresi căutau să afirme 
ei această origine negermană, exagerând-o chiar. 

Nord, unde se așezau eroii morali din Atala, din René, din 
les Natchez. 

De fapt; Germanii n'au inovat, ci din potrivă, oricare 
ar fi fost cugetarea lor la un moment dat, ei s'au supus, în 
ce priveşte fapta, influenței civilisaţiilor superioare în mij- 
locul cărora i-a adus soarta lor. 

Și nici n'ar fi fost cu putință altfel. Rari sânt popoa- 
rele cărora o soartă extraordinar de favorabilă să li fi îngă- 
duit a se desvolta după singurele nevoi ale fiinţei lor, care 
să înfățişeze deci succesiunea, neînrâurită din afară sau 
aşa de puțin înrâurită încât să nu modifice esenţial liniile 
unei desvoltări normale, a propriilor lor principii. Cele mai 
multe pornesc cu începuturi de așezăminte particulare, din 
fondul lor însuşi, pentru ca, întâlnind, la un anume mo- 
ment, o civilisație superioară, să se confunde, în cursul ei, 
cu mult mai larg şi mai puternic. Ca şi la râuri, acela se 
socoate a fi afluentul, care, oricât de lung i-ar fi drumul şi 
oricât de iute mişcarea, înfăţişează totuşi o albie mai în- 
gustă. Neamurile care se adaptează astfel, sărind, de cele 
mai multe ori în dauna şi a valorii lor morale în present 
și a pulinței lor de înaintare în viitor, evită cel puţin soarta 
altora, mai nenorocite, care, lovindu-se de o superioritate 
de civilisatie înaintea căreia refusă a se pleca, isprăvesc 
prinir'o subită ruină sau pierd, într'o înceată decădere, 
orice rost omenesc, animalisându-se în miserie şi în părăsi- 
rea de sine. 


PREFAŢĂ 


LA A DOUA EDIȚIE 


Retipăresc, pentru multele constatări nouă și drepte 
pe care le cuprind, aceste pagini scrise în vremea când 
mai bine de jumătate din România învinsă era în stăpâni- 
rea unui nemilos biruitor. 

Se va recunoaşte că în ele nu e nimic din ce avea 
drept să strige adânca noastră durere. Am căutat să înă- 
buş şi sentimentele cele mai fireşti. 


Aveam însă scopul de a dovedi că hegemonia pe care 
o reclama naţia germană, cu Împăratul ei în frunte, nu se 
răzima pe o mare operă de creaţiune originală, urmărită 
din secol în secol, şi înaintea căreia umanitatea ar fi avut 
datoria să se închine. Și cred că această ţintă a fost atinsă. 

Prevedeam la capăt că o nație necontenit tutelată 
va voi să-și impuie voinţa ei. 

Nu m'am înșelat. A şi voit s'o facă, aruncând cârjele 
de imprumut ale unei paralisii dibaciu pregătite de duşma- 
nii ei, dar, stângace cum era din causa acestei necontenite 
interziceri a acţiunii, n'a izbutit. Haosul comunismului 
răsărise ca o teribilă fantomă în zare. 


Ce s'a pus în loc nu e o nouă formă ieșită din desvol- 
tarea intelectualităţii, deprinsă și ea a se subordona puterii, 

ci, ca şi la începuturile Fiihrerului actual, cererea mulți- 
milor de a-şi avea o viață mai omenească, peste îndestula- 
rea cu pânea de toate zilele. 

Astfel supt dictatură, cu toate violențele şi capriciile 
ei, este de fapt, şi aceasta susține regimul, acea impunere 
a cerinților populare la care, acum douăzeci şi ceva de 
ani, mă gândiam. 


N. IORGA 


I. 
VECHEA REGALITATE GERMANĂ ŞI INVASIILE. 


La cea d'intăiu constatare întrun izvor roman a mora- 
vurilor şi instituțiilor vechii Germanii trăind încă dincolo de 
margenile Imperiului, nu se vede o unitate, măcar aproximativă, 
de viaţă economică, culturală și politică, In afară de întrebarea, 
totuși însemnată, ce Germani a văzut Tacit şi unde, căci faptul 
că enumeră deosebitele grupe nu înseamnă că le-a şi cunoscut 
pe toate, în afară de siguranţa că nu pretutindeni, în toate re- 
giunile, se întâlnia aceaşi stare de lucruri, e evident că scriitorul 
roman presintă, — fie prin faptul că la poporul sau la popoarele 
ce studikse se întâlnia un asemenea amestec, fie că în expunerea 
lui se confundă elemente împrumutate de la deosebite seminţii 
şi poate de la predecesori istorici, căci nu e dovedit că la, basă 
wau stat și rapoarte scrise din deosebite timpuri, — un tablou 
care nu e unitar, ci în care se întâlnesc mai multe elemente 
deosebite, 

Este o parte care se ţine în adevăr de cea mai autentică 
viaţă primitivă a atelor triburi larg răspândite, care nu formau 
încă o nație şi nu puteau tinde să devie una. Mai presus de ră- 
măşiţile unui regim iniţial, în care singura legătură era a sân- 
gelui, ţinându-se în samă la început legătura prin femei—, ceva 
din matriarcat se păstrează în marea influență pe care o au 

membrii feminini ai tovăraşiilor — şi în afară de o nobleță 
răsărită în chip firese din aceste societăţi cu nex numai genea- 
logic — aşa cum la noi se ridicară, din sate în care toţi erau 
rude, ca urmaşi ai moșului întemeietor, în moșia lui, juzii, apoi 
familiile de juzi —, în afară de organisarea militară, supt duci 
cari se impuneau prin calităţile lor individuale («Herzöge»), şi 
în cadrele unor grupe de câte o sută, centenae, Hundertschaften, 
care pot fi împrumutate dela sistemele Statelor de cultură ale 
antichităţii, întâlnim o regalitate de ordine divină. 

Nu e ceva nou în viaţa popoarelor. Ele încep toate cu 
dânsa. E o prelungire a concepțiilor religioase care nu încep 
numai viaţa, ci o domină şi o străbat, nimic neputând exista, 
în afară de satisfacerea, nevoilor celor mai elementare, în afară 
de dumnezeirea, care creiază, conduce şi absoarbe generațiile ce 
se urmează. Oamenii au trăit întăiu cu zeii, în sama lor, la dis- 
creția lor, mergând în adevăr, «cu voia lui Dumnezeu» și «supt 
ochiul lui Dumnezeu». Apoi, pe încetul, și nu fără greutate, 
coborîndu-se la cunoașterea realităților umane, care există prin 
ele, dacă nu, deocamdată, și pentru scopurile lor, ei au admis 
stăpânitorii de pe pământ numai pentru că o legendă genealo- 
gică îi făcea să se coboare din zeii cari au cercetat pământul și 
s'au împărtăşit de muritoarele lui fericiri. Nu ca oameni dom- 
nesc acești şefi, oricare li-ar fi titlul, ci ca urmași ai zeilor, din 
ființa cărora continuă a face parte. Poate chiar că datina ere- 
dităţii, indiferent de aspectul, de puterea, de însuşirile şi pur- 
tările succesorului, cu sau fără caracterul de fiu, cu sau fără 
drept de întăia naștere, nu se explică altfel decât prin această 
necontenită transmisiune divină, prin această întrupare succe- 
sivă, fără sfârşit. 

Alături însă cu acest «rege» având atribuţii sacerdotale, 
presidând la anume ceremonii religioase, care mau o preoţime 
specialisată pentru a le săvârși, şi îndeplinind rosturi de jude- 
cată care apar ca acte religioase după legi care sânt revelații şi 

descântece, întâlnim regi politici, de deosebite categorii şi supt 
forme deosebite. 


Şi atunci se zice: iată, acești regi politici sânt aceia prin 
cari germanismul plin de viaţă și setos de acţiune a înrâurit 
soarta, lumii. Şubreda fantomă palidă a Impăratului roman de 
decadenţă, pus adesea de şeful barbar din oastea sa şi menţinut 
de acesta după placul lui, e înlocuită, pentru ca, supușii să aibă 
un guvern efectiv şi o garanţie reală, de asprul rege teutonic. 
Indată viaţa întreagă a Statului se resimte; ea întinereşte şi 
pleacă pe drumuri nouă, la capătul cărora vor fi, peste autori- 
tăţile şi stăpânirile medievale, regalitățile din epoca modernă, 
de unde vine apoi, prin desvoltări normale şi revoluţii, epoca 
noastră. Germanii au creat deci, în întăia instanţă, toate rega- 
lităţile moderne. 

Numai cât popoarele nu ajung răzleț şi accidental, prin- 
tr'o hotărîre momentană sau printr'un hasard fericit, la această 
regalitate. E un pas greu care s'a făcut odată, întrun nume 
loc, la un popor mai fericit, printr'un impuls îndrăzneț al minții 
etnice, capabilă astfel de-a ajunge la o nouă concepţie, care e 
cea politică, în locul celei religioase. 


Ştim acel loc unde s'a creat noua regalitate, ştim pe ce 
cale s'a întins ea asupra lumii antice, pe care a câştigat-o pe 
rând, prin cucerire şi prin exemplu. Regii politici vin din Asia. 
Europa i-a cunoscut numai după ce Alexandru-cel-Mare, venit 
din Macedonia, unde, de mult, se imită normele de guvern per- 
siene, a confundat, peste cetăţile greceşti supuse lui, fără a fi 
şi distruse în esenţa lor, patriarhalismul organisaţiei străvechi 
traco-ilirice cu acea regalitate a Perşilor a cării diademă, s'a 
dus s'o smulgă în lupta cu ultimul Dariu. «Diadohii», urmașii 
lui, au fost regi, nu numai pe teritoriul pe care ajunseseră a-l 
stăpâni, ci pe moştenirea lui întreagă, la care pretindeau. Au 

fost astfel regi în Epir, în Macedonia, în Tracia. Şi la Sciţii 
vecini, a căror stepă se învecina cu munții şi văile Persiei şi 
cari trăiau în cliente culturală a acestor „vecini mult mai 
înaintați, imitaţia acestei regalități asiatice, pe care în ultima, 
ei înfăţişare o susţin Perșii, împodobește cu o sumă de regali- 
tăţi barbare tot interiorul de pământuri, tot hinterlandul Mării 
Negre. 

Dar Germanii din Răsărit, — și atâţia din cei apuseni, — 
au făcut un stagiu îndelungat în părţile noastre. Goţii, Bur- 
gunzii, Suevii, Alanii, Vandalii au stat multă vreme în contact 
cu această lume a Sciţilor şi cu această lume a Tracilor, mult 
superioară dor, pentru că primise cele d'intăiu şi mai vii raze 
ale culturii asiatice şi mediteraneene. Astfel regii din Bosfor, 
regii din Dobrogea avură imitatori în şefii germani, cu cari 
întrau în confederaţii războinice şi în alianţe de familie chiar, 
şi cărora li transmiteau începuturi de artă şi alte impulsuri spre 
o mai înaltă civilisaţie. Să nu uităm că întăiul rege germanic 
de năvălire, — în Macedonia, — e Clondicus, stăpânitor peste 
Bastarnii din Delta Dunării. Prin curentul spre Vest apoi acea- 
stă regalitate de împrumut a trecut asupra întregii rase germa- 
nice, întru cât ea s'a împărtăşit de această nouă organisaţie 
regală. 

Şi nu trebuie să se uite nici îndelungatul contact, în atâtea 
locuri şi la atâtea epoce deosebite, cu Celţii, cari, dacă, în Galia, 
prin influenţa Grecilor de pe coastă, de la cari luaseră și literele, 
s'au alcătuit în «cetăţi» republicane, în schimb, aiurea, în Boe- 
mia, și în Alpi, avură, împrumutând de la acelaşi izvor al Orien- 
tului, familiar lor, regalităţi naţionale. Să nu uităm că terminii 
Rich (Reich), Stat, Amt, dregătorie, se recunosc a fi de ori- 
gine celtică 2 şi că Ariovist, regele german cu care, pentru Ga- 





1 Robert König (Deutsche Zitteratiegeschichte, a 26-a ediţie, 1899, I, 


p. 2), crede cuvântul germanic. 
2 Lamprecht. Deutsche Geschichte. ed. a 5-a, I, p, 90. 

lia, s'a luptat geniul lui Cesar, era ginerele unui rege celt din 
Noric şi că vorbia el însuşi limba celtică *, Mai tărziu şi Mar- 
bod, puternicul rege care, dintr'un punct central, încearcă a 
întemeia, o forță politică barbară stăpânind de la Rin la Du- 
nărea-de-jos, se găseşte pe acelaşi vechiu teren celtic, Şi când 
Cimbrii şi 'Teutonii se revărsau asupra Italiei în zilele lui Mariu, 
ei represintau o asociaţie războinică germano-celtică. Nu în Ga- 
lia deci, şi începând cu epoca lui Cesar, trebuie căutate singu- 
rele locuri și epoce de atingere între Celţi și Germani, aducă- 
toare de folos pentru aceştia, din urmă. 
Romanii, apoi, aveau nevoie de o asemehea organisatie 
politică a Germanilor, şi în calitatea acestora de vecini, şi în 
aceia de federaţi, şi în aceia de coloni, şi, în sfârşit, în aceia de 
soldaţi ai Imperiului, formând garda însăși a Cesarului. Une ori 
ei, cari, din vechile lor amintiri proprii, ce se suiau până la 
epoca unei regalităţi tot de obârşie asiatică, împrumutată de la 
învățătorii lor, Etruscii, ştiau că orice autoritate în afară de a 
cetăților greceşti şi a imperiului lor, de o natură mai compli- 
cată, e «regală», au impus acest nume unor șefi germanici oare- 
cari, fără multă grijă de titlul lor. Au făcut astfel regi din 
simpli şefi de bande, luate chiar în seminţii deosebite, care 
veniau în solda Tesaurului împărătesc: în acest sens a fost rege 
un Odovacar, acela care, după ce a înlăturat umbra de Cesar ce-i 
stătea, din propria lui voie, alături, şi a devenit de-sine-stătă- 
torul Flavius Odovacar, rămăsese tot «rege», fără caracter na- 
tional, fiindcă Germanii săi erau o simplă adunătură, și fără 
caracter teritorial, fiindcă Italia, pe care o cârmuia el, era pă- 
mânt al Imperiului, refugiat, acum, numai la Constantinopol. 
Erau regi cari se ridicau din clientela romană şi prin 
ajutorul roman și cari, mult timp, aşa cum cuvântul roman 
îi crease, se mențineau prin singurul sprijin roman. Să nu uităm 





1 [bid.. b. 100. 

că acel Arminiu, de la victoria căruia. asupra lui Varus, în Pă- 
durea Teotoburgică, unii, — şi nu numai Germanii, — fac să 
dateze o nouă epocă, de libertate, pentru civilisaţia umană, fu- 
sese, de şi «de neam regal», în vechiul înţeles religios al 
cuvântului, probabil, «cavaler roman». Astfel de regi erau 
necesari pentru a se încheia cu dânșii un tratat, pentru a se 
căpăta în persoana lor o garanţie, pentru a se avea în ambiția 
lor un razim. Când nu erau, Roma-i crea, după exemplul altor 
regi germanici, de un mai vechiu împrumut, şi după propriile 
sale concepţii despre felul cum barbarii pot și trebuie să fie 
guvernaţi. 

Cu aceste instituţii au venit Germanii în Galia, supt şefii 
franci din neamul lui Clodion pentru a da în fiinţa lui Chlo- 
dovech ! Clovis și a urmaşilor săi, Merovingienii, o” «dinastie», 
care, cum vom vedea, nu e, de fapt, decât o serie de deținători 
prin drept de moştenire ai aceleiași prăzi. Cu aceste instituții, 
lustruite printr'o petrecere personală îndelungată în Bizanţ și 
printrun lung stagiu al războinicilor săi la Dunăre, a venit, 
cu mandat imperial din Răsărit, Teodoric în Italia. Cu asemenea 
instituţii au trecut prin Italia ori pe acelaşi drum al Rinului ca 
şi Francii, pentru a se opri în Galia meridională, în Spania, în 
Africa, Visigoţii, Suevii cei noi, Alanii şi Vandalii. Cu aceste 
instituţii s'au aciuat la Rin și la Rhône, pănă la apropiata lor 
dispariţie, de mânile fraţilor, Alemanii şi Burgunzii. Cu aceste 
instituţii s'au păstrat un timp, apoi sau stâns în obscuritate 
ori S'au confundat în marele «regat» hunic, de confederație ger- 
mano-turanică, la Dunărea mijlocie, rămăşiţile gotice din 
Orient, 

Nicăiri, o urmă măcar din acea originalitate care ar fi 
gloria Germanilor în trecut și dreptul ler de hegemonie peste 
«bătrâne» neamuri «obosite», «individualiste» şi «anarhice» în 
viitor, 


„k De unde şi Ludovic. 

Era 'oare un plan în marea mişcare germană care, desfă- 
şurându-se de-a lungul a trei-patru veacuri, a adus complecta, 
schimbare de stăpânire şi de guvern a provinciilor de odinioară 
ale Imperiului roman, mai ales a jumătăţii lui de Apus? Avem 
a face cu un scop politic urmărit de un neam întreg care vrea 
să înoiască, să prefacă, să creeze? Datorim astfel rasei ger- 
mane, în plină mișcare conştientă, dispariţia unui vechiu Stat 
care împiedeca desvoltarea omenirii, și fundarea altora nouă, 
care au fost în stare să ajute mersul ei înainte? 

Am văzut că, fisiceşte, Germanii de azi nu formează o 
rasă. Sufletește, pe vremea strămutărilor, ei formau tot aşa 
de puţin un popor, o conștiință națională, cât de obscură încă, 
şi o datină politică, oricât ar fi fost numai la începuturile ei. 

Numele de Germani, pe care l-am primit, prin Romani, 
cari, în cele dintăiu timpuri, întrebuințaseră pe acela de Teu- 
toni, mai autentic și mai direct, vine, — după socotinţile cele 
mai nouă, — de la Gali, cari numiau pe vecinii lor de peste Rin 
cu acest termin, care înseamnă: fraţi, înrudiţi, tovarăşi. Pentru 
Gali el nu servia, de sigur, să numească totalitatea, de alminte- 
rea, necunoscută, lor și nebănuită de dânşii, a seminţiilor pe care, 
azi, le ştim că făceau parte din marele corp germanic. Goţii 
din Răsărit, Scandinavii din Nord, Saxonii din mijlocul pădu- 
ros al Europei, — mărginași ai pădurii hercyniene, încunjurată 
de legende, ai pădurii teutoburgice, locul biruinţii lui Arminiu 
asupra Romanilor lui Varus —, nu erau, pentru riveranii celți 
ai fluviului, Germani. Cesar cunoaște pe Germani în sensul 
celtic şi introduce terminul. La Tacit este vorba, de o Germanie, 
în sensul de «obşte germană», iar nu de existenţă, naţională uni- 
tară, căci lui, pentru scopurile de morală şi propagandă prin 
exemplu și contrast ce urmăria, îi trebuia o unitate barbară pe 
care s'o opuie unităţii romane. Ti trebuia aşa de mult, încât 
barbari de altă origine decât cea germanică, Venezii slavi, Aes- 
tuii din Estonia letonă, nu apar ca alte mari grupări naţionale 
N, IORGA 2 

opuse celei germanice, ci se pierd, konfundându-se, aproape, la, 
margenile «Germaniei». 

Pentru Romanii din epcea Republicei, Teutonii (de la diot, 
germ. popor) nu sânt o nouă forță politică răsărind la orizont, 
o armată după altă armată. o grupă etnică după alta, ci numai, 
amestecați cu Kymrii de altă obârşie, o ceată năvălitoare căreia 
i se puse capăt printr'mun mare măcel în Sudul galic al «Provin- 
ciei» (Provence). 

Strâns legate de zeii lor începători, de strămoşii prin cari 
se perpetuase, supt coroana regală, divinitatea acestora, deose- 
bitele «naţii» în care ge uniau, în ce privește măcar pe cei de 
pe malul Rinului, cunoscuţi şi descriși de Cesar, deozebitele 
aşezări şi grupe de aşezări (vici şi pagi), aveau numai conștiința 
existenței lor proprii. Nicăiri nu întâlnim vre-o legendă vre-o 
credinţă cât de vagă despre unitatea lor primitivă, şi împărţirea 
tripartită, a lui Tacit, în Ingevones, Istaevones și Herminones, 
are nevoie şi de precisare și de explicaţie în ce priveşte originea 
şi sensul ei. 

Pentru deosebite scopuri de războiu trecătoare se întâmpla 
ca unele «naţii» (Stämme) să se unească între ele. Astfel se 
formează confederaţiile, care apar şi dispar, mând nume care 
altă dată se aplică altei tovărăşii luptătoare, cum e casul cu 
Suevii cei mari ai lui Ariovist, cari nu sânt Suevii slabi din 
veacul al V-lea, invadatori ai Spaniei, ori cu Saxonii cari trec 
de pe malul Mării în Insulele Britanice şi cari sânt cu totul 
deosebiți de masa saxonă din interior, pe care a întâlnit-o şi a 
zdrobit-o cucerirea lui Carol-cel-Mare. Işi zic cu termini cari 
arată legătura lor însăşi sau situaţia lor: astfel Alemanni, «toţi 
oamenii», nu înseamnă alta decât «obşte», iar Franci, «liberii», 
se opun acelora dintre congeneri cari, dincolo de Rin, sau 
înţeles cu guvernatorii romani, au încheiat un pact cu dânşii şi 
trăiesc, oricât de autonomi, dar totuşi supt oblăduirea, supt 
conducerea superioară a acestora. 

După ce chiar opera de strămutare şi cucerire a fost înde- 
plinită, supt regi cari formează dinastii şi ţin durabil în jurul 
lor şi al urmașilor lor o «nație», nimic nu vădeşte un simţ de 
solidaritate germanică, — vorba Teutsch, Deutsch, în latineşte 
teotiscus, apărând numai foarte tărziu, și în anumite legături 
speciale. Regele franc priveşte pe Cstrogotul din Italia ca pe 
duşmanul său, — nu ca pe rivalul său în ce priveşte supremaţia, 
germanică —, şi nicio mustrare de cuget nu l-a chinuit pentru 
distrugerea, prin masacre mari, a tovarăşiler de ocupare a Ga- 
liei romane, Alemanii, Burgunzii, Visigoţii. Sau luptat necon- 
tenit între sine, uniţi numai întâmplător prin căsătorii, care, 
acestea, nu înseamnă o prietenie veșnică, ci numai un armistițiu 
trecător, şi încă aşa de slab garantat prin sentimente de familie 
aşa de curioase, pe vremea, când Merovingienii franci obișnuiau 
să scape de nepoți umplând păreţii de creierii lor la sfârşitul 
unui voios banchet dinastic! Şi, când a venit ceasul de peire 
pentru cele mai multe din aceste regalităţi, nicăiri în vecinăta- 
tea germanică nu se observă un interes, un simţ de compătimire, 
o dorinţă de a aiuta, care ar fi izbutit. poate să le scape. Născuie 
deosebit, în condiţii speciale ale hasardului, aceste «naţii», înte- 
msietoare de «regalităţi» care sânt simple proprietare ale pā- 
mântului cucerit cu banda lor de războinici, trăiesc şi mor tot 
deosebit, supt cchii indiferenți, ba adesea chiar duşsmănoși, ai 
vecinilor cu cari se puteau înţelege în graiu, dar faţă de cari 
nu-și simţiau nicio atracţie a instinctului politic, 

Tendinţa spre Statul germanic unitar n'a avut-o nici, în- 
Italia, Teodoric, cu toată cultura lui neobișnuită, căpătată în 
Bizanţ, cu toată puterea lui superioară, cu toată inteligența lui. 
care nu era comună. Cu atât mai puţin asprul suflet primitiv’ 
al celorlalți, fiecare păzind prada lui, în care nu şi-ar fi putut 
închipui că zace o ideie de viitor! In loc să caute adunarea în- 
aceiași mână a pământurilor, aceia dintre regii germanici cari 
ajunseseră la destulă autoritate pentru ca să. nu trebuiască, 

a-şi consulta ostaşii şi chiar fruntagii, laici şi clerici, ai popula- 
ţiei supuse la fiecare schimbare personală a regimului, îşi îm- 
părţiau, la sfârşitul zilelor lor, în patru, şi în cinci chiar, moște- 
nirea care constituia, pentru dânşii o avere personală, ca ori- 
care alta. 


Lipsa de legătură şi de concepţie politică sar fi putut 
înlocui printr'un sentiment de comunitate ieşit din aceiaşi viaţă 
sufletească, din răspândirea aceloraşi cântece, favorite la toate 
«Curțile» şi în toate lagărele. Bine înţeles, întru cât pentru a se 
avea chiar asemenea cântece nu e de nevoie să fi fost o mare 
luptă a tuturora, urmărind aceleași scopuri în aceiaşi organi- 
sare şi supt aceiaşi comandă, care ar fi fost a unor personali- 
tăţi eroice, idealisate apoi în legendă și slăvite în cântece. 

Au fost, în adevăr, dacă nu o epopeie primitivă germanică, 
— şi epopeile, în genere, se coase laolaltă mai tărziu, din cân- 
tece răzlețe, — măcar aceste cântece în legătură cu o anume 
faptă a unui anume luptător, cu toată putinţa, ulterioară, ca ele 
să fie adaptate pentru alte împrejurări şi alte căpetenii. 

Asemenea cântece orânduise a le strânge Carol-cel-Mare 
însuşi. Aceasta ar dovpdi că ele erau pe sfârşite, căci, în 
veacuri care au precedat aşa de mult pe al folklorului, se aduna 
numai ce se putea pierde altfel, cum se fotografiază monumen- 
tele gata să se dărâme. In Apusul germanic însă lipsesc mărtu- 
riile despre această «literatură» poetică. Pe toate le găsim, pen- 
tru această vreme, — afară, de tânguirile, de bocetele, ca pentru 
Arminiu, pe care le pomeneşte Tacit în «Anale», — numai în 
Răsărit. Astfel de izvoare se recunosc la basa întăiului capitol, 
legendar, din cartea lui Iordanes despre originile gotice; la 
Curtea lui Attila, când se întorcea cu biruinţă, fetele seminţiilor 
germanice! supuse ridicau astfel de imnuri proslăvitoare, me- 


1 Attila e un cuvânt gotic (de la Atta), şi înseamnă ctătucul», 

mite probabil, în alte vremuri unui şef din sângele lor. Din 
acelaşi cerc de fapte comun Hunilor şi Goţilor pe acest pământ 
răsăritean vine şi povestea, păstrată într'un manuscript contem- 
poran cu Carol-egl-Mare, a lui Hildebrand, care e un Got, fireşte, 
dar, ca şi Dietrich von Bern, Teodoric din Verona, regele Ostro- 
goților, un «om din Ost», un client al marelui Attila, așa încât 
pare dușmanului şi fiului său un «bătrân Hun viclean». 

In ce priveşte vechiul cântec anglo-saxon al lui Beowulf, 
îi credem mai curând de imitație celtică decât adus de acasă, 
oricât de germanic i-ar fi subiectul. 

Dar poporul, vecin cu Germanii orientali, care de la înce- 
putul istoriei sale, a fost mai spornic în ce priveşte eposul popu- 
lar, sânt Slavii. Oriunde au pătruns ei, cântecul eroic a mers 
cu dânșii. Vecinii li l-au împrumutat într'o epocă mai nouă, 
pe care o putem cerceta critic. Dacă, astfel, Sârbii întrec pe 
toţi în această privinţă, de la dânşii datina acestei lăudări şi 
conservări a luptelor naţicnale a trecut la Greci, în Sud, şi, la 
Nord, la Români. Ce ne împiedecă să admitem că acelaşi lucru 
s'a întâmplat, în cele dintăiu veacuri ale erei creştine, şi cu 
transmisiunea la Germani a vechii datini de cântări slave ori 
chiar străvechi trace? 

In afară de aceasta avem doar stângacea traducere a 
Bibliei făcută, pentru Goţi la Dunărea noastră de Wulfila, care 
a întrebuințat pentru a o scrie un nou alfabet, de amestec greco- 
latin. Dar aici nu avem a face cu un produs al spiritului germa- 
nic care din Scriptură, de altfel, nu şi-a putut însuşi decât 
asprele scene tragice din Vechiul Testament, pe care le-a pre- 
făcut, pretutindeni, în cea mai sângeroasă realitate. 

Dar, atunci, dacă n'a fost o conştiinţă luptătoare germană, 
plecând pe drumuri de mai înainte socotite pentru îndeplinirea 
prin războiu, printr'o lungă serie de războaie, a unui scop politic, 
ce a putut pune în mișcare şi întreținea, din zilele când bande 
gotice se oferiau diadohilor macedoneni ai lui Alexandru-cel- ' 

Mare pănă în momentul, peste mai mult de o jumătate de mie 
de ani, când regii germanici deveniră şefi neatârnaţi şi pro- 
prietari fără dependență ai provinciilor Imperiului roman, 
mecontenita, roire, neîntrerupiul neastâmpăr al întregii masse: 
barbare? 

Toată lumea se unește în a vedea o causă economică. Şi 
atunci, fireşte, comparaţia se impune cu presentul. Din motive 
de «cconomie națională», bine cunoscute şi recunoscute, au ple- 
cat strămoşii pe drumurile spre Vest şi Sud şi au creat, nu. 
numai State de oarecare durată, în forma lor primitivă, dar și 
nații, naţii nouă, care trăiesc şi pănă acuma și, sprijinind viaţa. 
modernă, pregătesc omenirii tot viitorul. Tot așa acuma cerinţi, 
tot aşa de neapărafe, necesităţi de expansiune, de «desvoltare», 
cu același caracter elementar, ale «economiei naţionale» germa- 
nice aduc strămutări războinice azi, ele vor aduce colonigări 
trainice mâini, și, astfel, întemeindu-se şi noi State, se vor pre= 
găti, dacă nu rase du nume nouă ale vremii ce va veni, măcar 
îimprospătarea cu sânge superior germanic a seminţiilor obosite 
care lăsau, să lâncezească munca omenirii. 

Numai cât acea causă economică de «Völkerwanderung», 
de «rătăcire a popoarelor» e de cea mai simplă şi mai primitivă. 
ordine, şi ea nu era menită prin sine să aibă consecinţe politice 
vrednice de acest nume. Iat'o în adevăr. 

In cele d'intăiu timpuri, cele mai vechi populaţii germane 
se ocupau mai mult cu pescuitul, pe țărmul Mării, cu vâna- 
tul, prin pădurile seculare, cu păstoria. [n ce privește păsto- 
ria însă, care nu se mai admite astăzi ca fasă primă prin 
care trebuie neapărat să treacă orice popor, pentru ca neapărat. 
să ajungă apoi la agricultură, se poate cbiecta că în Europa 
noastră există anume teritorii de păstorie, oferind, unul după 
altul, în legătură nemijlocită, sălașul de iarnă şi cel de vară: 
astfel Spania cu sierrele ei, Italia cu Apeninii, ţările noastre 
şi cele vecine de peste Dunăre cu Carpaţii şi cu Balcanii. Un: 

astfel de teritoriu nu e însă Germania. Păstoria ei nu putea, 
fi decât în poienile ce se deschideau prin mijlocul pădurilor: 
o păstorie puţină şi redusă. 

N'am putea spune când au început anume din populaţiile 
germanice a se deda la agricultură. Cuvintele străvechi pentru 
grâne și uneltele de lucru nu trebuie să ne înșele: Limba unui 
popor are termini, nu numai pentru ce produce acest popor la 
dânsul, ci şi pentru ce vede la alţii; ea înseamnă numai ce se 
cunoaşte şi se întrebuinţează, — într'o măsură care numai din 
aceasta nu se poate defini, — de acel popor. E sigur că unele 
seminţii nu lucrau câmpul şi că altele, nu numai că se ocupau 
cu plugăria, dar o aveau în rândul d'intăiu al ocupaţiilor lor. 

Această plugărie cerea, cum ş'a observat şi de alţii, mult 
mai mult doc decât acea de astăzi. Se cultiva o parte din pământ 
într'un an, pentru a se căuta în alt an hrana pe alt ogor. Astfel 
terenul care ar putea, prisosi cu metodele din zilele noastre era 
cu totul neîndestulător atunci. Şi, deci, nu era nevoie de o 
sporire imensă, şi neadmisibilă, a populaţiei pentru ca să 
se producă, nevoia de a se trece hotarul. 

Dar nu e vorba numai de o întindere a teritoriului, ci de o 
adevărată strămutare dintr'un loc în altul, adesea la distanţe 
foarte însemnate, luându-se populaţia întreagă, vitele, uneltele 
de muncă, aşa cum se făcea, numai în cele d'intăiu timpuri ale 
civilisaţiilor omeneşti primitive. Pentru a se lămuri aceasta, 
trebuie să ne gândim la greutatea cu care se capătă, într!o ţară 
de păduri, de pustietăţi pietroase, de mlaștini, locul potrivit 
pentru agricultură, la truda pe care o cere curățirea tărâmului 
pe care se va trage brazda, la toate fasele zăbavnice şi osteni- 
toare ale facerii ogorului. Ce lucru de mirare era deci că Ger- 
manii, informaţi prin ai lor cari serviau în armatele Romei ori 
luaseră parte la incursiuni pe teritoriul roman, căutau stăpâ- 
nirea acestui pământ pregătit? De aceia strigătul lor după pă- 

mânt, care răsună de la invasia Cimbrilor şi Teutonilor pănă 
la împărțirile de moșii, partitiones agrorum, din veacul al V-lea 
după Hristos. EL nu înseamnă alta decât: «vrem câmpul, vrem 
0gorul>. 

Aceasta însă nu cuprinde, de sigur, nimic politic. 


Totuşi a fost o causă politică a strămutărilor. Dar ea nu 
vine de la iniţiativa germană, ci, din potrivă, asupra Germanilor 
ca element pasiv se exercită o puternică presiune revoluţionară, 
transformatoare, din partea altor neamuri, care, fără a li fi 
superioare, erau mai în măsură, prin condiţiile economice ale 
vieţii lor, să dea astfel de lovituri, 

Dincolo de aşezările germano-slave, dincolo de cercul vechi- 
lor populaţii de la Marea Baltică se întindea imensa stepă, 
«Imperiu» fără sfârşit al raselor uralo-altaice. Aici păstoria era 
cu adevărat norma de traiu. E patria Sciţilor «mulgători de 
iepe», dar şi a unor populaţii pastorale, mânând turme ca ale 
noastre. 

Păstorii nu sânt, am spus-o, prin ei înşişi rătăcitori 
şi provocători de rătăcire. Ei îşi ştiu căile lor, «drumul oilor», 
mesta spaniolă, din care cunosc, nu numai fiecare hotar, fiecare 
fântână, fiecare cisternă în alte climate, dar şi felul cum 
se înfățișează totul la deosebitele epoce din an. Nici la un alt 
fel de neamuri datina nu are o mai mare putere. 

Sânt însă păstori cari practică în acelaşi timp şi hoția 
pe drumurile așa de mult bătute de dânșii şi a căror yroprie- 
tate, am zice, o au. Să ne gândim la temuţii ciobani de pe: 
platourile înalte ale Iranului persan, la Arabii deşertului. In- 
special să privim la 'Turcomanii din Asia centrală, cari, pănă 
s'a. impus, în veacul trecut, dominaţia rusească, au considerat 
ca turma lor cea mai bogată, bună de tuns și de muls şi gata a 

se supune la soarta ei, pe mai blândul Iranian, aşezat în oazele 
vecine, pe care le călcau în fiecare primăvară. 

Astfel neamurile hunice, cu mult înaintea faptelor de la 
370, puseră în mişcare pe Germani, aruncându-i pe unii asupra 
celorlalţi peste sfărâmăturile unor organisaţii politice rudi- 
mentare, ridicând de-asupra regalităţilor distruse pe ducele 
pribegiei, care era în acelaşi timp şi al năvălirii pentru căpăta- 
rea mnei patrii nouă. 

Să mai vorbim de ver sacrum, de «sfânta primăvară», în 
care tinerii de vrâstă să poarte armele, supt şeful care se impu- 
nea prin deşteptăciune şi îndrăzneala, îşi căutau norocul şi faima 
pănă departe, întorcându-se acasă cu prăzile lor, cu dovezile de 
vitejie, care corespund scalpelor scoase de vitejii Indieni ai 
Americei de pe scăfârliile învinşilor ori de războinicii otomani 
de pe vremuri, cari desfăceau înaintea şefilor sacii cu capete 
ori măcar cu nasuri şi urechi? Era calea prin care se începea 
cariera, criteriul după care se fixau valorile, Un fapt de viaţă 
internă germanică, şi de la dânsul nu se putea, începe o trans- 
formare a lumii întregi, ca aceia la care, în această epocă, 
asistăm. De altfel n'ar fi imposibil ca acest obiceiu să nu fie 
numai corespunzător aceluia al tinerimii greceşti care a fundat 
astfel coloniile sale; de la Greci la Germani au fost împrumu- 
turi încă nefixate: în adevăr, precum Galii aveau litere gre- 
cești, Tacit vorbește de «monumente şi inscripţii pe tumuii, cu 
litere greceşti, la hotarul Germaniei şi al Reţiei 1», şi runele pe 
care unii le cred a fi de provenienţă latină par a veni de la 
Greci prin canalul galic 2. 

Nu, Germanii n'au venit cu o misiune, cum nu veniseră 
cu instituţii inovatoare. Regalităţile lor, accidentale și trecă- 
toara, fără. consistență în sine, fără legătură între ele, s'au 





1 Germania, 3, 
2 Dar poate şi mai târziu, de la Bizanţ. 

N 
stâns, ca şi cele turanice, ale Hunilor propriu-ziși, ale Avarilor, 


Pecenegilor şi Cumanilor. Una singură a scăpat: regalitatea, 
merovingiană. 

Dar, dacă ea a trăit, dacă a influențat şi transformat în 
adevăr viața omenirii, aceasta nu se datorește sufletului germa- 
nic ce ar fi fost într'însa, ci faptului că ea s'a refugiat, pentru 
a nu peri, în adăpostul civilisaţiei politice a antichităţii. 

Aceasta o va dovedi capitolul următor. 


II. 
BISERICA ŞI IMPERIUL CA ELEMENT PLASTIC FAȚĂ 
DE GERMANI. 


N'ar fi nimic mai greşit decât să se admită părerea, de 
altfel curentă, că barbarii germani, a căror năvălire a fost mai 
mult o pătrundere sau chiar numai o lentă penetraţie, în atâtea 
din provinciile administrate odată de Imperiul roman, ar fi venit 
cu sentimentul unei superiorităţi asupra elementului romanie 
pe care-l întâlniră în noile lor aşezări. Nu, pe acel timp de bar- 
barie nu s'a petrecut nimic din ce vedem astăzi în ţările, de o 
înaltă cultură adesea, de comunitate culturală creştină cu 
ocupatorul, în orice cas, asupra cărora s'a întins dominaţia 
oştirilor Germaniei actuale. 

Cu smerenie, cu deosebit respect sau înfăţişat deosebi- 
tele armate germanice, în care se prefăcuseră «naţiunile», faţă 
de Imperiul însuși, şi aceasta se va vedea îndată mai cu 
de-amănuntul şi mai limpede. In ce privește populaţia peste care 
se făcuseră proprietari, într'o anume măsură, fixată de reali- 
tăţi, regii, şefi ai acestor armate, şi oamenii lor, «credincioşii» 
lor, ea n'a fost despreţuită de aceşti străini. In zădar sar 
obiecta, cum se face de obiceiu, că la fixarea, în noile «legi» 
ale barbarilor, — codificare şi coordonare în latineşte a unor 
vechi practice strămoşeşti, deosebite de la o seminţie la alta —, 


ză 


a «preţului de răscumpărare», a wehrgeldului, pe care, în locul 
pedepselor de drept roman, trebuia să-l plătească cine săvârșise 
un atentat contra persoanei, în mânile acestei persoane jignite 
sau, în cas de moarte, în acelea ale familiei sale, «homo roma- 
nus» era mai puţin cotat, preţăluit decât vecinul şi conlocuitorul 
său, «omul barbar», de o nuanţă germanică sau de alta. Aici nu 
e vorba de o preţăluire în sine, absolută, de o valoare umană 
intrinsecă, ci numai de o apreciere relativă, faţă de folosul pe 
care «romanul» sau barbarul putea să-l aducă ordinii militare 
şi politice în vigoare. Barbarul nu era mai preţios numai de 
cât, dar el era de sigur mai util, şi regele căuta să se împuţi- 
neze şi să se slăbească pe cât mai puțin elementele de care se 
servia pentru menţinerea şi întinderea stăpânirii sale. Doar, 
foarte multă vreme, «romanul» nar fi putut înlocui supt steag 
pe luptătorul barbar, chemat la meşteşugul armelor şi deprins 
cu acest meşteşug, care sar fi pierdut într'o gâlceavă privată! 
Şi, ultim argument, preţul de răscumpărare creşte în rându- 
rile chiar ale cuceritorilor după rangul pe care-l ocupă cineva, 
mai departe sau mai aproape de persoana regală. Mai poate fi 
vorba oare de o consideraţie de rasă într'o societate, unde, de 
altfel, puritatea acestei rase nu a mai putut fi constatată 
de la a doua şi a treia generaţie după încheierea de căsătorii 
supt binecuvântarea aceleiaşi Biserici catolice şi după răpedea 
confusie a numelor, — cele de familie la Germani erau necu- 
noscute —, barbari de sânge înfăţișându-se cu nume germanice 
ori, mai ales, nume germanice primindu-se, din modă, de coborî- 
tori autentici ai vechilor familii senatoriale din provincie. De- 
parte de a putea constata o înjosire, în noile condiţii, a locui- 
torilor mai vechi, vedem, din potrivă, în mijlocul epocei carolin- 
giene, pe un Otfried, Franconian, călugăr într'o mănăstire din 


regatul franc, care laudă, într'o scriere de expunere religioasă - 

şi de sfătuire morală, pe ai săi astfel: «Sânt tot aşa de mândri, 
întocmai ca şi Romanii», — Romani, în textul vechiu german 
el însuşi. 

Nicăiri, în lunga poveste de lupte, da răscoale, de prigo- 
niri, de crime a acestor vremuri, poveste care e cu mult mai 
bine cunoscută în ce priveşte pe regii merovingieni din Galia, 
devenită o «Francie» a lor, ca pradă luată cu sabia, nu vedem 
o persoană, o grupă de persoane, o categorie din locuitori urmă- 
rindu-se pentru, motivul că are sângele celor învinşi. Pretutin- 
deni e vorba numai de acte pe care le dictează, oricare ar îi 
originea și calitatea naţiunii, pornirile etern omenești, și mai 
libere de a. se manifesta într'o societate primitivă, ale mâniei, 
ale lăcomiei, ale dorinţii de răzbunare, ale capriciului sângeros. 


Nu era o dușmănie între cele două elemente care compu- 
neau populaţia unor provincii în care pănă atunci Germanii 
nu jucaseră decât rolul, puţin strălucitor, de coloni cu privile- 
giu imperial ori de ostași cu plată. Era numai, din deosebireu, 
totală a felului de viaţă, din antagonismul firesc pe care-l pro- 
voacă altă îmbrăcăminte, altă petrecere, alt graiu, pănă la un 
timp şi altă religie, cu alte obiceiuri, — o isolare. Lagărul era 
de-o parte; cei cari-i erau supuși şi datoriau dijma averii lor, 
o parte din câmpul lor, contribuţia banului lor, de la un timp 
şi anumite servicii personale, de ordine militară, stăteau de 
alta. Privelişte pe care o vedem şi acuma în teritoriile de ocu- 
paţie, afară, de câțiva indivizi vrednici de osândă cari, din mo- 
tive de lăcomie sau de ambiţie, consimt a încunjura şi a ajuta 
pe străin şi pe dușman; privelişte care se întâlnește şi în ora- 
şele cu mai multe cercuri, pentru Germani ringuri, ale 
țărilor stăpânite de popoarele hunice, de la vechiul «ring» al 
lui Attila în Panonia pănă la «cremlinul» Tatarilor dominatori 
în Rusia evului mediu. 

Totuşi contactul între cele două societăţi trebuia să se 
impuie din ce în ce mai mult, mai ales după ce, în condiții pe 
care le vom analisă îndată, stăpânitorii întrară şi ei, pără- 
sindu-şi independenţa primitivă, supt supremaţia aceluiași Dum- 
nezeu. 

Intăiu, «ordinea romană» era necesară. necesară în cel 
mai înalt grad, regilor germanici. Ce puteau face fără dânsa 
cu o populaţie asupra căreia ei, lipsiţi de orice organisare, de 
orice aparat de guvernare între sine, cu atât mai puţin de 
guvernare asupra altora, de altfel n'aveau niciun mijloc de a 
înrâuri întrun chip pașnic, efectiv și permanent? Frau să-i 
judece Germanii, erau să-i îngrijească şi să-i păzească în viaţa 
de toate zilele Germanii? Puteau fi «antrustionii», «leuzii», 
chiar comiții şi ducii de mai tărziu, cu caracter amestecat ro- 
mano-germanic totuşi, încasatorii tuturor acelor venituri de 
care avea nevoie regele și noua lui Curte şi la care supușii, 
deprinşi din gru cu asemenea sarcini, care supt Impărați îi 
îndoiau şi-i striviau, erau, de altcum, cu prisosinţă “deprinşi ? 

Dea eum Tatarii mai tărziu au dominat şi explcatat pe 
Slavi, pe Greci, pe Români prin înseşi așezămintele și cu înseşi 
căpeteniile acestora, aşa au făcut și Germanii cu mai vechii și 
mult mai înaintaţii locuitori «romani», Şi aceasta a şi fost, 
dregătorul având atingere cu cetăţenii jos, cu stăpânul sus, 
una din cele mai vechi cause ale adaptării întăiu, ale ameste- 
cului pe urmă. 

Tătarii însă,—și tot așa alte popoare hunice, uralo-altaice, 
— au rămas păgâni, şi de aceia stăpânirea lor nu sa putut 
menținea astupra, teritoriului pe care aşa de adânc în Europa 
izbutiseră, a-l cuceri, păstrându-l mai bine de un secol. Cu totul 
altfel a fost cu o parte măcar din masa invasiei germane. 

Unii dintre barbarii de cari ne ocupăm veniseră creştini, 
dar de confesiunea, eretică, a lui Arie. Acești Arieni erau pri- 
viţi cu scârbă de episcopii catolici, cari, la dispariţia organelor 

de administraţie imperiale, rămăseseră şefii autonomi, şi fără 
altă răspundere decât aceia faţă de turma lor, ai «cetăților» pe 
care Germanii n'aveau niciun zor să le dărâme. Eresia lor era 
un motiv de îndepărtare în ce priveşte aceste mulţimi strâns 
legate de forma corect tradiţională a creștinismului. Acesta a 
fost casul pentru Ostrogoţi şi Vandali pănă la sfârşitul lor prin 
armele bizantine, pentru Burgunzi pănă ce căzură supt loviturile 
Francilor, pentru Visigoţi şi Liongobarzi pănă ce părăsiră cre- 
dinţa cea greşită pentru a întra în aceiaşi comunitate confe- 
sională cu provincialii. Fără a mai vorbi de acele puţine ele- 
mente germane care, spre peirea lor, se îndărătniciră în păgă- 
nătate. . 

Altfel a fost cu Francii. Se ştie povestea, alcătuită din 
anumite motive de interes politic și religios, după o veche le- 
gendă vagă, de Grigorie, episcopul de Tours şi cronicarul Mero- 
vingienilor, pentru a arăta cum ajunse Clovis sau Chlodowech 
să fie, dim şef păgân, coboriîtor, printr'un lung şir de străbuni, 
din zeii Walhallei teutonice, rege după Biblie, ocrotit şi asociat 
al episcopatului creştin din Galia. O luptă îndoielnică în care 
biruinţa zăboveşte; judecând, în adevăr, după tiparul german, 
regele franc se crede trădat de divinităţile naţionale, al căror 
om fusese pănă atunci şi care-şi întind, puterea şi asupra regilor, 
oricât de sacru li-ar fi sângele şi acestora; el îşi caută deci, în 
altă parte a cerurilor, un alt patron; și astfel el încheie pactul 
său, de modă barbară, cu «Isus, zeul Clotildei», soţia sa bur- 
gundă, care sa întâmplat să nu fie ariană. Intreg «poporul 
franc» e dator să-l urmeze, legaţi astfel printr'însul de acest 
nou stăpân suprem al faptelor. Şi de acum înainte, rege și 
războinici împreună, ei vor purta războaiele acestui Isus, fiu 
al Mariei, supremul suveran al tuturora, întinzând mâna acelor 
episcopi, acelor familii senatoriale, acelor cetățeni cari şi ei se 
găsiau, mai d'inainte, cu oarecare drepturi deci, în această atâr- 
nare. Şi ce înfățișa, de altfel, Biblia însăși, în partea ei cea mai 

inteligibilă pentru mințile germane, în aprigul şi exclusivistul 
Testament Vechiu, tot un pact, decât legătura de credinţă, de 
omagiu, de servicii între Iahveh, zeul lui Israel, şi între Israel 
poporul, lui Iahveh? Raportul se relua, supt scutul însuşi al 
cărţii sfinte, îmbogăţită cu o Evanghelie de milă, încă neinte- 
ligibilă, în această nouă epocă de luptă între popoare. 

Aşa spune legenda, şi așa trebuie ea interpretată, după 
sensul pe care fără îndoială i l-au dat acei cari au cuprins-o 
într'o operă de cronică, oficioasă, dacă nu pentru regalitatea 
merovingiană, măcar pentru Biserica ce stătea la spatele ei de 
câte ori se ridica pentru o nouă mare întreprindere militară, 
şi politică. 

De la început, astfel, aceşti barbari cari erau să rămâie, 
trecuseră, tocmai pentru a rămânea, a se putea desvolta, a 
înainta dincolo de margenile tradiției lor germanice, la catoli- 
cism. Creştinându-se însă, şi în această, formă, ei se apropiau 
încă mai mult de marea ideie conducătoare a populaţiei tribu- 
tare: de ideia romană, care singură îi putea salva de o nimi- 
cire, catastrofală sau înceată. 

De Imperiul în sine chiar, Germanii aveau un foarte mare 
respect. Nu era doar o vreme când un Stat să stea lângă altul, 
o formă de guvern lângă alta, un regim lângă alt regim. Impe- 
riul, care nu era numai roman, care era, al întregii lumi civi- 
lisate şi la care, dându-i fiecare câte ceva, colaborează toate 
popoarele acestei lumi, apărea ca o formă unică, necesară şi 
eternă. Orice nație se simția datoare să-l ajute, să-l susţie, 
niciuna nu se credea capabilă, — şi pentru ce scop?, — să-l 
distrugă. Odată numai un scriitor bisericesc, Orosiu, spune că 
Ataulf, urmaşul lui Alaric, ar fi avut visul de a face din ce 
fusese «Romania» pănă atunci o «Gothie», dar aceasta se referă 
la ordinea materială, la aspectul real; conţinutul ideal, acela 
rămânea veşnic asemenea cu sine, orice origine ar fi avut şi 
orice înfăţişare acela care, încunjurat de alţii asemenea cu 

dânsul, ar fi purtat şi purpura Cesarilor, care acoperise umerii 
Arabilor, Goţilor şi Dacilor, în desvoltarea aventurilor impe- 
riale. 

Moneda, care poartă semnul legitimităţii politice,—numele 
ei însuşi este la Germani de caracter roman: Münze din moneta, 
precum Impăratul, Kaiser, e Caesar, așa cum se pronunța pe 
această vreme la Roma —, rămâne de tip unic, în aceiaşi tradiţie 
inevitabilă şi inviolabilă, chiar după ce necesităţi de tesaur fac 
pe aceşti noi barbari s'o imite, aşa cum vechii noștri Daci imi- 
taseră grosolan frumoasa monedă tracică a urmaşilor lui Ale- 
xandru-cel-Mare. Ei, Germanii, cari copiaseră chipurile de Ce- 
sari şi în medaliile bătute la nașterea fiilor de regi, răspândiră 
deci pe sama lor bani cu figura, și inscripţia obişnuită. Doar 
Totila, penultimul rege ostrogot, dacă emite o monedă de aur, 
cu aspectul absolut bizantin, dar purtând, într'o formă voca- 
lisată. greceşte, numele său: «Tautila». 

` Când «regele» Odoacru înlătură pe Romul Augustulus, 
pus şi susținut de dânsul ca umbră imperială la Roma, el nu 
desființează Imperiul roman de Apus, ci-l reuneşte, înlăturând 
schisma între Occident şi Orient pe care o inaugurase, din moti- 
ve. de apărare ca şi din sentimente personale, de familie, Teodo- 
siu, restauratorul Statului roman contra celei d'intăiu cotropiri 
gotice, în părţile răsăritene. Flavius Odovocar, — căci el, cum 
am spus, şi-a adoptat acest titlu «dinastic» roman, — retrimete 
Impăratului din Constahtinopol, noua şi adevărata Romă, care 
înviase un moment şi pe cea veche din Apus, imsigniile Impe- 
riului. Iar, dacă, puţin timp după aceia, Teodoric își duce 
Ostrogoţii în Italia, pe care, fără autorisaţia suveranului legi- 
tim, Visigoţii și alţii o putuseră cuceri şi prăda, dar nu şi men- 
ţinea, el are mandat imperial din Bizanţ, şi Flavius Theodoricus, 
«rege» fără naţiune şi fără teritoriu, e, de fapt, în ordinea ideală, 
un simplu vicariu împărătesc, care-şi arogă, fără confirmarea 
necesară, dreptul de a transmite autoritatea sa urmaşilor de 
N. IORGA 3 

acelaşi sânge. Dar cine n'are în toată forma acest mandat, cum 
este regele vandal, piere la cea d'intăiu ciocnire cu acea Romă 
a Orientului, care e, și în conştiinţa barbarului, dreptul. Clovis 
însuşi s'a îngtijit de aceasta când a primit de la Constantinopol 
titlul şi insemnele care-l fac să între în vasta organisaţie, acur 
ideală numai, a Imperiului. 


Pe încetul această Romă o vor regăsi barbarii, şi în Bise- 
rică. Creştinismul primitiv, pastoral, idilic, «patriarhal», so- 
cialist, — în alt sens decât cel de astăzi —, a fost mai ales 
un îndemn, rămas mai mult sau mai puțin în dogmă şi morală, 
dar încapabil de a crea forme de organisare. Ajuns imperialist, 
în cadrul și în tendințele sale. — ba chiar cea mai nouă formă a 
imperialismului antic, — el sa adaptat sistemului german în 
mijlocul căruia răsărize, combătându-l pentru a-l îndrepta, nu 
pentru a-l distruge, căci, pănă la întemeierea pe pământ, după 
judeţul cel de pe urmă, a «Impărăţiei lui Dumnezeu», o altă 
Impărăţie a oamenilor, necesară îndată după sfărmarea 
îngustului cerc al vieţii «fraţilor» şi «surorilor» supt ocrotirea 
«bătrânilor», nu mai era cu putinţă, și, oricum, timpul nu 
era. în stare s'o dea. S'a trecut astfel la marea organisare pro- 
vincială a «obştilor» creştine, organisare a cării originalitate 
stătea doar în titulatura episcopului, arhiepiscopului, Mitropo- 
litului, substituită aceleia a delegaților, civili şi militari, îp 
același timp, ai Impăratului, care, şef de religia, zeu pe pământ, 
indeplinise prin aceştia şi sarcinile cultului. Primind sprijinul 
noii puteri spirituale pe care crezuse un timp s'o poată înlătura 
orin persecuții, şi luând presidenția ei, am zice, Impăratul o 
lomină o bucată de vreme, priveghind, cu grijă de ordine și 
anitate, la fixarea codului ei de canoane. lar, când Impăratul 
dispare şi niciun rege barbar ortodox nu e acolo ca să-i ieie 
bcul, ci tot Arieni, Ostrogoţi, Longobarzi, băciuiesc în Roma 
nsăși sau în preajma ei, episcopul cetăţii veşnice devine păsto- 

„yul acelui imperium, care, cu toate materialisările lui, supuse, 
ca orice creaţiune omenească, vicisitudinilor de decădere și de 
peire, conserva, încă puterea misterioasă cu care va domina 
întregul ev mediu. Astfel răsare, în condiţii de realitate oricât 
de umile şi de șubrede, ieșit din lupte de partid și la discreția 
loviturilor de coterie, care-l schilodesc, îi răpesc vederea, impe- 
rialul Papă, înaintea căruia, mai curând sau mai tărziu, va 
trebui să se plece o autoritate regală pregătită pentru aceasta 
prin dubla dependență romană, față de Constantinopol şi faţă 
de Biserica tradițională. 


Carol-cel-Mare înseamnă în marea lui personalitate, do- 
minatoare mai mult în ea însăşi decât în sensul ei profan, acest 
moment, în care întreaga forță germanică e absorbită de roma- 
nitate, într'o formă care din nou şi-a găsit șeful unic, cu în- 
treagă putere de hotărîre şi de conducere, pentru a fi între- 
buinţată, de acum înainte, pe drumurile Bisericii și pentru sco- 
purile ei, 

In zădar e reclamat din punct de vedere nâţional marele 
Impărat de la începutul evului mediu. In zădar Charlemagne, 
domnind pe teritoriul frances d2 mai tărziu, e pus la începutul 
seriei regilor Franciei, — pe cara el nici n'o bănuia că va fi —, 
pănă la Carol al X-lea, care încheie era Bourbonilor legitimi. 
In zădar Karl der Grosse, adevărat German în aspectul lui fisic 
grăsuliu şi rubicund, în aplecările lui către petrecerea cu vinul 
şi cu femeile, în voracitatea lui bine nutrită, ca şi în folosirea 
comodei haine germane pe lângă tunica imperială, de ceremonie 
a Romanilor, apoi în vorbirea graiului german, cu care era mai 
familiar acest tărziu ucenic al gramaticei, retoricei şi dialecti- 
cei latine, în ascultarea mulțămită a cântecelor germane de 
proslăvire, în zădar acest perfect prototip de prinţ germanic e 
pus la începutul vieţii culturale — și literare — germane și 
în fruntea altei serii de Suverani, de care a voit si actualul. 

Impărat austriac să lege şubrezenia-i modernă. Şi, iarăși, în 
zădar se face din el un iniţiator, un creator în ordinea politică, 
— acela al întregii vieţi medievale asupra căreia planează ge- 
niul lui. 

De fapt, Carol Francul a fost crescut, într'o vreme când 
nimic germanic nu rămăsese, după amestecul raselor, mai pre- 
sus de elementul romanic, în mijlocul unei societăţi care păstra 
după putinţă formele romane în cultura bisericească, singura. 
posibilă în acest timp, pănă ce el însuşi patronă opera de în- 
viere şi refacere a vechii culturi profane. Şi după această operă 
de restaurare, de «renaștere», singurul izvor de inspiraţie, de 
altfel, va rămânea cel creştin, de pură şi strictă tradiţie bise- 
ricească, şi acel vechiu poem germanic din veacul al IX-lea, 
Heliand, adecă Heiland, «Mântuitorul», din care un patriotism 
pretenţios a vrut să facă «Mesiada cea mai nobilă din toate 
timpurile», nu e decât o naivă trivialisare copilărească a tradi- 
ţiei evangelice despre Isus Hristos, domnul suprem căruia îi 
sânt supuşi, ca «oameni», ca «fideli», acei regi cari au şi ei, 
la rândul lor, «oamenii» şi «fidelii» lor. 

Dar Scriptura, basa acestei culturi unice, cunoaște, în 
partea. veche ebraică, o regalitate care, pornind de la Dumne- 
zeu, fireşte, derivă imediat de la preotul cel mare, care a sfinţit 
pe cel d'intăiu stăpânitor mirean asupra «poporului ales». Sa- 
muil a făcut rege pe Saul, apoi, după ce Saul n'a fost ascultă- 
tor poruncilor Domnului şi n'a, zdrobit după datorie pe duşma- 
nii lui, mirul cel sfânt a fost turnat pe fruntea nevinovată a 
lui David, înainte de aceasta un simplu păstor, luptându-se 
cu praștia. 

Ca un David s'a simţit totdeauna Carol, şi în mijlocul. 
Academiei sale de Curte, care trezia, în versuri latine, aminti- 
rea altui Imperiu. Ce lucru mai firesc decât primirea din partea. 
lui, cu adâncă, reverență, religioasă, a coroanei aceleia pe care, 
în ziua de Crăciun a anului 800, i-a pus-o pe fruntea, prealabil 

„amiruită, Papa, în Roma căruia venise pentru scopuri de drep- 

. tate şi de pacificare? Afară, poporul repeta, aclamându-l, for- 
mulele cu care odinioară primia pe Cesari, şi titlul pe care-l 
purtă de acum înainte regele rămas rege în raportul cu ai săi, 
era un titlu din vechea Romă. 

Dar această Romă nu mai exista şi nu mai putea exista 
în afară de autoritatea şi de hotarele Bisericii, şi nici el, Carol, 
cu toată destoinicia lui, nu o putea crea din nou, interpre- 
tând-o întrun sens germanic la care nu s'a gândit niciodată. 

El e, nu unealta, Bisericii, ci represintarea ei înarmată. 
Şef al unui «popor creștin», el are o singură misiune: aceia de 
a combate, pănă la sfârșit, care e botezul sau moartea, pe acei 
cari, păgâni, eretici, stau în afară de Biserică, singura în drept 
să existe, din voia lui Dumnezeu. De aici, şi de aceia, lupta cu 
»axonii din vechile păduri teutonice, cu Ayarii din stepa Huni- 
lor, cu Musulmanii emirului din părţile Ebrului. Poate că ar 
fi avut o socoteală şi cu Bizanțul, a cărui oposiţie față de 
această Romă a Papei se pronunţa tot mai mult, — o oposiţie 
religioasă care s'ar fi adaus concurenței dintre Impărați şi cer- 
telor de hotar la Dunărea mijlocie şi la Marea Adriatică. 

Atâta timp cât a trăit acest atotputernic monarh, care, 
ca şi Ştefan al nostru, era «mânios şi degrabă vărsa sânge ne- 
vinovat» şi, ca, şi dânsul, «adesea la ospeţe omora fără judeţ», 
a tăcut instinctul germanic, încapabil de a crea prin el însuşi, 
pe basa veșnic schimbătoare a <închinăciunii» şi «protecției», 
a legăturii personale, influenţabilă de patimi şi interese şi tot- 
deauna în funcţiune de putere, o nouă ordine de lucruri. 

Supt «smeritul» Ludovic, fiul lui, supt fiii în veşnice riva- 
lităţi furioase ai acestuia, acest instinct vorbi însă. Ce-i trebuia 
unei societăţi încă primitive, în şefii ei germanici şi în cei asi- 
milaţi cu dânşii, această, grea, această strivitoare misiune, care 
arunca pănă la capetele lumii, pentru o sforţare veşnic reînoită, 
legiunile france! O dorinţă de pace, de linişte, de huzurire feri- 

cită prinse pe urmaşii marii generaţii devotate. Şi astfel, sfă- 
râmând, odată cu scopul bisericesc-luptător al Imperiului, uni- 
tatea şi semnificaţia imperială însăşi, ei arătară ce poate da 
lumii spiritul germanic lăsat la propriile sale inspiraţii: ne- 
sfârşită vânaolire de anarhie. 

Mai presus de dânsa rămâne însă ideia diriguitoare, 
Roma trăiește în izvorul ei conducător, dacă nu şi în valurile 
ei cuceritoare, fn principiu, dacă nu în manifestări, în autori- 
tate, dacă nu în fundaţiunea materială creată de dânsa. 

Odată: Impăratul roman, care acceptase şi adaptase Bise- 
rica pentru Roma lui, presida sinoadele în care se hotăra ce 
trebuia sau nu să între în dogma, garantată şi apărată de el, 
a «ortodoxiei». Acuma, în furia luptelor pentru coroană, pentru 
teritoriu, pentru omagiul «credincioşilor», în vălmășagul tră- 
dărilor, pocăinţelor, revenirilor, împăcărilor, pe câmpii de luptă, 
în lagărele regilor apare Papa. Acelaşi produs al luptelor in- 
terne din Roma, aceiaşi creatură a «puternicilor» de acolo, 
același om, adesea, un tânăr şi un viţios, fără merite personale 
şi fără virtuţi de sfinţenie... Dar în el trăieşte ideia din care 
au pornit aceste lucruri toate, întru cât nu sânt patimă şi văr- 
sare de sânge. Şi, când, pentru a hotărî dreptul unuia şi altuia, 
el se aşează în Scaun de judecată, ai zice Hristos însuşi, la ca- 
pătul acestei lumi osândite, stând la judeţ ca «să judece viii 
şi morții»... 

Imperiul de odinioară ameninţa totuşi să cadă în frag- 
mente teritoriale, din care vechile amintiri barbare de'naintea 
cuceririi carolingiene făceau ducate abia supuse unui Impărat 
de o intermitentă și şovăitoare autoritate, având teritoriile pe 
care i le dădeau hasarduri de moştenire şi convenţii de îm- 
părțire, ca pe acea vreme merovingiană care nu văzuse încă 
înălțimea, nici folosul restaurării unităţii romane. Iar, dacă. 
voia, să evite această sfărâmare, nu-i rămânea decât acea 
strânsă alipire de Roma pontificală care răpia orice strălucire 

Coroanei lui Carol-cel-Mare. Şi în meschinăria intrigilor locale 
această Romă însăși se întuneca de eclipsa valorii sale morale, 
iar, în jur, vechi familii ducale din vremea lui Carol-cei-Mare 
şi a dinastiei sale îşi arogau coroane regale ce pretindeau să 
acopere, ca a lui Teodoric, Italia măcar, dacă nu ar putea lu- 
mina de splendoarea Imperiului însuşi. 

Atunci Otto, ducele de Saxonia, ajunse, după un Franco- 
nian şi după propriul său tată, rege în Germania, care de mult 
nu mai dăduse un Cesar autentic şi durabil, face «călătoria 
romană» pentru a relua seria, «Impăraţilor romani de nație ger- 
manică». In lupta contra repetatelor năvăliri cumplite ale Un- 
gurilor păgâni, el şi-a căpătat din nou misiunea creștinătoare 
a Carolingienilor, şi apropierea Arabilor cari pradă încă de 
mult coastele Italiei și domină în Marea Mediterană, din care 
au coasta africană şi coasta spaniolă, impune reluarea războiu- 
lui sfânt care face necesară prefacerea Bisericii supt autori- 
tate papală în Imperiu cu sabia luptătoare a Germanilor. 

Din nou aceştia au întrat deci, în ce priveşte partea răsă- 
riteană, austrasiană, — cum i se zicea supt Merovingieni —, în 
ordinea politică romană, așa cum ajunsese a o interpreta Bi- 
serica. 

Aceasta se pregăteşte însă a lua asupră-şi sarcina întrea- 
gă din care delegase pănă atunci partea de ordine materială 
Impăratului. Şi vom vedea cum, la capătul unui lung și greu 
conflict, succesul va fi totuşi al ei, pănă ce o nouă forţă, care 
nu e germanică, folosindu-se de însuși concursul pe care l-a 
dat papalității, va ajunge să domine mai presus de ambițiile 
germanice şi chiar de pretențiile Bisericii înseși. 

Pănă atunci însă germanismul, sterp încă în ordinea cu- 
getării, nu numai că nu inovează în ordinea faptei, dar se: 
arată şi incapabil de a conduce. 


UI. 
DRUMURILE ROMANE ALE REGILOR GERMANI. 


Cine urmăreşte istoria Germanilor în veacul Ottonilor nu 
va putea descoperi nicio iniţiativă, nicio inovare în principii, 
nicio desvoltare de aşezăminte vrednice de acest nume în 
această sută de ani plină de numele stăpânitorilor şi ale lupte- 
lor înşirate de-a lungul anilor. 

Otto cel d'intăiu e ocupat cu problema italiană, pe care 
n'o poate rezolvi decât superficial, de formă, înainte de toate, 
şi cu luptele interne contra fraţilor săi şi a baronilor cari-i 
susțin, lupte care ţin patrusprezece ani în şir (—950); opt ani, 
de la 964 la 972, în ajunul chiar al morţii sale, Italia-l reţine 
cu desăvârşire. Singura lui sarcină de istorie naţională e răs- 
pingerea definitivă a bandelor de Unguri, luptă care corespun- 
de creştinării cu sabia a Saxonilor de Carol-cel-Mare. Cât des- 
pre al doilea Otto, fiu al Italienei Adelaida, soţ al princesei 
bizantine 'Theophano, Meridional şi Răsăritean prin toată creş- 
terea şi prin toate legăturile sale, nimic nu arată în el pe Ger- 
manul de tradiţie şi de scopuri. Italia îi va fi şi mormântul. 
Având ca educator pe Francesul Gerbert şi ca modèle pe Impă- 
raţii din Constantinopol, pe principii noii Italii, Otto al II-lea 
îşi trece de la majoritate înainte, — căci Italia i-a fost numai 
un leagăn, — mai tot timpul dincolo de Alpi, măgulindu-se cu 

gândul de a-și fixa reşedinţa, în chip trainic, la Roma, şi ochii 
tânărului care moare la 1002 ţintesc cetatea veșnică. 

Cu el se mântuie dinastia saxonă. Un sfânt urmează de 
la 1002 la 1024, Henric al II-lea (întăiul fiind tatăl lui Otto 
L-iu: «Prinzătorul de Pasări», Aucups). Un sfânt care vede 
cerurile mai mult decât nevoile pământului şi mai ales ale pă- 
mântului său de naştere. Totuşi de trei ori farmecul Italiei îl 
trage la sine; în Germania însăşi, el are de lucru mai mult cu 
deosebiții concurenţi ai autorităţii sale. 

Prin desele lui interveniri în Italia, unde hotărăşte cu pri- 
vire la ocuparea Scaunului pontifical, acest Henric Sfântul 
chiar deschide, ca unul care află în fața lui noul spirit călugă- 
resc ce se înalţă, acel mare proces medieval pe care istoria în- 
dătinată s'a, deprins a-l numi «Cearta pentru învestituri» sau 
«Lupta între Papalitate şi Imperiu». Acest proces va fi dus mai 
departe, de Henric al III-lea şi de al IV-lea, — cu tragice scene 
impresionante, ca înfățișarea Cesarului în veșmânt de peni- 
tent supt zidările castelului de la Canossa, unde sa adăpostit 
Sfântul Părinte, Grigorie al VII-lea, ca retragerea Papei, după 
biruinţa imperială, în posesiunile Normanzilor din Sudul Italiei, 
între cari va muri, ta lupta Impăratului cu fiul său revoltat, cu 
toată rudenia şi încunjurimea lui, ca agonia acestui învins şi 
fugar în adăpostul de la Liege. El va continua și după dispari- 
ţia, în acea zi de 7 August 1106, a celui odată excomunicat şi 
de pe care blăstămul părea că nu se mai poate ridica, supt 
Henric al V-lea, fiul rebel însuşi, care va face şi el expedițiile 
lui italiene, va, avea şi el să înfrunte regi germani de concu- 
rență, Gegenkinige, după ce a creat, prin uneltele sale, Papi de 
clientelă ai Coroanei sale, Anti-Papi, pănă ce, la capătul unei 
tulburate Domnii, el va ajunge, cu Calixt al II-lea, la pactul 
de la Worms, în 1122. Şi numai pentru ca, în veacul următor, 
supt altă formă, să reînceapă această «Ceartă, pentru învesti- 

turi», această «Luptă dintre Papalitate şi Imperiu», de care de- 
pinde viitorul civilisației politice europene. 


In toată această lungă serie de împrejurări extraordi- 
nare, nimic nu se poate desluși care să vie din spontaneitatea 
creatoare a poporului german, fiindcă nimic însemnat, determi- 
nant nu se petrece în Germania, în domeniul politic sau cul- 
tural. 

Lucrul de căpetenie pentru naţia germană e altceva. Fără 
ordin de la Impărat, fără călăuzirea. ducilor cari stau în frun- 
tea deosebitelor teritorii şi provincii, fără glorificarea din par- 
tea scriitorilor de biografii şi anale se petrece marea întindere 
etnică a germanismului spre Răsărit, acel Drang nach Osten 
medieval, care-i dă, — dincolo de hotarele cuceririlor făcute și 
consolidate de Carol-cel-Mare, — întăiu pământul slav pănă la 
Elba, apoi cel care se întinde la Răsărit de acest râu pănă în 
«câmpul» mlăștinos care va da numele său Poloniei şi, tot 
odată, pe malul Mării Baltice aşezările străvechi ale Leţilor, 
pănă la, Finii pe cari Tacit îi cunoaşte supt numele de Aestui 
(Estoni). Această expansiune, pașnică numai în sensul că acei 
cari o săvârşesc nu sânt o armată supt şefii ei, a trebuit să se 
facă în aceleaşi condiţii ca ocuparea de «Saşii» renani a unei 
părţi însemnate de pământ ardelean. Aceiaşi nevoie de ogoare 
nouă, aceiași formare a grupelor de emigranţi, aceiaşi condu- 
cere prin conți sau «grafi» (gerebii ardeleni). In scurtă vreme 
asimilarea rasei slave, mai moi, a fost desăvârşită, şefii ei 
chiar pierzându-se în mijlocul nobilimii germane, căreia i-au 
dat atâtea dinastii de «iuncări». 

„Tot atunci încep a se întemeia orașele care mai tărziu 
numai, către 1200, se vor uni în confederaţii, ca aceia de la 
Rin, şi ca vestita confederație de care se leagă în special pen- 
tru tradiția istorică numele Hansei. Astfel germanismul din 
oraşe a pătruns și mai departe decât asemenea așezări rurale, 

cuceritoare şi asimilatoare, pănă în inima acelor mari mase 
de Slavi cari erau să constituie poporul rusesc, şi pănă la hota- 
rele înseși ale Asiei. 


Dar, în tot acest timp, niciun proces politic mai de samă. 
Formaţiunea, ducatelor, în care trăiesc amintirile separatiste 
ale epocei anterioare lui Carol-cel-Mare: Suabia, Bavaria, Fran- 
conia, Saxonia, pe lângă a teritoriilor, ca Misnia, Turingia, etc., 
are, de sigur, o însemnătate pentru istoria locală, dar nu prin 
ea, care nu dă măcar hotare nouă, unor corpuri de creațiune 

„originală, se poate impune germanismul veacului al XII-lea ca 
mare factor de transformare în viaţa lumii. 

In ce priveşte cultura, ea nu şi-a găsit măcar unealta. 
Limba germană n'a făcut progrese apreciabile, şi ea nu poate 
cuprinde încă într'un stil poetic de oarecare înălţime măcar 
vechile legende, ce plutesc nelămurite, nefixate, în legătură mai 
ales cu viaţa comună a Goţilor şi a Hunilor, cu poveştile din 
epoca lui Attila. Când e vorba de a li da o formă literară, se 
întrebuinţează, cum e casul pentru Walthariuslied, «Cântecul 
lui Walther», de Ekkehard, tot vechea latină a tradiţiei bise- 
riceşti şi şcolare, a trecătoarei Academii carolingiene, a cena- 
culelor de mănăstire: abia câte un fragment german mai vechiu 
sa păstrat în scris pănă la noi. Când în acele lăcașuri de re- 
tragere în care se concentrează viaţa, sufletească a timpului 
răsare vre-un spirit mai distins, ca al Roswitei sau, pentru a-i 
rosti numele cu tonalitatea contemporanilor, al Hrosvitei de la 
Gandersheim, ea va întrebuința versul latin, nu numai pentru 
imitații de tragedie antică, dar şi pentru cântarea expediției 
italiene prin care regele Otto I-iu caută pe soţia sa Adelaida. 
Tot în latinește se laudă faptele arhiepiscopului Anno de Colo- 
nia. Câte o lungă cronică, precum e «Cartea Impăraţilor şi a 
Regilor», — Der Kaiser und der Kunige Buoch —, care începe 
de la Facerea Lumii şi-şi duce firul prin vieţile tuturor Cesa- 

rilor romani, poate avea o primitivă îmbrăcăminte germană, 
dar toată esenţa, toată «concepţia» este pur romană. 

Cu totul altfel e cu ceia ce formează împreună însăși moş- 
tenirea, prin Biserică şi fără, Biserică, a Romei. Italia, cu cetă- 
ţile ei, în continuă și răpede înflorire, cu şcolile ei care sânt 
cele dintăiu «Universităţi», obşti de ştiinţă ale lumii, cu juriștii 
ei începători, cu Scaunul roman, în tot ce represintă, și, dincolo 
de acest vechiu cere al culturii antice, mănăstirile din toată 
lumea, latine ca graiu, cântec și scris, şi romane în ce priveşte 
veşmântul locuitorilor, organisația, datând din cele dintăiu se- 
cole ale creştinismului, legătura de subordonare, tot mai strân- 
să cu Papa şi, în sfârşit, cele mai nouă din ideile, reformatcare, 
ale secolului. 

Cluny, marea mănăstire francesă, e aceia care a dat sem- 
nalul. Dar nu trebuie să se vadă în această localisare nimic 
specific naţional. Mănăstirea era ceva prin ea însăşi şi avea le- 
gături care treceau mult mai presus de toate hotarele întâm- 
plătoare ale stăpânirii politice. Așezată într'un loc sau în altul, 
ea era şi trebuia să rămâie exteritorială. Zidurile ei erau numai 
o materialisare, indiferentă în sine, a spiritului, a aceluiaşi 
spirit. 

Şi, în acel moment, supt impresia încă așa de puternică 
a groazelor mileniului, — căci se crezuse, adânc, de toată lumea, 
că pământul şi viaţa pământească se vor sfârşi cu anul o 
mie —, o mare dorinţă de reformă, de castitate, de puritate, de 
ordine, de disciplină, de independenţă străbătea ce era mai bun 
şi mai conştient în clasa monahală. Călugării își aduceau aminte 
că sânt ai lui Dumnezeu şi nu mai voiau să rămâie supușii 
oamenilor, legaţi de ei prin familiile episcopilor, prin depen- 
denţa acestora. de Impărat şi de alți domni seculari, prin toate 
măririle şi scăderile, gloriile şi umilințile acelei părţi din Bise- 
rică al cării amestec necontenit și adânc cu societatea profană 
o făcea să se piardă, într'însa, ca interese şi ca moravuri. 

Astfel însă călugării-ostaşi ai lui Dumnezeu singur se gă- 
siră maj strâns în relaţie cu acela care vepresinta în această 
societate creştină a Bisericii pe apostolul din care Isus făcuse 
piatra pe care era să se clădească fundaţia sa de pe pământ. 
Papa avu astfel, orice ar fi crezut şi voit ierarhia episcopală, 
miliția sa, totdeauna gata de luptă pentru dânsul singur, a mo- 
nahismului reformat. 

Şi îndată el își dădu sama pe deplin, mai ales în luminoasa 
minte a lui Grigore al VII-lea, de ce înseamnă aceasta. Când, 
odinioară, Sfântul Scaun făcuse din regele franc Carol un Impă- 
rat, când, mai tărziu, el acordase această calitate lui Otto de 
Saxonia, el nu recunoscuse că puterea pe care pretindea să o 
aibă de la Mântuitorul însuşi, se poate dedubla, fiind de acum 
înainte doi şefi în Biserica unică a unui singur Dumnezeu. Noul 
Impărat avea numai un mandat de luptă, pa care trebuia să-l 
aducă la îndeplinire, Dacă Papa însuşi ar fi avut mijloace tre- 
buitoare pentru aceasta, nici nar fi fost nevoie de o asemenea 
delegaţie ori de aceia, mai tărzie, care se dă unui şef unguresc, 
ca Sf. Ştefan, — nu Impărat, ci simplu «rege apostolic». Dar 
aceste mijloace el le are acuma, răspândite asupra întregii so- 
cietăţi creştine, stând astfel pretutindeni gata de a lucra la ordi- 
nul său indiscutabil, 

Şi iată deci că «Lupta dintre Papă şi Impărat» nu e, deo- 
camdată, în această întăie perioadă, altceva decât sforțarea Bi- 
sericii, de spirit roman, ierarhic şi unitar, de a face ca viata 
unică a lumii creştine să fie restabilită. 

E adevărat că Grigore al VIl-lea a murit în pribegie, e 
adevărat că urmașul lui a trebuit să se mulțămească doar cu 
îngăduirea de Impărat a alegerii episcopului de către credincioşi 
și cu confirmarea lui de Sfântul Scaun, e adevărat că urmaşul 
lui Henric al V-lea, Lotar, era să apară și el ca domn de oaste 
în Italia, dar Biserica romană găsise mijlocul de a-și afirma 

triumful printr'una din cele mai însemnate mișcări ale evului 
mediu. E vorba de cruciate. 


De fapt, aceste expediţii ale Bisericii întregi, cu bogaţii 
şi săracii, cu cavalerii, burghesii şi ţăranii ei, cu cărturarii şi cu 
inculţii, cu principii, regii şi cu oamenii ei de rând, sânt o operă 
francesă. Gesta Dei per Francos, numele supt care istoria le-a 
cuprins, are un sens naţional bine definit, care nu se poate tăgă- 
dui. Duce de Lotaringia, prin concesie împărătească, Godefroy 
de Bouillon e strâns legat însă de originile sale francese. Re- 
gatul de Ierusalim, întemeiat de dânsul, e, ca şi feudele sale, 
ca şi refugiul ulterior din Cipru, un colț de Franţă feudală. Prin 
el s'au păstrat, într'o codificare de nesfârşit preţ, toate usan- 
ţele de drept ale Apusului frances. Bizanțul Comnenilor, pe 
tronul căruia găsim şi principese apusene, e străbătut de spiri- 
tul frances prin aceste creaţiuni ale cruciatelor. Şi, pe când toate 
oraşele, care represintă celelalte creaţiuni ale mișcării, sânt ita- 
liene — genovese, venețiene, pisane, amalfitane, florentine --—, 
nici la Curțile catolice din Orient, nici în castelele luptătorilor, 
nici în «fundacele» negustorilor ny întâlnim Germani. Şi acsas- 
ta cu toate că la cruciatele care au urmat pe cea d'intăiu — 
regele Conrad de Hohenstaufen a condus o expediţie alături de 
expediţia regelui Franciei, contemporanul său, — au participat 
şi Germani. Doar miliția «Teutonicilor» de la spitalul Sfintei 
Marii din Ierusalim, «Crdinul Teutonic», cum äi se zice, geci, 
represintă o infiltraţie germană în aceste părţi, alături de două 
Ordine romanice: al Templierilor și al Ospitalierilor de la Sfân- 
tul Ioan. 

Proclamarea, de Urban al II-lea, a cruciatei la Clermont 
şi la Piacenza, în lumea romanică, pe când Germanii sânt opriţi 
de la legăturile cu dânsul și reţinuţi în haosul neîncetat al 
luptelor de acasă, e o consultare de plebiscit a Bisericii întregi. 
Şi ea se declară prin ridicarea zecilor de mii de oameni cari 

strigă întăiu în limba francesă aprobarea lor, Dieu le vuelt, 
prin care manifestă, în același timp, credința că Bisericii îi 
aparţine dreptul de a conduce. 

impăratul, se crede, răspunde unei asemenea. pretenții prin 
grandioasele expediţii italiene ale celui de-al doilea dintre Hohen- 
staufeni, Frederic Barbă-Roşie, care de șese ori a călcat pł- 
mântul peninsulei, care a impus Romei atâţia Papi şi oraşelor 
podestaţii săi și care, neputând birui totuşi, a primit împăca- 
rea, de la Veneţia, pe pământ de cetate italiană, pacea cu Ale- 
xandru al III-lea, pe care nu-l putuse distruge. Oricum, fiul şi 
urmaşul lui, Henric al VI-lea, căsătorit cu Constanţa, moşte- 
nitoarea regilor normanzi ai celor Două Sicilii, se socoate, după 
cruciata nenorocoasă a tatălui său, ca Impărat al lumii şi po- 
runceşte în Bizanţ, protege în Ierusalim. Iar Frederic al II-lea, 
fiul acestui Hohenstaufen şi al Normandei, liberează prin tra- 
tat cetatea sfântă de ameninţarea păgână şi, aşezat în Palermo, 
el e de acolo domn al Italiei și rival, fericit une ori, al Papilor, 
cari, de-a lungul creștinătății, îşi aşezaseră dreptul de a face 
regi apostolici, în Serbia, în Bulgaria, în Boemia, în Polonia, 
în Armenia, — fără a mai vârbi de acel Impărat latin din Con- 
stantinopol în care Inocenţiu al III-lea, serbând biruinţa asu- 
pra schismei orientale, vede prea mult un simplu client al său. 


Dar şi data aceasta, cu toată strălucirea aparenţelor, Ce- 
sarii Germaniei nu fac decât să urmeze un impuls străin. 

Dacă, energia, plină de iniţiativă odinioară, a călugărilor 
benedictini a căzut, dacă, în curând, va fi nevoie ca miliția 
apostolică să fie înlocuită prin noile Ordine, «cerşitoare», al 
Dominicanilor predicatori și al Franciscanilor minoriţi, în 
schimb viaţa culturală şi economică a oraşelor italiene e în 
continuă creștere, pe urma cruciatelor care li-au deschis si- 
gure drumuri de îmbogăţire în Răsărit. Oraşele din interior 
chiar câștigă, în lupta, cu feudatitatea italiană 'n decădere, li- 

bertăţile municipale cele mai largi. Ele caută să se întreacă, 
să se subjuge; ele chiamă, — ca Lodi contra Milanului, — auto- 
ritatea, îndătinată, a Impăratului apusean. 

O chiamă cu atât mai mult, cu cât această autoritate a 
căpătat un nou temeiu în studiul, acum larg răspândit, prin 
Universităţi ca acea din Bologna, al dreptului roman. Se simte 
nevoia, unei singure puteri, a unei puteri laice şi a unei puteri 
efective. Acest drept nou îl proclamă Frederic Barbă-Roşie, în 
cele două diete de la Roncaglia, prin legiștii strânşi în jurul lui, 

El va fi izgonit prin coaliția oraşelor, care simt greu în 
practică pe domnul pe care şi l-au cerut în teorie, prin Liga 
Lombardă, biruitoare la Legnano. Dar concepția va rămânea. 
Pe ea, ca şi pe moștenirea italiană a. maicei sale, se sprijină 
al doilea Frederic în lupta sa, de-a lungul căreia pune podes- 
taţi, ajută «tirani», ca Ezzelino da Romano, şi face regi din 
sângele său, ca Enzio pentru Sardinia, —toate în puterea drep- 
tului împărătesc celui nou. De-aceste principii vorbesc scriso- 
rile, expresie deplină a epocei, pe care le-a lăsat favoritul lui, 
cancelariul Pietro delle Vigne. 

De fapt avem a face cu o simplă restaurare imperială în 
Italia, pentru Italia şi, după normele singurului drept roman. 
Timp de cinsprezece ani întregi, acest din urmă Frederic nici 
nu calcă în Germania sa umilită şi sărăcită... 

Şi ea nare măcar, pentru a o mângâia, gloria unei lite- 
raturi, unei arte originale, într'o vreme când, de sigur, se 
cântă, se scrie şi se zideşte mult. 


Epopeia de aventură e o creaţiune a cruciatelor, care ele 
au creat spiritul de aventură. E natural deci ca impulsul să 
plece de la naţia căreia în rândul întăiu i se datoresc cruciatele 
înseși. Francesii vor învia deci legendele despre Carol-cel-Mare, 
prefăcut acum în cruciat care merge la Ierusalim, despre re- 
gele breton Artus şi «Masa rotundă», despre miraculosul Saint 
N. IORGA 4 

Graal al creştinismului mistic; ei vor împrumuta, Orientului 
isprăvile lui Alexandru Machedon și Povestea Vulpii, fabulele 
cu animale, şi-şi vor crea o literatură epică de o nespusă 
bogăţie. 

Germanii o traduc întăiu: cântecul lui Roland apare în 
limba lor la 1130, cam atunci şi Alexandria lui Lamprecht, 
după Aubry de Besançon, romanele bretone, Povestea Vulpii, 
Legenda lui Enea (1184), 

Apoi ei o imită, căutând în fondul legendelor lor. Atunci 
vremea lui Attila învie în cutare producţie cu şepte sute de ani 
mai nouă decât vechiul rege hunic, și se ajunge, puţin înainte 
de 1200, în această atmosferă de cruciată, la Niebelungenlied, 
atroce cântec de crime şi patimi nemiloase, 

Mai este însă o poesie lirică. Walther von den Vogeiweide, 
tipul minnesăngerului, prieten al regilor şi luptător politic 
când nu slăvește pe iubita căreia i s'a «închinat», e o mare fi- 
gură literară germană. Oricât de frumoasă, ar fi însă armonia 
nouă a versului său, fondul acestei poesii e străin. Provența 
troubadurilor l-a luat de la Arabii din Spania, şi cruciații l-au 
adus şi ei din aventurile lor orientale. Italia de Nord cântă în 
«limba lui oc», pe care o ştie şi Frederic de Hohenstaufen, el 
însuşi un imitator al ei. Cultul zeiţei consacrate prin iubire e 
adus de aiurea, ca şi pasiunea, aventurii eroice şi fabuloase, ca 
şi tâlcul satirelor în veșmânt de fabulă. 

In sfârşit arta, germană, înaintea proporţiilor căreia stăm 
astăzi uimiţi, este, de şi -continuăm a-i zice: gotică, de origine 
pur francesă. Germanii au studiat şi recunoscut în studii amă- 
nunţite şi definitive această derivație, şi ei recunosc că de la 
Amiens, din părţile pe care le devastează astăzi, a venit şi mo- 
delul catedralei din Colonia, isprăvită abia în 1258. 


Aşa ajungem la anul 1250, când moartea lui Frederic al 
II-lea, Italianul, Normandul, Orientalul influențat de Arabi, 
deschide o nouă epocă. 


IV. 


IMITAREA REGALITĂȚII FRANCESE 


Se înfăţişează cei vre-o douăzeci de ani cari urmară moar- 
tea lui Frederic al II-lea ca o epocă de anarhie cum n'ar mai 
fi cunoscut-o Germania. «Vremea fără Impărați», — die kaiser- 
lose Zeit, — ca şi cum pănă atunci Cesarul ar fi fost o 
realitate pentru ţara sa de origine, ale cării interese le-ar fi avut 
în vedere şi a cării ordine ar fi păstrat-o, a cării desvoltare ar 
fi ferit-o. 

De fapt, nici înainte de sfârşitul marelui Hohenstaufen 
această, Germanie a ducilor, a şefilor clerului, a feudatarilor, nu 
era decât o jucărie în mâna acestora, cari ei înşii n'aveau altă 
îndreptare decât a pornirilor, a pasiunilor și a capriciilor care-i 
frământau. Doar în orașe dacă se ridica pe încetul acea nouă 
lume de care vom avea prilejul să vorbim mai tărziu, ca de 
creatoarea şi sprijinitoarea celor d'intăiu manifestări, aşa de 
îndelung zăbovite, ale originalității naționale. 

Şi iată că, după istoriografia tradițională, Rudolf de 
Habsburg apare, ca un pacificator, un restaurator, dând ţării 
sale autoritate şi liniște. Seniorii prădalnici ai anilor fără stă- 
pân îl recunosc şi i se supun; instinctele lor tulburătoare sânt 
înfrânate. Castelul nu mai e cuibul de pândă de unde se aruncă 

seniorul ca un nesăţios vultan. Drumurile sânt libere penţru 
caravana negustorilor. Pacea aduce bogăţia, şi din această bo- 
găţie se va naşte progresul mult aşteptat în domeniul moral 
el însuşi. 

De fapt nici supt raportul mai restrâns austriac, nici în 
cuprinsul mai modest al ambițiilor lui teritoriale, Rudolf nu 
e, cum şi aiurea am arătat-o:, o mare figură. Figura lui de 
iniţiativă şi de energie e o creaţiune a unui interes dinastic 
mai nou, pe care-l recunoaştem uşor. Mediocrii principi din 
neamul său, stăpânitorii fără originalitate și aspect, îmbrăcaţi 
tocmai de aceia în multiplele forme riguroase ale etichetei 
«spaniole» de care li-a plăcut să se încunjure, aveau nevoie 
măcar în trecut de acel element de înălţare care poate fi o 
mare icoană istorică. Ei şi-au creat supt raportul moral, prin 
istoriografii lor, strămoşul din care supt raportul material se 
coborau. Şi astfel acesta, aşa de mic, cu toată victoria pe care 
i-au dat-o alţi oameni şi toate împrejurările timpului, faţă de 
învinsul de la 1278, Ottocar al II-lea Cehul, regele Boemiei, 
adevăratul creator al unei Austrii ce s'a luat apoi gata făcută, 
din mânile lui, e luminat în fundul său de trecut, nu de aureola 
sa proprie, ci de razele pe care le aruncă asupră-i desvoltarea 
norocoasă a Casei sale. 


Ca «Impărat roman de nație germanică», fără alaiuri ita- 
Hene şi ceremonii impunătoare, pe care el nu le vrea aşa de 
mult, în lacoma lui grijă de pământ, şi pe care nimeni nu i le 
cere, Rudolf, ales pentru puţina lui importanță de mie senior 
şvab, cu o situaţie de mâna a treia în Sviţera doritoare de li- 
bertate ţărănească, pentru sărăcia şi lipsa lui de personalitate 
şi de prestigiu, şi menţinut ca un simplu decor istoric pentru 
neastâmpărul fără frâu al «principilor» atotputernici, nu în- 
seamnă nimic. Departe de a lăsa o creaţiune, el n'a cutezat 


1 Originea şi desvoltarea statului” austriac, ed, a Il-a, p. 33 şi urm. 

măcar să voiască a fi cineva şi a-și înscrie numele aiurea decât 
în șirul solemn al Impăraţilor pe cari Germania aşa de bucuros 
i-ar fi dăruit Italiei dacă aceasta ar fi consimţit să-i pri- 
mească. Se deosebeşte de candidaţii străini la coroana lui Carol- 
cel-Mare, Ricard de Anglia, Alfons de Castilia, cari au găsit şi 
ei, — tocmai pentru că erau străini, — diete care să-i aleagă, 
doar prin aceia că, netrebuind să vie de aiurea, el a rămas. 

Originalitatea lui stă numai în faptul că, în deosebire de 
înaintaşii lui, cărora familia lor nu li dădea decât competiţiuni 
la tron şi revolte, — am văzut că Henric al IV-lea, izgonit de 
fiul său, a murit în trista-i pribegie de la Liège —, el a avut 
în vedere înainte de toate desvoltarea acestei familii şi, pentru 
a-i da un puternic sprijin pe viitor, i-a căutat prin toate mij- 
loacele şi în toate părțile teritorii. E astfel cel d'intăiu care în 
Germania, pănă atunci, ca şi cea mai mare parte din Europa 
medievală, preocupată numai de drept, de autoritate, de legă- 
tura istorică şi tradiţională, care domina toate, a introdus poli- 
tica teritorială, care trebuia să fie rostul de căpetenie al epocei 
moderne. 

A venit însă aceasta de la dânsul însuși? El a fost acela 
care a înțeles că poate și trebuie să fie cineva rege în alt sens 
decât cel pănă atunci obişnuit la poporul său? Trecerea de la 
idealismul veacului de mijloc la realismul începător al unei 
nouă epoce i se datorește, în acest mediu germanic, în ade- 
văr lui? 


Cine observă ce se petrece în celelalte 'Ținuturi europene 
va vedea, lesne că acest nou tip de stăpânitor a apărut, mai de 
mult, la alţii. Nu la Englesi, a căror regalitate nu este încă defi- 
nită, ca una ce, creaţiune normandă, legată prin feodele lui 
Gulielm Cuceritorul, ale Plantageneţilor din Maine, Anjou și 
Poitou, ale Eleonorei de Aquitania, soţia lui Henric al II-lea, 
de pământul frances, nu-şi poate ajunge la conștiința deosebită 

decât mult mai tărziu, când Ioana d'Arc, după expresia unui 
scriitor britanic de astăzi, izgonind pe Englesi din Franţa, a 
creat Anglia. Fără a mai vorbi de ambițiile imperiale care se 
deşteaptă acolo, cum se vede din însuși casul acestui Henric, 
cel mai mare dintre regii Angliei în evul mediu. In peninsula 
iberică o întreită regalitate, în Navara, Castilia, Aragon, 
luptă pentru curățirea teritoriului național de Mauri, cari-i 
ocupă cea mai mare parte. Regalităţile «apostolice» din Est, 
prea nouă, au alt caracter, şi regalităţile din Nord sânt prea 
la o parte. Bizanțul putrezește în universalitatea lui grecească, 
restaurată de Paleologi după scurtele zile şubrede ale Imperiu- 
lui latin de Constantinopol. Franța însă se găsește într'o situa- 
ție cu mult mai prielnică pentru a elabora o nouă viaţă istorică, 

Vechea cetate galică se continuase supt Romani, și epis- 
copii creştini i-au fost şi mai departe ocrotitorii, pănă în zilele 
barbarilor cari sau putut folosi de dânsa, dar au şi căutat să 
o desființeze. Incetul pe încetul munca şi cultura dintre zidu- 
rile ei au izbutit să impuie forma politică necesară pentru ca. 
ele să fie proteguite. Şi astfel s'a născut, mai răpede decât 
oriunde aiurea, o regalitate, ale cării rădăcini sânt tradiționale 
şi populare. 

Această regalitate câștigă tocmai în acest timp un perfect 
represintant al ei în Ludovic al IX-lea. Blând, bun şi drept, 
el e, în același timp, cu toată lipsa lui de ambiţie, unul dintre 
cei mai viteji principi ai lumii contemporane. Represintant cu 
caracter personal, nu simbolic, ca Papa şi Impăratul, în calita- 
tea lor de şefi în Biserică, al ideii cruciatelor, el are privile- 
giul de a-şi isprăvi viaţa în momentul culminant al rolului său, 
dându-şi sufletul ca un mucenic, în chinurile ciumii, pe patul 
de cenuşă de la Tunis. Un astfel de tip trebuia să se impuie 
pretutindeni, şi cu atât mai mult în Germania deprinsă a imita. 

Dar nu numai că regalitatea francesă, aşa cum au creat-o- 
Capeţienii, dă un strălucit exemplu şi înaintează prin el, ci, 

dacă nu steagul Franciei, măcar devisa dinastiei câştigă teren 
pretutindeni în marea expansiune a rasei care începe cu această 
a doua jumătate a veacului al XIII-lea. 


Contra Hohenstaufenilor, odioşi lui, Papa Inocenţiu al 
IV-lea a chemat pentru a-l înfeuda cu regatul Neapolei pe în- 
suşi fratele regelui sfânt, pe Carol de Anjou. Acesta biruie pe 
regele Conrad, fiul lui Frederic, şi trimete pe ultimul vlăstar al 
dinastiei depuse, pe copilandrul Conradin, la eșafod. Dacă al 
doilea Carol pierde, în folosul Casei de Aragonia, Sicilia, el 
păstrează Neapolea. Şi de aici se desfac necontenite porniri 
cuceritoare spre Răsărit. i 

Aceşti Angevini au vrut să ajungă Impărați latini în 
Constantinopol, înlăturând refacerea grecească recentă. Mulţi 
credeau că vor şi izbuti. Oştirile lor au călcat pe teritoriul bal- 
canic, impunând Albaniei castelani de rasă francesă şi ita- 
liană. Influențe franceze străbat şi în Serbia cea nouă. Iar, 
peste puţin, Arpadienii stângându-se în Ungaria, Angevinii 
izbutesc în concurenţa, dublă, cu un prinț german, din Casa de 
Bavaria, şi cu un nobil indigen, Apor din Ardeal. Carol-Robert 
şi Ludovic-cel-Mare represintă o stăpânire de pur spirit frances 
în ţările Coroanei Sfântului Ştefan, şi, de oare ce cel din urmă 
ajunge a domni şi în Polonia, iată încă o ţară din acest Răsă- 
rit catolic, asupra căreia se întinde unda cuceritoare a spiritu- 
lui frances, care, prin rămăşiţile cruciatelor, e stăpân şi pe tot 
Orientul franc, 

Germania e astfel blocată de această expansiune a ideii 
politice şi a forţei francese. Dar ea trebuie să sufere şi mai 
adânc înrâurirea vecinilor din Apus, 


Cum am constatat-o și aiurea, regiunile, de origine şi de 
cultură, intermediară, de la Rin, au în această vreme o deose- 
bită importanță. Contra lui Frederic al II-lea se ridicase ca 

Gegenkănig, rege de concurenţă, un conte de Olanda, Wilhelm; 
contra lui Albert, fiul lui Rudolf de Habsburg, se impune Adolf 
de Nassau, din aceleaşi părţi vestice. Iar, după Albert, coroaha 
împărătească va trece, — cu singurul intermezzo al lui Ludo- 
vic de Bavaria, care e ales şi se menţine pănă la moarte, — 
asupra Casei, renane, de Luxemburg, din care vor ajunge 
la autoritatea supremă Henric al VII-lea, apoi, — dacă fiul său 
Ioan va fi numai rege al Boemiei, pe care a ştiut să şi-o câşti- 
ge, — Carol al IV-lea, fiul precedentului, și amândoi fiii aces- 
tuia, regi boemi şi ei, Venceslas și Sigismund, regele unguresc 
de la Nicopole, care a căpătat acest tron prin soţia lui, fiica lui 
Imdovic-cel-Mare. Şi, dacă Sigismund ar fi avut un moştenitor 
bărbătesc, dinastia de Luxemburg sar fi continuat și mai de- 
parte în veacul al XV-lea. 

Dar această dinastie e francesă de spirit, de gusturi, de 
apucături. Relaţiile de familie le are în Franţa. De acolo li vin 
principilor cari o compun educaţia şi prieteniile, tovărăşiile 
războinice, ajutoarele de artă. Nimic serios nu-i leagă de Ger- 
mania pe care, pretinzând a o domina, o lasă de fapt în obiş- 
nuita anarhie a localismului, căutându-şi de regatele şi provin- 
ciile lor ereditare, la care putuseră adăugi un moment şi Bran- 
denburgul, luat de la Casa lui Ludovic Bavaresul. 


Asupra întregii lumi germanice se întinde atunci, — for- 
mând al treilea element de influență francesă, — cavalerismul, 
aşa cum se formase, din cetirea romanelor de aventură și prin 
oposiţie faţă de wicleanul realism hrăpitor al juriştilor lui 
Filip-cel-Frumos, în Franţa. Fiecare din membrii clasei domi- 
nante, lăsând la o parte purul interes politic, se gândeşte mai 
mult la zbuciumul cu strălucire, la petrecerea cu zgomot, la vi- 
tejia răsunătoare. Naţiile parcă se dau în lături pentru a lăsa 
loc liber, larg loc liber, pentru evoluţiile acestor veşnici ostaşi 
cari nu se preocupă niciodată de scopul pentru care se încaieră. 

Cel mai mare nu € acel care învinge, care anexează, care do- 
mină, ci acela, fie el şi învins, prisonier, incapabil de a-și plăti 
preţul de răscumpărare, ca.regele Joan-cel-Bun din Franţa, care 
şi-a făcut mai bine datoria de «cavaler». 

In această activitate de idealism desorientat, aşa de mult 
deosebit de vechiul cavalerism luptând contra păgânilor și schis- 
maticilor, de mai noul cavalerism al combaterii nedreptăţilor 
şi alinării suferințelor, se amestecă, peste hotarele şi interesele 
lor, toate naţiile. 


Germanii au dat şi ei partea lor la faimoasele joute şi 
tournois ale cavalerilor francesi. O princesă de Bavaria, Ysa- 
beau, a presidat, alături de Carol al VI-lea, la care această 
pornire neobosită luase forma patologică a nebuniei, la cele 
mai bizare din petrecerile bizare ale unei Curți care secătuia 
toate mijloacele Vistieriei, Iar, pe câmpul de luptă de la Crécy, 
unde Francesii fură biruiţi de infanteria englesă, rolul perfec- 
tului cavaler l-a jucat regele Boemiei, care, de şi orb, ţinu să 
ieie parte la ultimul asalt, desperat, pentru onoare şi fu găsit 
în rândurile morţilor pentru ca învingătorul să se închine ace- 
luia care, prin jertfa lui fără păreche, îl învinsese. 

Un ultim represintant al acestui tip, luptător şi curteni- 
tor, — de şi la el se amestecă, aşa «fără bani» cum este, spiri- 
tul lacom al Habsburgilor, al zgârcitului cămătar de averi şi de 
pământuri care e Frederic al III-lea, tatăl său —, e Maximi- 
lian, regele Romanilor. Vânturătorul de lume, din Bretania 
pănă în luminoasele șesuri ale Italiei, câştigătorul prin căsăto- 
rie al fiicei bogate a unui şi mai mare cavaler, Carol-cel-Cute- 
zător, ducele de Burgundia, iubitorul nesăţios de strălucire şi 
de zgomot a pus pe doi din cărturarii cari-l înconjurau să re- 
vadă şi să publice cele două opere poetice în care-şi pusese tot 
sufletul de tărziu și stângaciu minnesânger: «Theuerdank> şi 


«Weisskunig» în care trăieşte toată alegoria, toată zburdăciu- 

nea mascată a unei vremi care, cel puţin pentru mediul său, 
dacă nu şi pentru dânsul însuși, se sfârşia. 

Dar, în momentul când artiştii Curţii îl înfăţişau supt 
umbrar, între flori, cu coroana poeţilor pe pletele lungi, învă- 
țând, din iubire, graiul tovarăşei sale, poporul german dădea 
cel d'intăiu semn original al puterii tui sufletești, 


Am mai vorbit de necontenita desvoltare a orașelor. 
Hansa Balticei dăduse singură un spaţiu larg şi un puternic 
avânt acestei active vieţi municipale. Se ajunsese astfel de la 
Brema şi Lübeck, de la Hamburg la insula, plină azi de măreţe 
ruine, Wisby, la Riga, în care trăiesc pănă azi ghildele, asămă- 
nătoare şi cu cele din Londra, unde cetăţile hanseatice colo- 
nisaseră, şi, de-a lungul stepei ruseşti, pănă la depărtatul Nov- 
gorod, care prin aceşti oaspeți îşi avu bâlciurile vestite. Dar, 
oricât de remuneratoare ar fi fost aceste drumuri de comerţ, 
ele nu aduceau, pe departe, atâta cât ale Italienilor, peste lu- 
minoasa Mare Mediterană, la porturile Orientului, deschise lor 
prin cruciată, Şi, apoi, veni o vreme când gelosia, ambiția şi 
aviditatea regilor scandinavi din Nord, puseră navigaţiei han- 
geatice piedeci aşa de mari, încât, de la o vreme, îi înăbuşiră 
toată energia cuceritoare. 

Atunci rămase, de la Rin pănă la Oder, o viață orăşe- 
nească de proporţii mai modeste, în care palatele cetăților de 
negoţ ale Italiei erau înlocuite prin simple case de piatră pline 
de bielşug, şi un patriciat începea să se deosebească abia din 
mulţimea vioaie, veselă, plină de voie bună şi de conştiinţa va- 
lorii sale, a negustorilor cu un orizont limitat, dar mai ales a 
meşteşugarilor din corporaţii: croitori, cizmari, bărbieri, blä- 
nari, etc. 

Despre această viaţă vorbesc cronicile în limba vulgară, 
cu frasele naive, pomenind une ori vorbareţ de lucruri mai mici 
care sânt singurele ce se petrec supt ochii acestor sfătoşi cetă- 

teni. Sa făcut din aceste anale de o formă aşa de puţin desvol- 
tată marea colecţie modernă, Chroniken der deutschen Städte, 
din care putem culege amănuntele petrecerilor ca şi ale lipsuri- 
lor şi suferinţilor, 

Mai puternic era mersul acestei activităţi, — trebuie s'o 
însemnăm, — în acele regiuni renane: belgice, alsaciene, svi- 
ţeriene, care, în al XIV-lea şi al XV-lea veac, chiamă neconte- 
nit atenţia asupra lor. Acolo, mulțămită şi vechii asociaţii a 
oraşelor de la Rin, se află o mai mare bogăţie şi o circulaţie 
mai iute, pe care nu le mai întâlnim decât în cetăţile bavarese, 
asupra cărora bate și ca un vânt de Italie înflorită. Aici, pe 
lângă obişnuitele petreceri ale corporațiilor, se mai întâlnesc 
şi manifestații politice şi sociale, religioase şi morale, de opo- 
siție, de nemulțămire şi de revoltă reformatoare ce nu pot fi 
ignorate de oricine vrea să înţeleagă schimbările contempo- 
rane din Germania însăşi. De la fanaticii din Leyda olandesă, 
la begarzii de pe aceiaşi vreme, la cetele de flagelanţi cari îna- 
intează pe malurile fluviului în lovituri și cântece, la Sviţerii 
domni al războaielor, cari lasă pe câmpul de luptă de la Nancy 
cadavrul lui Carol Cutezătorul, este un puternic curent, reno- 
vator, de viaţă populară. El va atinge oraşele, şi lumea satelor 
însăşi, care, încă în vremea Minnesăngerilor, ajunsese a-și avea 
o adaptare a literaturii curente, nu va rămânea nici ea fără a 
suferi înrâurirea lui. 

«Meistersângerii», «maieştrii», — «meşterii» poesiei care 
se învaţă, se măsoară cu cotul, se cântăreşte la tejghea, se 
trece la registru, — se ridică în această lume specială din rân- 
dul membrilor de la corporaţii. Cutare e numai cântăreț — 
Singer —, altul e poet — Dichter —, un al treilea Meister, cum 
e cineva învățăcel, calfă şi meşter. Variantele metrului și sti- 
lului sânt notate ca, deosebitele calităţi ale stofelor. Pe catedra 
lui, examinatorul, Merker, constată tot ce nu e bun, — versin- 
gen, — şi-l înlătură din concurenţa breslei. 

Aşa cântă, afară de un întărziat ca regele Maximilian, ca 
Tirolesul Oswald de Wolkenstein, toată «generaţia nouă», chiar 
când, ca Michael Behaim, «Boemus», care a descria şi viaţa de 
sângerată amintire a lui Vlad Ţepeş, ea calcă pe cărările isto- 
riei contemporane. Şi, răspunzând acordurilor «ştiinţifice» ale 
acestor meșteri de oraș, iată că şi satele, contopind în sufletul 
național, simplu, sincer şi duios, refrenuri din vechea poesie 
de iubire provențală, trecută prin tălmăcirea Minnesăngerilor, 
răspund cu cele d'intăiu lieduri, de o spontaneitate mişcătoare, 
din care mai tărziu se va inspira admirabila poesie lirică, de 
atâta varietate în tonuri, pe care Germania din întăia jumătate 
a veacului al XIX-lea o poate pune cu dreptate între cele mai 
mari ale ei titluri de glorie. 

In acelaşi timp Biserica dă şi ea o formă de expresie sen- 
timentului popular, care se pronunţă tot mai mult, ironic, muş- 
cător, pornit spre răsturnare, față de autorităţile de odinioară 
şi de clasele care, cu aşa de puţină chemare, le deţin şi le re- 
presintă. Predicatori în limba vulgară, un Geiler, un Tauler, 
dau glas de revoltă amvoanelor care prea mult timp nu fuse- 
seră decât adăpostul unei învechite retorici latine. «Misterele» 
medievale, desvoltate din dialogurile obişnuite în liturghie, la 
Germani ca şi la Francesi, — și în acest domeniu mai vechi lu- 
crători —, trec dincolo de acele scene evangelice ale Patimei 
Domnului, — ca în restauraţia actuală, așa de cercetată, de la 
Oberammergau —, de acele legende de sfinţi, la care se măr- 
geniseră atâta vreme, pentru ca să atace cu o crudă cutezanţă 
problema contemporană, într'un moment când sinoadele, acla- 
mate de opinia publică, trag în judecată, la Constanţa, la Basel, 
pe Papă şi toată Biserica de sus împreună cu dânşii. Vom ve- 
dea astfel pe fabuloasa Papesă Ioana mărturisindu-şi păcatele 
şi pe «Gross-Tiirck», pe Sultanul însuşi, venind la Nürnberg ca 

să afle de câte păcate sufere creștinătatea aceasta pe care 
bordele lui amenință s'o înece. Şi, din colțul său, Sebastian 
Brant, autorul «Corăbiei Nebunilor», Narren-Schiff, operă ce- 
lebră, cântă despre «corăbioara Sfântului Petru care se lea- 
gănă şi e în primejdie să se şi înece»: 


Skt. Peters Schijfflin ist im Schwank: 
Ich sorg gar vast den Undergank. 


Sântem în drum către Luther... 


V. 


O REFORMĂ POPULARĂ CARE A RĂMAS UNA 
CONFESIONALĂ: LUTHER. 


Ceia ce hotăreşte în personalitatea lui Luther şi-i dă în- 
semnătatea națională şi de. istorie universală e caracterul lui 
represintativ țărănesc, popular. 

Fiu de miner de la Eisleben, dintr'o familie care n'a cu- 
noscut niciodată viaţa de oraş. A crescut în acel mediu în care 
se iveşte în al XV-lea veac poesia populară şi tot ce se mai 
ţine de dânsa, legende, obiceiuri. De-a lungul vieţii lui întregi 
el va, purta această hotăriîtoare pecete inițială. 

E ceva țărănesc în toate manifestările puternicei lui per- 
sonalităţi masive, aspră, rudă, în care fineţa e mai mult aple- 
care spre glumă, aşa ca la el acasă, între ai lui. Intreaga lui 
operă literară, care nu e, — cu traducerea Bibliei cu tot, după 
zecile de interpreţi obscuri de la husitism încoace, — decât 
o armă de luptă împotriva apărătorilor vechii credinţe, e înti- 
părită de acest caracter care-i face şi originalitatea și farme- 
cul. De fapt, el nici n'a tradus Scriptura, aşa cum se înţelege 
astăzi o asemenea misiune, ci a prefăcut-o, a adaptat-o, a na- 
ționalisat-o, vulgarisând-o, trivialisând-o une ori, alte ori ridi- 
când-o, dar pe aceleași căi ale spiritului popular, neinfluențat 
de cultură: el a făcut dintr'însa ca o nouă operă de pus alături 

cu producţiile înseşi ale poporului. Prefaţa lui, un îndrepta- 
riu pentru orice traducător, de oriunde, în orice vreme, arată, 
cum s'a trecut peste legătura de frasă a originalului, care nu 
s'ar fi putut strămuta fără a face silă sufletului german, pen- 
tru a se căuta expresia potrivită, expresia unică, adecvată, din 
graiul însuși al poporului, din vorba «mamei în casă, a omului 
de rând în viaţă, în gura căruia trebuie să te tot yiţi». Ave 
Maria gratia plena, a, salutării Arhanghelului către Fecioara, a 
devenit astfel la dânsul formula de bună întâmpinare, plină de 
iubire, a săteanului: «Gott griiss dick, du, liebe Maria». Şi el 
adaugă: «Nu știm dacă vorba «liebe» se poate rosti aşa de mult 
din inimă şi cu atâta deplinătate în latinește sau în altă limbă, 
de să pătrundă şi să sune acolo, în inimă, prin toate simţurile, 
aşa ca în limba noastră». 

Cuvântările de după masă, Tischreden, ale acestui om 
voinic, gras, sănătos, bucuros de viaţă, de oaspeţi, de petrecere, 
ca un meșter după munca lui cea grea din timpul zilei, ca și 
tatăl său, minerul, la ieşirea, sara, din mina de cărbuni, sânt pline 
de vorbe tari, de critice adesea din topor, de jocuri de gând şi 
de cuvinte care nu par, de sigur, să vie din cea mai aleasă so- 
cietate de intelectuali pe cari i-ar preocupa probleme abstracte. 
Ideile se întorc în lumea concretă din care, printr'o întreasă 
operaţie de rafinare a minţii, sânt scoase. 

Şi, în sfârşit, acelaşi ton îl au și pamfletele lui, broșurile 
de războiu, une ori împodobite cu desemnuri ale pictorilor celor 
mai mari din această vreme, ele care răspândiau pretutindeni 
desfiderea, ameninţarea, pedepsiau şi ridicau în picioare o 
lume întreagă, impunând tăcere regilor şi făcând pe şefii cato- 
lici ai Bisericii germane să se plece adânc înaintea reforma- 
torului. Niciodată, — chiar dacă Luther ar voi-o, — împroșcă- 
tura de stil virulent, figura provocătoare, dârzul atac sălbatec 
nu lipsesc din ele. Nu în zădar a fost tradusă în același secol, 
de un contemporan al refermatorului, caricatura epică, măreț 

de trivială, a lui Rabelais, şi el preot, paroh la Meudon al său; 
în Luther el însuși, în fapta și scrisul său este, de la un capăt 
la altul, ceva «pantagruelic». 

Altfel nici n'ar fi răzbit gândul lui. Ce farmec poate 
avea pentru mulțimi inculte sau abia atinse de o slabă cultură 
literară, ca aceia din tovărăşiile dg meşteri ale «Meistersân- 
gerilor» o discuție despre autenticitatea biblică, despre valoa- 
rea scrierilor Sfinţilor Părinţi pentru elaborarea dogmei, despre 
mântuirea sufletului omenesc prin credință, cum spune Sfântul 
Augustin, ba chiar printr'o predestinaţie anterioară credinții 
înseşi, mai mult decât prin fapte! Ceia ce a răscolit lumea, ceia 
ce a trezit şi menţinut pe aderențţi, ceia ce a, încălzit mulțimile, 
până la cea mai fanatică luptă, pe drumul fixat de Luther în- 
suşi sau pe acela descoperit de propria lor pasiune, înteţită şi 
exasperată, nu era ideia, concepţia, nu era reforma, ci stilul, 
forma, temperamentul. Un magic temperament, bogat în fluidul 
care chiamă pe oameni la tovărăşie, la sforțările comune, la 
jertfele făcute împreună. Şi aceasta pentru că în om nu era 
niciun element care să nu fie de cea mai autentică, provenienţă 
populară. Poporul se recunoștea, el se vedea pe sine, în impu- 
nătoarea figură a luptătorului pe care şi-l punea în frunte fără 
să poată crede că printr'aceasta, își dă un stăpân, de care nu 
simţia nevoie şi pe care nu l-ar fi suferit altfel. 


Scoala pe care a făcut-o, Universitatea studiilor sale, la 
Erfurt, Universitatea lecţiilor sale, — de fisică (!), de dialec- 
tică şi teologie, — mau avut nicio influență asupra esenței în- 
seşi a sufletului său. Şcolile înalte din Germania, create de 
prinți, pentru faima numelui lor, pentru a răspunde creațiunii 
analoage a unui rival, indiferent de numărul studenţilor, de 
valoarea profesorilor, de programul de studii, aceste școli n'a- 
veau nimic din însemnătatea ideală, din calitatea luptătoare a 
așezămintelor analoage de aiurea, din Italia, dar mai ales din 

Franţa, care, — «obsti» de cercetare a credinţii întâiu, a ade- 
vărului pe urmă —, avuseră o desvoltare proprie, ca nişte crea- 
ţiuni spontanee, independente, cu origini şi ţinte deosebite, 
ale evului mediu. Pe când «universitarii» francezi din generaţia 
lui Jean Gerson, a lui Thomas a Kempis aduseseră, prin pre- 
dicaţia şi scrierile lor, marea mișcare a spiritelor către acea 
reformaţie a. Bisericii, «în capul și în membrele ei», care a dat 
seria întreagă de concilii ecumenice, la Constanţa, la Basel, la 
Florenţa, niciun nume și nicio faptă de însemnătate pentru 
desvoltarea culturală şi politică a Europei nu pleacă din Uni- 
versitățile germane. 

Ceia ce se cultiva în ele mai mult era studiul filologice 
al izvoarelor şi interpretarea lor dialectică. Luther se resimte 
de această tendinţă exclusivă. Pe o vreme când ochii tuturora 
se îndreptau, — cum se îndreaptă azi asupra unui mare duel 
oratoric în Parlament, în jurul unei chestii naţionale sau so- 
ciale, — asupra propunerii, apărării şi atacării de «tese», când 
un Eck, călugăr dominican, ajungea prin măiestria scrimei sale 
cu argumentele, prin dibăcia «feintelor» sale şi prin neaşteptata, 
fulgerătoarea energie a împungerii, una din celebrităţile timpu- 
lui, Luther a fost, cum trebuia să fie pentru succesul misiunii 
sale, un mare dialectician. A ţinut piept lui Eck însuși, fără 
să-i ierte acestuia momentele fericite ale asaltului său, la 
Worms, — unde totuşi, la capătul întregii expuneri, ţăranul 
saxon a fost acela. care a rostit memorabilele cuvinte: Hier 
stehe ich. Ich kann nicht anders. Gott helfe mir. Amen! («Aici 
sânt. Altfel nu pot. Dumnezeu să-mi ajute. Amin!») —, înain- 
tea Impăratului şi a, fruntașilor Imperiului; el a convins, prin 
meşteșugul său de argumentare, limpede, plină şi impresionantă, 
pe atâţia cari erau preveniţi contra lui, şi, în sfârşit, când 
curentul lua direcţii greșite, periculoase, marea lui propove- 
danie de opt zile a fost aceia care a oprit pe fanatici ca şi pe 
tulburătorii de meserie în opera lor de distrugere a monumen- 

telor materiale în care cu glorie artistică se întrupa catoli- 
-cismul. 

Filologul nu trăia în el cu mai puţină putere decât dia- 
lecticianul, filologul care, înainte de adevăr, caută auten- 
ticitatea. De fapt, o grijă filologică stă la însăși basa acțiunii 
sale. Papalitatea trecuse dincolo de margenile fixate prin carte, 
prin cartea de temelie, sigură, revelată, dincolo de care nu 
poate fi, dacă se creiază ceva nou, fie şi de Sfinții Părinţi, de- 
cât rătăcire omenească. Papa, nu trebuia să fie, la început, în- 
lăturat din fruntea societăţii creştine, ci numai rechemat la 
respectul rândurilor sfinte, al căror sens trebuia fixat odată 
pentru totdeauna “aga încât nimeni să nu se mai îndepărteze 
de la dânsul. 

Astfel a fost omul. Fără patimă de luptător şi fără do- 
rinţă de martiriu. Nimic, măcar, din neastâmpărul lui Huss. 
Spiritul aventuros, de vitejie pentru vitejie, al clasei cavale- 
reşti ce dispărea îi era străin, şi trebuia să-i rămâie neînțeles. 
Consecvenţa şi tăria de caracter chiar nu se întâlnesc în mă- 
sura pe care neapărat o cere eroul. Stârnit prin abusul vânză- 
rilor de «indulgenţe» pentru orice păcate, ale oricui, numai să 
aibă Leon al X-lea mijloacele trebuitoare construcţiilor sale de 
artă şi, nu mai puţin, prin antipatia lui pentru Dominicani, ca 
şi pentru Franciscani, — inculții călugări cerşitori atârnând 
de un domn străin, urît de popor din causa amestecului lăco- 
miei sale, — Luther s'ar fi oprit, fără îndârjirea prin oposiţia 
provocantă a lui Eck; când Roma, prin Saxonul Miltitz, oferi 
o înțelegere, când protectorii fostului călugăr augustin inter- 
“veniră pentru o asemenea împăciuire, el se plecă dorinţii lor, 
şi nu odată a apucat el condeiul ca să facă declaraţiile dorite. 
Mai mult prin alţii, un Karlstadt, agitatorul, un Melanchthon, 
codificatorul, a mers reforma lui, pe care el o urmă în loc s'o 
“conducă. 

Unei asemenea firi îi trebuia un sprijin. Nu-l putea da 
clasa de intelectuali căreia-i aparţinea. Când Papa aruncă asu- 
pră-i afurisenia, cel atins de dânsa, avu curajul să iasă în câmp 
cu actul pontifical și cu volumele dreptului canonic pentru a. 
le arde. Dar tovarășii lui erau doar studenţi, câţiva profesori, 
scriitori, prieteni, în afară de mulţimea care aplaudă orice 
spectacol. 

Nu se putea găsi un sprijin aice. Lumea muncitoare de 
la orașe nu era nici ea în stare, — întru cât putea chiar să-l 
înțeleagă, — a, i-l da. Oameni paşnici, de o fire înceată, de- 
prinşi cu vechile legături, ascultători de disciplina îndătinată. 
Papa era pentru ei un supraveghetor care arată greşelile, un 
Merker, ca la tovărăşiile de poeţi cizmari și bărbieri, şi catoli- 
cismul o Tabulatur, un cod tradiţional care nu se poate des- 
fiinţa. Cel mult dacă mulțimile ațâţate de Karlstadt desfiinţară, 
la Wittenberg chiar, liturghia, arseră icoanele, sfărmară sta- 
tuile, izgoniră din mănăstiri călugării cari nu voiau să se în- 
soare, — mişcare de iconoclastie nouă, care se va întinde asu- 
pra întregii lumi catolice. La Zwickau, la Münster și aiurea un 
Thomas Miinzer, alt teolog învăţat, care pretindea să primească 
inspiraţii directe din ceruri şi să facă minuni pentru causa în 
fruntea căreia luptă, întemeiă sălbateca eresie a «anabaptiști- 
lor», cei de două ori botezați, care aduse asupra unor întregi 
Tinuturi din Germania toate grozăviile războiului civil. Dar 
nici cu unii, nici cu alţii, până la asemenea scene si la asemenea. 
fapte, Luther nu înţelegea, să meargă. 


Erau ţeranii. De mai mult timp încă, alăţuri de «tovără- 
şiile» provinciale, în care se aflau oameni de mai multe cate- 
gorii sociale, ei legaseră ligile lor tainice, de răsplătire, de 
răsbunare, Bundschuh şi altele. Ca şi la ţăranii francesi ai jac- 
queriei din veacul al XIV-lea, cu aşa de strașnice manifestări, 
era înainte de toate pornirea spre dreptatea socială, spre îr- 
lăturarea abusurilor şi curmarea umilinţii zilnice şi a multiple- 

lor suferinţe. Când se află și printre dânşii, mulțămită acelor 
aprige cărți în graiul tuturora, care chemau la luptă contra 
apăsărilor de tot felul, bisericești și mirene, ale clerului și ale 
seniorilor chiar, că s'a ridicat un om pentru dreptate, spriji- 
nindu-se pe adevăratul cuvânt al lui Dumnezeu, care trebuie 
să fie singura lege pentru oricine, e. porniră pustietoarea lor 
operă de foc şi sânge. Luther se opri uimit înaintea ei. La în- 
ceput, nu-i fu cu putință să tăgăduiască, el care din rândul 
acestor oameni se ridicase şi care, cu sufletul lor, vorbia limba 
lor, că la Scriptură, în «psaimul 197», aşa zice. Dar apoi, când 
furia populară nu se opri la glasul profetului, el aruncă blăs- 
tămul asupra «ucigătorilor şi prădalnicilor» ţărani, pentru a 
căror peire ochiul lui nu vărsă o lacrimă. 

Aşa fiind, el închină fapta sa principilor, cărora li oferi 
pământurile, aşa de întinse, ale Bisericii, redusă la sărăcia 
apostolică, şi, apoi, şi dreptul de a hotărî, după exemplul lui 
Constantin-cel-Mare, asupra formei religioase din Statele lor: 
cuius regio, eius religio. 


Principii germani, Electorii recunoscuţi, consacrați şi nu- 
merotați prin acea zădarnică încercare de a organisa în sens 
modern Imperiul care a fost «Bula de aur» a lui Carol al IV-lea, 
nu voiau în ruptul capului sa primească Statul cel nou, după 
modelul frances, pe care ar fi dorit să-l întemeieze Cesarii de 
la începutul evului mediu, suprimând pe cât era cu putință lo- 
calismul, cu tradițiile şi tendințiłe lui. In zădar se încercă un 
nou Reichsregiment şi de uşuratecul Maximilian, la sfârşitul 
veacului al XV-lea. Electorii de Palatinat, de Bavaria, de Saxo- 
nia, de Brandenburg, prinții din Hessa și de aiurea, în marile 
feude de al doilea grad, nu înțelegeau să se lase tratați așa 
cum vecinul şi, întru câtva, prin aderenţa lui la Imperiu, cole- 
gul lor Carol cel Cutezător al Burgundiei fusese tratat, până 
la ruină şi moarte, de regele Franciei Ludovic al XI-lea. Sta- 

tului german unic, care ar fi fost împodobit cu coroana împă- 
rătească, ei continuau să-i opuie Statele lor multiple, care nu 
erau de altă esenţă, tot modernă şi tot străină. 

Dar pentru a-i împiedica și pe dânşii de a gusta bineface- 
rile absolutismului organisator intervenia vechea datină a îm- 
părţirilor, peste care nu se ridica un simţ dinastic bine înţeles 
şi servit statornic. La fiecare moştenire ducatul de odinioară. 
se fărămiţă, pentru a se reuni ori ba bucăţile lui, după capriciul 
hasardului. Astfel sa întâmplat după moartea contra-Impă- 
ratului Ruprecht, în Palatinat; astfel a fost, — cu mai multe 
ramuri domnitoare,—şi în Bavaria, de-a lungul întregului secol 
al XV-lea; astfel a fost şi în Saxonia, unde, alături de Frederic- 
cel-Inţelept, Electorul protector al lui Luther, era ducele Gheor- 
ghe, care nu odată a stat împotriva tendinţilor acestuia. 


Singur Electorul de Brandenburg face excepţie. Cei doi 
Frederici, Albrecht Achille, Ioan Cicero, cei doi Ioachimi și 
Ioan Gheorghe, nu vor coroana imperială, și, dacă primesc mi- 
siuni de cruciată, o fac numai în treacăt, din fugă, cu tot felul 
de calcule, înjghebând afaceri profitabile în drum, şi, mai la 
urmă, numai pentru ca prestigiul resultând dintr'o asemenea 
conducere să nu fje al altuia. 

Dar acest markgrafiat are un caracter particular. Nicio 
tradiție dinastică nu leagă de trecut noua familie domnitoare, 
niciun element moral comun nu există între domnitori şi supuşi, 
nicio misiune istorică nu aşteaptă, în acelaşi timp, pe unul şi 
pe ceilalți. E, pentru Casa șvabă de Zollern, pentru Hohenzol- 
lerni, o fundaţie nouă, cu caracterul unei simple întreprinderi, 
Acest teritoriu de nouă colonisare germană care e Marca trece 
de la vechea Casă ascaniană la Impăratul din Casa de Bavaria, 
care vrea șă facă din el o «moşie» a familiei sale, pentru ca de 
acolo, prin aceleaşi mijloace ale autorităţii imperiale, să ajun- 
gă proprietatea, cu titlu de moştenire, a Casei de Luxemburg. 

Ocupat necontenit, de la un capăt al Europei la cellalt, cu veri- 
ficarea şi înoirea pretențiilor Sfântului Imperiu și cu propriile 
sale aventuri, Impăratul-rege Sigismund trece Brandenburgul 
prietenului său Frederic de Zollern în forma, simulată, a unui 
zălog pentru suma, nu aşa de însemnată, pe care, de la început, 
era hotărît a nu o plăti. 

Hohenzollernii se vor instala aici cam aşa cum Grecii din 
Constantinopol se instalau dăunăzi în Scaunele de Domnie din 
Iaşi şi București ori cum Duca-Vodă cumpărase de la Turci un 
colț de Ucraină pentru a-l «gospodări». Intregesc, rotunzesc, 
anexează. Căsătoriile, alianțele li servesc numai pentru această, 
politică de complectare și sporire, dincolo de care nu văd și nu 
voiesc să vadă nimic. Apărători, o bucată de vreme, ai catoli- 
cismului, ei adoptă Reforma numai în vederea foloaselor mate- 
riale pe care ea li le poate aduce. Unul dintre ai lor, Albert, a 
ştiut ce face când s'a presintat între candidaţii la locul de Mare- 
Maestru al Ordinului Teutonic şi, după însuşi îndemnul lui, 
Luther îl invită, la un anume moment, să. «seculariseze», în 
profitul ramurii din Casa de Hohenzollern pe care el o repre- 
sinta, Ordinul însuşi, cu vastele lui teritorii şi puternicele lui 
cetăţi, un adevărat regat, ca şi cum n'ar fi fost vorba decât de 
ogoarele şi pădurile unei mănăstiri bogate. 


Dar, ca să aibă în chip durabil tot ce li dăduse o mișcare 
naţională, populară, pe care o prinseseră, o adăugiseră mijloa- 
cele lor de acţiune, îndepărtând-o de la chemarea ei adevărată, 
care putea aduce așa de mari resultate, principii, aşa de împu- 
terniciți acuma, trebuiau să înfrângă pe Impărat, 

Nu li-a fost greu s'o facă faţă de unul dintre cei mai mari 
stăpânitori pe cari-i cunoaște istoria, dar care acolo, în Ger- 
mania, avea rădăcini aşa de puţine şi de slabe, a cărui întreagă 
activitate strălucită de cavaler, de cuceritor, de şef de cruciată, 
de Cesar roman, — cel din urmă uns cu mirul turnat de mâ- 

nile Papei, — a, rămas tot străină de materialitatea germană 
adesea, de sufletul ei totdeauna. 

Ales la 1519 contra Francesului Francisc I-iu, care avea 
acelaşi drept de a se presinta ca şi Luxemburgii de odinioară, 
contra lui Henric al VIII-lea din Anglia, — candidat mai mult 
de formă —, contra principilor germani Frederic de Saxonia și 
Filip de Palatinat, cari nu doriau prea mult succesul lor, Carol 
de Austria, rege al Spaniei și duce al Burgundiei, fusese înfă- 
ţişat ca un principe de sânge german, având misiunea de a sta 
în calea poftelor străine care ameninţă «libertăţile» germane. 
O «capitulaţie de alegere», — ca «promisiunile ducale» pe care 
le dădeau dogii Veneției la alegerea lor, — făgăduia sălăşluirea 
lui în Imperiu, reformarea acestuia după adevăratele lui inte- 
rese, buna lui guvernare și împrospătarea unui vechiu şi mare 
prestigiu, aşa de scăzut, 

De fapt, acela care a luat titlul de Carol al V-lea, Quintul, 
nu îndreptăţia recomandaţia cu care se presintase, și el nu era 
să îndeplinească, nu era să caute măcar a îndeplini opera ce i 
se atribuise. 

German numai prin partea sa de sânge austriac, Carol 
avuse ca bunică pe Maria de Burgundia, din sângele regelui 
Franciei, şi numele lui chiar era acela al Cutezătorului, stră- 
bunul. Mama viitorului Impărat, — al cărui tată e Filip «Fru- 
mosul», de fapt frumosul fiu al Cesarului Maximilian — e Jua- 
na la Loca, fiica regilor spanioli Ferdinand şi Isabela, acea 
prinţesă loana zisă «Nebuna» pentru că după moartea soţului 
ei s'a absorbit, cuprinsă de o melancolie fără leac, în sarcina lu- 
grubă de a-i păzi rămășiţile, pe care le făcea să fie necontenit 
aduse după dânsa. Lipsit de creşterea părinţilor, el a fost în- 
credinţat unor tutori și guvernatori străini, în cea mai mare 
parte burgunzi, ca Adrian de Utrecht, din care a făcut un Papă, 
şi seniorul de Chièvres, care-i era, sfetnicul de căpetenie şi în 
zilele alegerii la Impărăţie. In mediu flamand şi-a petrecut co- 

pilăria şi, cum era el tăcut,—«Impăratul Carol», spuneau ai lui, 
«vorbeşte mai mult cu Dumnezeu decât cu oamenii» —, reservat, 
imdiferent, chinuit de veșnice gânduri, el sămăna mai curând 
cu un flegmatic Eurghes din Gand, având şi faţa acestuia, cu 
palida figură măruntă și părul roșcat. Ştia rău limba germană, 
şi, odată, într'o dietă, a cerut luteranilor să-i vorbească și să-i 
dea memoriul lor în limba latină, pe care o cunoaște mai bine. 

De Germania nu i-a plăcut niciodată aceluia care a trecut 
de unsprezece ori Marea, a trecut de zece ori în Spania, de pa- 
tru ori în Franţa, de şapte ori în Italia, de zece ori în Țările- 
de-jos, de două ori în Anglia și de două ori în Africa *. Nu şi-a 
ales reședința pe care o făgăduise, nici la Nürnberg, nici aiurea. 
Aparițiile lui în Imperiu, unde-l represinta un «locotenent», un 
Statthalter, în fruntea unui «Reichsregiment» de douăzeci şi 
doi de membri, au fost rare. Presida diete unde nu se putea face 
ascultat şi întâmpina în afară de dânsele, după vechiul obiceiu 
al ligilor germane, resistenţe pe care nu le putea strivi. 

Un singur lucru-l interesa pe dânsul în adevăr şi intim, 
permanent și adânc: moștenirea burgundă a conflictului cu 
Franța, pe care o complica o nouă moştenire: a lui Ferdinand 
Catolicul în Italia-de-Sud, în regatul celor două Sicilii. Acestor 
scopuri, care sânt dinastice, li-a consacrat tot ce era viu în 
fiinţa sa. Incolo Sfântul Imperiu îi licăria înaintea ochilor: cu 
încoronarea lui romană, cu expedițiile. lui cruciate, — s'a co- 
borît de două ori pe pământul păgân al Africei —, cu uti- 
lisarea puterilor germane pentru scopuri care nu erau g°rmane. 

Dar luteranismul s'a opus, «protestând» la Spira, stabi- 
lindu-și dogma la Augsburg, pentru a trece prin legătura de- 
fensivă de la Schmalkalden şi, la capătul unui adevărat răz- 
boiu, în care atacul neprevăzut al lui Mauriciu de Saxonia gră- 
mădeşte pe Impărat în Tirolul posesiunilor lui austru ce, 


1 E, Lerminier, Au-delà du Rhin, I, Paris 1835, p. 25. 

el impune Înterimul de la Passau şi «pacea de religiune» din 
1555, 

Această pace îi lasă pe reformaţi stăpâni peste tot ce cu- 
ceriseră, supt pretextul doctrinei celei nouă, dar pentru vechile 
lor interese. Statul modern e recunoscut legal de Imperiul care 
se duce. Căci Impăratul Carol abdică, iar, pe când moștenirea 
spaniolă şi italiană i-o iea fiul, Filip al II-lea, cea imperială, la 
care ţinea mai puţin, rămâne fratelui, regele Romanilor, de 
mult ales, Ferdinand. Şi acesta, cw urmaşii lui austrieci: Ma- 
ximilian, Rudolf, Matthias, nu e decât presidentul, din pămân- 
turile sale mai vechi, din Ungaria și Boemia, unde e ales ca 
rege, al unei vieţi germanice care aparţine principilor, si în 
rândul întâiu celor protestanți, a căror majoritate e covârşi- 
toare, Bavaria singură, din vechile ducate, rămânând în ca- 
tolicismul tradiţional. 

Luther dormia de mult în cripta din Wittenberg. Opera 
lui, adzvărata operă, pe care ar fi putut-o face, dincolo de o 
schimbare confesională şi de urmările ei, netăgăduite, pentru 
viaţa morală a poporului german şi a celor germanice de lângă 
dânsul, aceia murise mai de mult, în braţele dinastiilor. Şi spi- 
ritul german, o clipă liber, întra la o nouă robie străină. 


VI. 


IMITATORII GERMANI AI LUI LUDOVIC AL XIV-LEA. 


Germania ajunsese astfel a prinților, proprietatea lor, lu- 
crul lor. Şi, am spus-o: a prinților protestanți în rândul lor, cei 
mai mulți şi mai importanţi, căci catolici rămăseseră doar, pe 
lângă Bavaria, Electorii eclesiastici de pe malul Rinului. 

Ei nu represintau însă nici o realitate germană actuală, 
nici o îndreptare germană pe viitor. Grijile lor dinastice îi stă- 
pâuiau singure, — şi măcar de le-ar fi înţeles într'un chip mai 
larg şi mai inteligent pe acestea! Dar la Dresda, la München, 
la Heidelberg, personalităţi de tot mediocre nu fac decât să 
imite după putinţă regalitatea francesă, a cării grijă de inte- 
resul Statului, a cării identificare cu interesele naţionale în- 
trece însă cu mult îngustul lor orizont. 

Ca să se vadă cât de mult lipsesc preocupaţiile de un 
ordin superior la aceşti atotputernici, cari şi-au însușit mişca- 
rea lui Luther ca să capete printr'însa doar pământuri şi cari 
au scos afară din Imperiu pe acela care încercase a face din 
autoritatea lui un adevăr şi o forţă, să privim în Brandenburg, 
teritoriul, liber de drepturi anterioare, de privilegii intangibile, 
care e «ferma» politică a Casei de Hohenzollern. Ce fac în 
cursul Războiului de treizeci de ani, care a devastat Germania 
şi a scurs-o de sânge pentru a o arunca săracă şi slăbită de 

puteri la picioarele străinului, cei doi Electori cari se urmează 
la Berlin în această. vreme, Gheorghe-Wilhelm (1619—40) şi 
Frederic-Wilhelm (1640—88), căruia i s'a dat supranumele de 
«Marele-Elector» ? 

Cel d'intâiu rămâne neutru, în cea mai lașă, dar şi cea 
mai doritoare de avantagii, dintre neutralităţi. Nu face un gest 
ca să susţie ori să apere pe trecătorul Impărat al evanghetici- 
lor, Frederic de Palatinat, care-i este cumnat, fratele soţiei sale; 
pa nu-i îngăduie măcar a se retrage în Marcă. Totuși e atacat 
de Imperiali şi condamnat să-și piardă posesiunile. Când cei 
ameninţaţi sau atinşi de aceiași soartă încheie contra lui Fer- 
dinand al II-lea unirea «cercului Saxoniei Inferioare», el se 
sfieşte a se înscrie în rândurile lor şi lasă conducerea oposiţiei 
protestante în mânile regelui danes Cristian al IV-lea, mult 
mai slab decât dânsul și fără nici o chemare în lumea germană, 
în care pătrunde ca factor principal numai pe basa comunităţii 
de confesiune. Ernest de Mansfeld, căpitanul regelui Cristian, 
Tilly, comandantul trupelor bavarese, apoi, după el, urmaşii lui 
în comandă, Wallenstein, Montecuccoli, apărători ai catolicis- 
mului, se luptă în cuprinsul Electoratului, al cărui şef nu ştie 
să-l apere, Despoiat şi el prin edictul de restituţie, care pre- 
tinde a relua prinților reformaţi tot ce ocupaseră după pacea 
de religiune de la Augsburg, Gheorghe-Wilhelm nu se împotri- 
veşte decât pentru că regele Suediei, Gustav-Adolf, care domină 
în Pomerania, îl mână înaintea expediției lui răsplătitoare. A 
trebuit ca, Berlinul însuşi să fie asediat pentru ca markgraful 
să-și ieie în sfârşit o hotărire. După moartea regelui eroic, Bran- 
denburgul nu zăboveșşte să încheie pacea cu Impăratul, cu sco- 
pul de a se înlătura, dacă e cu putinţă, acea stăpânire suedesă 
în Pomerania. O alianţă formală se încheie cu șeful catolicis- 
mului contra succesorului lui Gustav-Adolf, pentru această 
chestie pomeraniană. Iarăşi steagurile Suediei fâlfâiră însă supt 
zidurile Capitalei Hohenzollernilor, care fu liberată numai prin- 

tr'o expediţie în Livonia. Iar, ca resultat, iată ce spune un con- 
temEoran, Winterfeld: «Pomerania s'a dus, Jülich (Juliers) s'a 
dus, Prusia o ţinem doar ca un tipar de coadă, şi avem de gând 
acum a, târgui şi Marca». 

Marele-Elector el însuşi începe printr'un tratat de «neu- 
tralitate» cu Suedia, făcându-i cesiuni teritoriale. La tratatele 
din Vestfalia el cedează acestui Stat Pomerania anterioară, 
Stettinul, insula Rügen. Urmând legăturile sale cu vecinii din 
Nord, el îi ajută, într'o situaţie de al doilea rang, contra Polo- 
niei, care părea să fie pe sfârşite. Rupând credinţa faţă de re- 
gele Carol-Gustav, acesta-i impune a se recunoaşte ca vasal 
al său, — după ce fusese vasal polon, — pentru această Prusie 
orientală de la Königsberg. Trebuiră noi servicii în războiul po- 
lon, pentru ca această legătură de vasalitate să-i fie uitată. 
Peste puţin Berlinul va vedea şi trupe polone viind contra lui 
Frederic-Wilhelm, care va deveni acum duşmanul Suedesilor, 

Mai târziu, când Ludovic al XIV-lea atacă Olanda, Elec- 
torul, care-şi făcuse creşterea acolo, pe lângă prinții de Oranje, 
ia partea Republicei, dar regele frances îl sileşte la pace. Re- 
luând războiul, el răpește Suedesilor aliaţi ai Franciei posesiu- 
nile lor în Germania, dar e silit de Ludovic să le dea înapoi la 
pacea din 1679, pe toate. O singură victorie, la Fehrbellin, şi-a 
pierdut astfel folosul. «Marele» om se mângâie cu ocuparea 
unor puncte pe coasta Africei şi cu primirea de soli negri! 

Dacă ar fi măcar o înţeleaptă politică dinastică! Dar, 
după ce un Hohenzollern, Albert, de la Anspach, ajunge Mare- 
Maestru teutonic și, urmând principiilor, aşa de utile, ale lute- 
ranismului, secularisează, ca ducat, pământurile Ordinului 
(1525), nimic nu se face din partea ramurii electorale pentru 
a-şi asigura moştenirea. Lui Albèrt îi urmează, la 1568, un fiu 
idiot, şi numai pentru aceia markgraful Ioachim al II-lea e aso- 
ciat de regele Poloniei la omagiul feudal și la drepturile pe 
care el le procură. Numai moartea nevolnicului duce reunește 

Prusia orientală cu Electoratul, la 1618, dar Prusia occidentală, 
cu Danzig şi Thorn, rămâne polonă, întrerupând comunicaţia 
între Marcă şi ducat. 

Şi, în tot acest timp, ramurile secundare ale Casei de 
Hohenzollern stăpânesc la Anspach şi Bayreuth ori și în duca- 
tul silesian de Jăgerndorf. 


Astfel de oameni nu pot pune în mișcare puteri ca acelea 
care au provocat războiul de Treizeci de ani şi, printr'însul, 
ruina ţării lor, a tuturora. 

N'o poate face nici Impăratul, — un «Austriac», care ar 
fi deci un German în ce priveşte spiritul conducător și direcţia 
politică. 


Am arătat aiurea ce înseamnă, de fapt, «Statul austriac» 
în acest moment şi care sânt adevăratele lui legături cu teri- 
toriile germane. Ferdinand de Stiria, Impăratul Ferdinand al 
II-lea, restauratorul catolicismului, restabilitorul drepturilor im- 
periale, e, în realitatea lucrurilor, o foarte mediocră şi mes- 
chină personalitate, cu toată cinstea, dorința de dreptate, mila 
de săraci, care nu i se pot tăgădui. Ce s'ar putea aştepta de 
la inițiativa chibzuită a unui om care priveşte pe Maica Dom- 
nului ca pe «generalisima» armatelor sale şi declară formal ss, 
întâlnind la o răscruce pe un înger şi pe un cleric, ar lăsa gla 
o parte pe cel d'intâiu ca să urmeze pe ce! din urmă? 

De fapt, tragedia cea mare a Germaniei, care s'a resimţit 
de urmările ei și până la începutul secolului trecut, se datorește 
unei puteri străine, Papalității. 

De mult, Papa, fără să aibă proprietatea sa în pământuri 
italiene mai întinse, dispune de mijloace cu mult mai reale de- 
cât Impăratul, într'o organisaţie cum n’a avut-o niciodată aces- 
ta din urmă. Vechii ostaşi ai lui Grigore al VII-lea, călugării 
benedictini, ai reformei cluniacense, fuseseră înlocuiţi, ca lup- 

tători siguri, totdeauna gata, pentru Biserică, singura lor stă- 
până, prin «Ordinele cerşitoare» din veacul al XIII-lea, fără 
averi, fără proprietăţi, Franciscanii şi Dominicanii. Acuma, față 
de Reformă, se ridică pentru apărarea tradiţiei o altă «miliţie», 
a «Societăţii lui Isus», Iesuiţii lui Loyola, ascultând orbește de 
generalul lor, care poartă războiul Sfântului Scaun. 

Ei conduc, cu ştiinţa, talentul și dibăcia lor, acel «Conciliu 
general» mult timp cerut de toţi şi zăbovit de cei interesaţi, 
care-şi ţine în sfârşit (1542-1563) sedinţile la Trient, Trento 
— Concilium tridentinum, pe care-l înfăţişează, în vaste opere 
latine îngrijite, un cardinal şi alţi scriitori din fruntea lumii 
catolice. Şi acest Conciliu, dacă nu poate să aducă pe protez- 
tanţi înapoi la staulul roman, are acest mare folos că a codi- 
ficat şi disciplinat catolicismul, în forme moderne, apărate de 
o nouă dialectică și că, apoi, a mărgenit protestantismul la Ger- 
mania şi la ţările de limbă germanică, — Suedia, Norvegia, 
Danemarca, Provinciile Baltice, Ardealul Saşilor—, împiedecân- 
du-l de a căpăta mai departe teren în lumea romanică, în care 
vătrunzese acum, fie şi supt forma derivată, a învăţăturii, de 
o mai înaltă esenţă filosofică, a lui Calvin din Noyon, patri- 
arhul «hughenoţilor» (de la Bidgenossen, uniţi prin jurământ, 
ca Sviţerii). 

Iesuiţii, de o vitejie deosebită, de un mare spirit de sacri- 
ficiu pentru credinţă, neaflând în Europa însăși alţi păgâni de 
combătut decât Turcii, hotărît ireductibili, se duc peste Ocean 
să câştige aderenţi Bisericii romane în China, în Iaponia, în 
insulele Extremului Orient. Alţii predică Rutenilor ortodocşi din 
Statele regelui Poloniei și aduc astfel pe Galiţieni să încheie 
un act formal de Unire, în sinodul de la Brzesk. Trimeșşi de-ai 
părinţilor din Liov vin în Moldova lui Petru $chiopul, sfă- 
tuit de Albanesul catolic și italianisant Bartolomeiu Bruti, şi 
introduc noul calendar roman al erei noi; un Domn muntean, 
Alexandru Mircea, va trimete un epitaf la Roma, după dorinţa 

soţiei lui, o Levantină catolică, şi Domnul moldovean Ieremia 
Movilă, pus şi apărat de Poloni, va frecventa Biserica din Su- 
ceava a catolicilor. In Rusia Tarilor un padre Possevino, care a 
cucerit şi Ardealul pentru confesiunea romană, va, desvolta o 
aşa de vastă activitate, încât va trebui intervenţia personală 
repetată a Patriarhilor de Ierusalim ca să reţie această Mos- 
covie în vechea credinţă. 

Putea oare Roma, dispunând de astfel de ostași, să pără- 
sească, definitiv Germania protestantismului, în care vedea o 
simplă rebeliune trecătoare? Şi aceasta, când? După o nouă cru- 
ciată contra Turcilor, pusă la cale de Papa Clement al VIII-lea, 
cu banii, cu binecuvântarea, cu predicatorii şi căpitanii lui, cru- 
ciată care, neputând lua păgânilor Constantincpolul, sa pre- 
făcut într'un războiu, de necontenită inspiraţie catolică, împo- 
triva Sultanului, supt Rudolf al II-lea, bietul Impărat nebun 
care habar n'avea de ceia ce se făcea în limitele de formă ale 
autorităţii sale şi supt numele său împărătesc? 

Iesuiţii deci, Scaunul roman, organisaţia catolică, prin 
toate mijloacele lor de acţiune, nesfârșite și totdeauna efective, 
au determinat la atitudini de un radicalism provocător, la mă- 
suri de represiune fără scrupul pe Ferdinand al II-lea şi i-au 
câştigat, în Bavaria şi aiurea, sprijinul german necesar pentru 
a înfrunta dușmănia exasperată a principilor protestanți. 


Nici mijloacele măcar nau fost austriece, în special, ori 
germane, în genere. In mare parte le-a procurat Spania, care, 
fără a mai da, din Habsburgii ei, Impărați lumii germane, nu 
înţelegea, supt îndărătnica ambiţie rece a lui Filip al II-lea ori 
supt credinţa față de tradiţie a urmașilor lui din întâia jumă- 
tate a veacului al XVIII-lea, să renunţe la apărarea, în Imperiu 
a unei cause de care însuși Carol Quintul o legase pentru tot- 
deauna. Din partea ei, Germania era deprinsă cu aurul spaniol, 
cu perfecta disciplină şi tactica învățată a regimentelor spa- 

niole, cu sfaturile ambasadorului, la Viena şi la Praga, al re- 
gelui spaniol, 

Cu atât mai ușor putea acest rege să se amestece în afa- 
cerile germane şi să le conducă după placul său, cu cât, pe lângă 
Spania iberică, ființează pe acest, timp o Spanie italiană, la 
Milan, la Neapole, ținând oarecum Supt influenţa ei și pe Sfân- 
tul Părinte de la Roma, Pe vechile drumuri ale negustorilor, 
soldații Habsburgilor din Madrid pot pătrunde astfel prin Tirol 
în Statele austriece și de aici în Imperiu, Intre oamenii de toa- 
te neamurile, — şi Irlandesi catolici, — cari înconjură pe Impă- 
rat, după obiceiul Impăratului, Carol, domn al lumii, încunjurat 
de represintanții atâtor rase, aceşti Italo-Spanioli sânt în cel 
d'intăiu rând. 


Si să nu uităm bandele de mercenari, doritori de luptă 
necontenită oriunde, numai să iasă faimă, petrecere şi jat, pe 
cari i-au produs atâtea războaie, începând cu cele italiene, de 
la sfârşitul veacului al XV-lea, şi care prin însăşi presenţa lor 
provoacă Războiul de treizeci de ani, precum în al XIV-lea se- 
col presența cavaleriei setoase de zvon şi de isprăvi a provocat 
Războiul de o sută de ani. 

Incă din veacul al XV-lea «landsknechţii» germani, din 
numele cărora Francesii au făcut: lansguenets, iar Italienii o 
formaţiune proprie asămănătoare, se întâlniau, împreună cu 
Sviţerii, şi mai mult chiar decât aceştia, pe toate câmpurile de 
luptă din Apus, Aveau șefii lor, aventurieri fără teamă, ca un 
Georg Frundsberg, acela care a cucerit Roma, însultând pe 
Papa, şi, în cursul luptelor pe care le purtau, ei iscodiau cântece, 
pline de viaţă și vioiciune, care au rămas, 

Mai târziu, când calvinismul a provocat în Franţa, timp 
de aproape alţi «treizeci de ani», un războiu de religie, — pe 
care în multe privinţi l-a imitat Războiul de treizeci de ani din 
Germania —, dacă nobilii catolici, de partea cărora, până la 

Henric al IV-lea, restabilitorul unităţii naţionale, era şi regele, 
dispuneau de mijloacele mari ale Statului, calvinii, «hughenoţii», 
trebuiau să-şi afle sprijinul aiurea. Ei au cerut, şi au dobândit, 
ajutorul engles, care, ce e drept, nu li-a folosit prea mult. Dar, 
înainte de toate, au putut să atragă fortele militare disponi- 
tile de dincolo de Rin, pe care le lăsase libere încetarea lupte- 
lor legate de personalitatea lui Carol Quintul. Acești Reiter, 
pentru Francesi reîtres, supt şefii lor germani, au rămas în a- 
mintirea localnicilor prin caracterul lacom şi sălbatec, preves- 
titor al celor ce erau să se întâmple în Germania însăşi peste 
puţin, al aventurii lor prădalnice, 

Din partea catolicilor, sânt la îndemână regimentele spa- 
niole, de care s'a vorbit şi mai sus. Un timp, ele-şi aflaseră în- 
trebuinţarea în războaiele ivite din Franţa ca şi în Ţările-de- 
jos, unde se nădăjduia ca prin puterea armelor să se înăbuge 
cu totul acea mişcare religioasă din care a ieşit apoi măcar 
libertatea Statelor Olandei. Dacă, pe acest teren al luptelor de 
religie, forţe ale regelui din Madrid vor mai fi, necontenit, re- 
ţinute până la încheiarea tratelor din Vestfalia, imposibilitatea 
unei intervenţii în Franţa după aşezarea lui Henric al IV-lea și 
victoriile lui hotărîtoare asupra străinilor lasă numeroase ele- 
mente libere de a se amesteca în orice alt conflict. 


Războiul de treizeci de ani, pornit de catolicismul setos 
de revanşă şi de reîntregire, e mult mai mult deci al mercena- 
rilor cari-l poartă, alcătuind un element autonom şi preponde- 
rant, decât al Impăratului în numele căruia se dă lupta. Dovadă 
Wallenstein, ducele de Lauenburg, de Mecklenburg, conspirato- 
rul care voiă ceva mai mult decât ce avuse şi decât chiar tot 
ce i se mai putea da, care pleacă dintr'o casă de nobili săraci, 
își face pregătirea la un patron din Boemia, decât care era să 
ajungă nesfârşit mai mult, pentru ca, după rătăciri de sim- 
briaş şi căutător de noroc în deosebitele colțuri ale Europei, 

să-şi lepede, în urma unui, accident personal, protestantismul, 
confesiunea sa de până atunci, spre a se face, nu numai catolic, 
dar campionul neobosit, şi de cele mai multe ori norocos, al 
imperialismului catolic. Strânge atâţia soldaţi, 50.000, câţi îi 
crede necesari pentru a dicta legi ţării care-i hrăneşte şi chiar 
Cesarului austriac pe care se face a-l servi. Această armată e 
proprietatea lui; generalii, colonelii ei, după moda spaniolă, 
sânt creațiunea lui, și-i aparţin. Cu ei câștigă, cu ei împarte, 
cu aceşti oameni din toate părțile şi de nicăiri. Singurul scop 
e cât mai multă glorie și, mai ales, cât mai Jan «dobândă». 
Nicio orientare nu poate să aibă o valoare durabilă: doar stâl- 
pul credinții celei adevărate s'a oferit, la un ceas de disgrație 
din partea lui Ferdinand al II-lea, lui Gustav-Adolf, ereticul, 
străinul, duşmanul. Pentru ca Habsburgii să scape de un aşa 
de teribil apărător, au trebuit să recurgă, — chiar riscând a-și 
compromite războiul lor, care era, înainte de toate, al lui, — 
la reprobabilul mijloc al unui dramatic asasinat, de care a ră- 
sunat lumea întreagă, martură a eroicelor isprăvi ale lui Wal- 
lenstein. 

Se văd astfel prinți germani, ca Petru Ernest de Mans- 
feld, bastard, furios că nu i se acordă moştenirea, servind pe un 
ambițios rege danes care altfel nar putea să intervie în Im- 
periu: la capătul luptelor sale, el se gândia a trece, prin Ve- 
neţia, în Anglia; moare lângă Zara, în Dalmația. Se întâlnesc 
alţii, din feude de a doua mână, Cristian de Braunschweig, se- 
niorul de Anhalt, cari sânt înainte dè toate antreprenori de 
oştiri pe sama propriului lor popor, la care odată nu s'au gândit 
în cursul isprăvilor lor; mai târziu ne găsim în faţa unei Bern- 
hard de Saxa-Weimar, care funcționează, ca şi Suedesii Banner, 
Torstenson, Wrangel, ca simplu general al regelui Suediei, pen- 
tru că tratatul lui de subsidii e încheiat cu acesta. Şi, de almin- 
terea, aceşti Suedesi, al căror mare rege de odinioară, Gustav- 
Adolf, avuse poate gândul, nu numai ca vecin al Germaniei, 

ci şi ca posesor de teritorii înlăuntrul ei, să-i dea supt condu- 
cerea sa o nouă viaţă, nu vor sta pe gânduri, după ce împăr- 
țiseră, cu de la sine putere, posesiuni în Imperiu auxiliarilor 
şi aliaţilor lor germani, să facă războiul mai departe cu banii 
regelui Franciei şi pe sama acestuia. 

Astfel acesta, Ludovic al XIII-lea, regele supus al domi- 
natorului său prim-ministru Richelieu, intervenind, cu un te- 
saur plin şi cu mijloacele militare nouă ale unui Condé şi Tu- 
renne, câştigă fără mare greutate, către sfârşitul celor trei- 
zeci de ani de luptă, supremaţia în Germania. 


Se vor face contra lui Ludovic al XIV-lea, urmaşul lui, 
coaliţii, la spatele cărora «e totdeauna dorinţa de răsbunare aus- 
triacă, de câte ori el va încerca că prefacă prestigiul în stăpâ- 
nire, râvnind prin războiul contra Olandei gurile Rinului ori, 
prin seria de războaie contra Spaniei, nu numai scoaterea acts- 
teia din 'Ţările-de-jos, din rămășiţile burgunde care mai erau 
în mâinile urmaşilor lui Carol Quintul, dar şi moștenirea. ur- 
maşilor lui Filip al II-lea în regatul spaniol el însuşi. Principii 
germani, Brandenburgul, Bavaria, — Maximilian Emanuel fiind 
aliatul regelui Franciei —, Palatinatul se prind în aceste 
«războaie de Imperiu», ce se poartă în Flandra, în Italia, dar 
şi în părţile renane, care, din nou, suferiră greu de pe urma lor. 
Car niciodată nu e a lor iniţiativa şi niciun câştig, nici în vre- 
mile cele mai rele pentru ambițiosul rece frances, nu li rămâne 
lor. E, de fapt, numai continuarea unui vechiu conflict austro- 
frances, care-şi are rădăcinile în interesele celor două puter- 
nice dinastii prin acele părți mijlocii de-a lungul Rinului, — 
care, acestea, nu putuseră să-şi capete o existenţă politică uni- 
tară şi independentă, dincolo de Germania, dar și fără Franţa. 


Şi ca învinsă, Franţa domină însă prin spiritul ei întreaga 
viaţă germană. 

Şi era natural, odată ce această viaţă e resumată în acele 
Curți ale principilor care n'au pierdut din ochi niciun moment 
unicul şi strălucitorul model care era regalitatea francesă, şi 
mai ales acea întrupare a splendorilor şi eleganţelor, a bunului 
ei gust şi a simțului ei fin care e Versailles al lui Ludovic al 
XIV-lea. 


La Curte lucrează, așa cum se lucrează supt ordinele 
«regelui-soare», artiștii epocei, cari nu se mai ocupă, ca pictorii 
din veacul trecut, cu schiţarea în portrete oneste și liniștite a 
aspectelor burghesiei contemporane. Aici au un mai larg câmp 
de activitate arhitecţii, cari nu ridică alte biserici decât acelea 
unde îngenunche, încunjuraţi de suita lor strălucitoare, stă- 
pânii. Aici se strânge «lumea bună» a timpului, toţi aceia cari 
vreau să arăte «că Germanii nu sânt porci sălbateci» (wilde 
Săue, zice Andreas Heinrich Buchholtz) «şi urşi». Aici se alcă- 
tuiesc romane de distracţie, şi în câte 6—7.000 de pagini, cu 
nesfârşitele aventuri ale unor eroi istorici sau imaginari ori cu 
expunerea în formă acoperită a scandalurilor contemporane, — 
ca în scrisele unei domnişoare de Scudâry sau în «Histoire 
amoureuse des Gaules» a lui Bussy-Rabutin. Câte un prinţ chiar, 
ca Anton-Uilric de Braunschweig, binevoieşte însuși a se cobori 
până la această ocupaţie de salon care e literatura, Aici, în 
sfârşit, istoricii, filosofii, — e vremea lui Leibnitz, a lui Pufen- 
dorff! — scriu latineşte ceia ce în franțuzește s'ar spune mai 
greu. 

Cartea francesă se traduce une ori, — cum s'a tradus, 
din spanioleşte, don Quixote, căci, de altfel, admiraţia imita- 
toare se întinde şi asupra literaturilor spaniolă, olandesă şi 
englesă, şi Academiile italiene, cu nume înfrumuseţate pentru 
membrii lor, sânt contrafăcute în Ordinele florilor, păstorilor, 
lebedelor, etc. —; de cele mai multe ori în cercurile înalte ea 
se ceteşte în original. «Trăim», spune Neukirch, «într'o vreme 

când Germanii nu mai sânt Germani, când limbile străine tree 
înainte, şi e tot aşa lucru de ruşine a vorbi nemţeşte ca şi a. 
purta un cojoc sviţerian». «Haine francese», spune altul, «mân- 
cări francese, mobile francese, limbă francesă, moravuri fran-, 
cese, păcate francese.» Pretutindeni, cu «bărbuţe francese» peste 
gulere de dantele, întinse peste pourpointele înfoiate, pe când. 
picioarele sânt prinse în cizme înalte cu pinteni şi în largi haut- 
de-chausses, — «Frantzmânner>, cari nu caută a fi Germani, 
ci caută a nu fi Germani. Așa au vrut principii; aşa fac supușii. 


Reacţiune este, dar slabă ori chiar ridiculă. Un Martin 
Opitz, cântând Germania, urmează totuşi în stil normele lite- 
raturii de Curte. In Arminius al lui Lohenstein, cu cele 2.868 
de pagini ale lui, este subiect german, dar spirit german, nu. 
Un Philipp von Zesen crede că a făcut lucru mare cerând să se 
zică Venerei Liebinne şi Aurorei Râtinne şi impunând cuvinte 
«adevărat» germane, dintre care unele, ca Vertrag, tratat, sau 
menţinut. La criticile aduse influenţei francese, cutare obiec- 
tează: «Dar Francesii sânt astăzi oamenii cei mai iscusiţi şi 
ştiu a da tuturor lucrurilor o adevărată viaţă!». Pe când Ger- 
manii, cu tot parlieren al lor frances, fac, la Versailles şi la 
Paris, impresia unor «oiţe ale Domnului». «Francesii cari vin 
la noi atrag unul și unul iubirea şi admiraţia.» 

Mai jos nu putea să se cadă în despreţul de sine însuşi. 


E adevărat că vechea poesie religioasă care porneşte dela. 
cântecele lui Luther se menţine, sinceră, intimă, emoţionantă. 
Un istoric literar modern, König, observă că «până şi poeţii 
cari în produsele lor lumești sânt bolnavi de toate excesele mo- 

- dei, meşteşugărie savantă şi verbalism lăţos (Gespreizheit), 
sânt solizi şi simpli în cântecele lor bisericești». Acestea au 
fost adoptate de popor şi transmise de dânsul. In zile de durere 

ele au mângâiat pe fiecare şi în zile de luptă au îndemnat pe 
toţi împreună. Fără caracter individual, ele par scrise în ace- 
laşi metru de acelaşi autor, pe un ton care face din ele, mai 
presus de autorii lor, o adevărată poesie populară. Dar un po- 
por care nu poate manifesta altfel originalitatea spiritului său 
nu va putea nici să, radieze influenţa în afară, nici să creeze 
prin cugetul său o politică de faptă naţională. 


VII. 


O NOUĂ MIŞCARE A SPIRITULUI GERMAN ŞI OPRIREA 
EI IN CERCURI LITERARE, 


Se vorbeşte de o resistenţă germană supt steagul Casei 
de Austria contra regalității francese năvălitoare și, mai târziu, 
de lupta, tot în numele germanismului, care se poartă între 
aceiaşi Casă de Austria, pe vremea Mariei-Teresei, şi între 
Prusia lui Frederic al II-lea, rivală a Habsburgilor în ce pri- 
veşte conducerea poporului german, 

De fapt, Leopold I-iu, Iosif şi Carol al VI-lea n'au avut, 
un singur moment, asemenea idei în războaiele lor îndelungate 
cu ambițiosul și puternicul rege frances. Nu li-a trecut prin 
minte să răsbune pe Carol Quintul contra urmașului lui Fran- 
cisc I-iu şi lui Henric al II-lea, să înoiască față de duşmanul 
secular onoarea armelor germane, să restaureze vechiul Impe- 
riu în graniţile pe care le avuse odinioară. Iniţiativa chiar a 
acestor lupte, care au ajuns a interesa şi a cuprinde și pe prin- 
cipii Imperiului, nu aparţine celor trei Suverani pe cari i-am 
pomenit mai sus, 

Ea e, exclusiv, franceză, de şi, iarăși, am greşi dacă am 
crede că Ludovic al XIV-lea a creat el însuşi, prin energia sa 
consecventă, condiţiile în care s'a purtat conflictul. De fapt, 
anumite împrejurări au provocat o intervenţie a lui, care era 

necesară, fiind vorba de a se atinge graniţile naturale ale 
Franciei la Răsărit. Moartea lui Filip al IV-lea, regele Spaniei, 
a cărui fiică, Maria-Teresa, era soţia tânărului stăpânitor din 
Paris, a fost un prilej, pentru el, în numele drepturilor reginei, 
să se atace Flandra, şi moartea lui Carol al II-lea, ultimul 
Habsburg din Spania, putând aduce primejdia stabilirii Habs- 
burgilor, mult mai vioi, din Imperiu, la graniţa Pirineilor, a 
determinat amestecul Francesilor pentru a împiedeca, la îm- 
părţirea unei imense dominaţii, facută tot din fărâme, ca Spa- 
nia însăși să ajungă a arhiducelui Carol şi, la moartea fratelui 
său Iosif, a Impăratului Carol al VI-lea. Vechile feude bur- 
gunde fuseseră înainte de aceasta reunite la Coroana francesă, 
care le părăsise la crearea, în secolul al XIV-lea, a frumosului 
apanagiu al ducelui Filip. f 

Impăraţii germani, cari vor putea păstra pentru dinastia 
lor, pe lângă o mare parte din pă:nânturile italiene, Țările-de- 
jos belgice, rămase ale Spaniolilor prin tratatele din Vestfalia, 
nu fac decât să reacționeze la provocarea venită de dincolo de 
Rin. Am spus că puterile germane nu se strâng în jurul lor. 
Contingentul celor mai mulți din principi e puțin, târziu şi fără 
disposiție de a lupta în acele regiuni renane unde în Frances 
nu se vede în de obşte, aşa cum credem de obiceiu, un duşman, 
— şi aceasta cu toată prada cumplită, din care s'a tras atâta 
profit pe urmă, a lui Turenne în Palatinat, unde şi astăzi caste- 
lul electoral din Heidelberg se păstrează în starea de elocventă 
ruină. Ba o Princesă Palatină e măritată în Casa de Franța, 
aceia de la care se păstrează cunoscutele lungi scrisori cinice, 
întrebuinţând, cu un humour grosolan, cele mai drastice cu- 
vinte ale vocabulariului frances. Maximilian-Emanuel, Electorul 
de Bavaria , e clientul lui Ludovic al XIV-lea, pe care-l ajută 
în speranţa de câștiguri teritoriale, pe care nu le-a avut. 

Şi Austriecii singuri ar fi fost în stare, pe vremea când 
soarta li-a dat generali ca marchisul de Baden, ca prinţul Ca- 

rol de Lorena, — Frances —, ca Eugeniu de Savoia —, de sânge 
şi de limbă Frances și el —, să ducă războiul mai iute pentru 
mai mari foloase. Prelungirea ostilităţilor, reluarea lor îndată, 
după o trecătoare împăciuire, se datorește, nu numai împreju- 
rărilor francese din acest timp, ci şi faptului că Habsburgii, 
cari la Rin nici wau decât să continue o defensivă şi în Italia. 
să răspingă năvăliri cu forţe ce nu sânt covârșitoare, se află 
ocupați aiurea, cu toată atenţia, cu tot interesul și cu tot câşti- 


gul lor. 


Nici pe acesta nu l-au smuls prin durabile silinţi oneste. 
Ei nu s'ar fi gândit niciodată că provinciile care formaseră 
înainte de lupta, de la Mohâcs (1526) miezul regatului Unga- 
riei ar putea fi smulse dominaţiei turcești şi reunite cu pose- 
siunile lor din Ungaria de Nord, de Sud, de Vest, dacă n'ar fi 
intervenit ofensiva turcească a celor doi Chiuprulii, Mohammed 
şi Ahmed, şi a continuatorului lor, CaraiMustafă,. Aceşti Mari- 
Viziri, cari se substituie Sultanilor obosiţi din Casa lui Osman, 
cred că au găsit în nouă atacuri contra creştinătăţii, — Polonii 
la Răsărit; Ardelenii, Germanii la Apus, — mijlocul de a îm- 
prospăta puterile şi de a trezi spiritul unui popor moleșit. Dacă. 
o întâie serie de lupte nu aduce încă un resultat desastros pen- 
tru aceste arme, care nu păreau încă a fi definitiv usate, va fi 
altfel după asediul Vienei, prelungit leneş de Cara-Mustafă în. 
1683, până ce în sprijinul cetăţii imperiale, părăsită de Leo- 
pold al I-iu, care se retrage la Linz, desperând aproape, aleargă 
oștile de cruciată, trimese de Papă, din Imperiu chiar, ori, supt 
comanda, regelui Ioan Sobieski, din Polonia. Fără voie creștinii, 
cari au risipit mai mult decât au învins o armată demoralisată 
prin traiul bun, se găsesc atrași în urmărirea, ei. Slab apărate, 
după concentrarea de forţe produsă de ofensiva neizbutită, ce- 
tățile ungurești cad pe rând. Sobieski însuşi cucereşte întâiu, 
ca delegat apostolic, pentru ca, după retragerea sa, în urma. 

atâtor jigniri primite, generalii în solda Tesaurului imperial să 
continue opera începută. Soldaţii lor sânt adese ori tot aşa de 
puţin Gerniani ca și șefii de care ascultă. Şi atâtea schimbări 
se introduc din causa capriciului de Curte și a lipsei de orga- 
nisare, încât ceia ce, cu un plan şi cu mijloace permanente, se 
putea face în două-trei campanii, a cerut şesesprezece ani de 
luptă, până la pacea de la Carlovăţ, din 1699. 

Această pace dădea Casei de Austria Ungaria, cucerită 
cu oastea, dar ea recunoștea şi stăpânirea acesteia în Ardeal, 
atacat încă din războiul precedent și care acum, supt prinţul 
Mihail Apaffy, se dă printr'o capitulaţie, aşa-zisa «capitulaţie 
lotaringică», fără niciun sacrificiu din partea Habsburgilor. 
Poate o fi o comparaţie între aceste anexări întinse şi succesele 
smulse cu atâta greutate şi cu aşa de puţine șanse de durată 
la Rin! Şi, dacă Austria are acum comitatele exterioare de la 
Apusul Ardealului, îi lipseşte Banatul, de unde a trebuit să-şi 
retragă trupele. Pentru acest Banat, pentru Oltenia vecină, 
pentru Serbia, din care înainte ce pace se adunaseră elemen- 
tele naţionale cele mai energice şi cu mai mult prestigiu, pentru 
a le colonisa, cu arhiepiscopul şi episcopii, cu voevozii și că- 
pitanii lor, în Confiniile Militare, se va începe, tot supt condu- 
cerea, sigură şi norocoasă, a străinului care e Eugeniu de Sa- 
voia, un nou războiu. El va adăugi la posesiunile habsburgice 
din Răsărit Banatul propriu-zis şi Banatul oltean, precum şi 
districtele sârbești din Nord. Bosnia şi Herţegovina, năvălite de 
cavaleria împărătească, păreau că așteaptă un nou moment al 
întinderii de hotare, şi Albania, cu toate perspectivele ce des- 
chidea, era numai o continuare la Sud a acestor Ținuturi. 

E adevărat că, lipsind acum mintea marelui general sa- 
voiard, al treilea răsboiu contra Turciei, — alături de Ruși, 
mai mult rivali decât aliaţi, — va duce la nesuccese, apoi la” 
marea înfrângere de la Grodzka şi, după pierderea Belgradului, 
la pacea din acest loc chiar (1739), care restitui Turcilor Olte- 

nia şi districtele din Serbia. Dar aceasta se putea considera 
numai ca un accident nenorocit, faţă de situaţia și de mijloa- 
cele, permanente, ale Casei de Austria. Ea era hotărîtă să revie. 


Au împiedecat-o numai moartea lui Carol al VI-lea şi, 
la suirea pe tron, prin convenţie specială, a Mariei-Teresei, 
cele două lungi războaie, aproape fără întrerupere, care ocupă 
peste douăzeci de ani din istoria Germaniei în secolul al 
XVIII-lea (1740-63). Toate puterile de luptă habsburgice au 
fost atrase deci în această direcție pentru a păstra posesiunile 
de basă, în Imperiu chiar, ale Casei lui Carol Quintul. Numai 
primejdia cea mare resultată din atacul lui Frederic al I!-lea 
a smuls un moment atenţia de la marile planuri de hegemonie 
răsăriteană pe ruinele Impărăţiei turcești. 

Indată ce un prilej s'a presintat din nou în Răsărit, opera 
de expansiune, Drang nach Osten, cu mijloace germane, dar nu 
pentru poporul german, a fost reluată. Războiul ruso-ture în- 
cheiat la 1774 permite, după noi planuri asupra judeţelor ol- 
tene, răşluirea Bucovinei. Concursul rusesc oferit de ambițiile 
romantice ale 'Ţarinei Ecaterina a II-a, era bine venit. Astfel 
s'a putut ocupa, într'un nou războiu, Moldova apuseană până la 
Siretiu, Muntenia, Oltenia. Ele ar fi fost păstrate dacă nu se 
producea, cu toate complicațiile pe care trebuia să le atragă, și 
cu toate amenințăzile atâtor interese dinastice şi a principiului 
monarhic însuși, Revoluţia francesă. Aşa s'a ajuns la pacea de 
momentană renunțare de cuceriri din 1791. Robespierre ne scă- 
pa acum, fără voie, aşa cum, cu o jumătate de veac în urmă, 
tot fără voie, ne scăpase Frederic al II-lea — Prusia fiind 
acuma una din mijlocitoarele împăcării cu Turcii, 


Şi, în aceste părţi, şi în folosul Austriei, mai era un Stat 
care se desfăcea: Polonia. O întâie împărţire a nenorocitului 
regat dăduse Mariei-Teresei, — desolată în conștiința ei!, — 

acea provincie a Galiției şi Lodomeriei, un adevărat regat: al 
Rusiei Roşii, care lega şi mai mult pe Austrieci de lucrurile 
orientale, desfăcându-i de Germania. 

In această direcţie tindeau, de altfel, şi alţi principi ger- 
mani. Electorul de Saxonia, August-cel-Tare, îşi jertfi şi reli- 
gia protestantă, — el, urmașul ocrotitorilor lui Luther, — ca 
să poată fi rege în Polonia, nerămâind în urma Electorului de 
Brandenburg, Frederic I-iu, care, — doar fără recunoaşterea 
Franciei, a Poloniei şi a Papei, — se făcuse rege în Prusia, 
după ce se oprise întâiu asupra titlului, care ar fi jignit însă 
Suedia, de rege al Vandalilor. Fiul aceluia, cu acelaşi nume, a 
fost şi el rege în Varşovia. Şi, mai târziu, cu sprijin austriac, 
şi un duce de Baden a umblat după Coroana lui Ioan Sobieski. 
Casa de Hanovra, derivată din cea de Braunschweig, va căpăta 
o coroană în Anglia. Austriecii se gândiau a face din moșteni- 
torul Bavariei un rege în TȚerile-de-jos. Și Statele germane de 
origine devin vasalele de fapt ale regalităţilor astfel dobândite. 


Este poate mai germană decât această politică, absolut 
negermană, aceia a rivalului, Frederic al II-lea? 

Intr'o carte care a atras multă atenţie, Ono Klopp a 
căutat să arăte că, în conflictul dintre Maria-Teresa şi Fre- 
deric, cea d'intâiu represinta mai mult decât cel de-al doilea, 
învingătorul, causa germană în acel moment şi interesele ger- 
mane în viitor. Argumentaţia lui wa reuşit a face din regina 
Boemiei şi Ungariei, din câştigătoarea Galiției o campioană a 
germanismului contra unui rege «străin». Dar ea a scos în lu- 
mină. destul de bine, — ceia ce nici nu era greu, — caracterul 
negerman al politicei regelui acestei Prusii, al cării nume chiar 
era în legătură cu un teritoriu oarecare, adaus în cutare mo- 
ment din expansiunea unei dinastii. 

Personal, prin ce ar putea fi el German? Fiu al unui 
principe de o proverbială brutalitate, care, de și în chinurile 

podagrei picta tablouri cu însemnarea melancolică in tormentis 
pinxit, găsia că, pentru a presida Academia moștenită de la 
mărețul şi vanul său părinte, ajung, pe rând, nebunii, bufonii 
Curţii şi care izgonia, satisfăcut în fumul orb al clubului său 
militar de «tabagie», pe dascălul de latinește de lângă odrasla 
lui, el n'are virtuțile primitive, înrădăcinate în solul nativ, ale 
acestuia. Oricât ar fi ameninţat să fie zugrumat cu perdelele, 
oricât, la încercarea lui de fugă, e îngrozit prin spectacolul te- 
ribil al executării prietenului care i-a fost complice în această 
tentativă, el rămâne altfel de om. Sângele ghelf al mamei sale, 
sora regelui Gheorghe al Angliei, aducea poate eredităţi tai- 
nice dintr'un mai vechiu trecut, care nu e legat de loc cu vre-o 
conştiinţă naţională germană. 

Crescut de o guvernantă francesă, de un întâiu preceptor 
frances, el nu învaţă de la Germanii cărora l-a încredințat tatăl 
său decât artă militară. Cetirile lui, de la început, sânt fran- 
cese, şi până la urmă francese vor și rămânea. Gottsched, pe- 
dantul Boileau de la Lipsca, născut însă, în Statele prusiene, 
certifică faptul că «el nu înțelegea multe cuvinte germane». 
«Din tinereţă», spunea el acestui învățat german, «n'am cetit 
vre-o carte germană și vorbesc nemţeşte ca un vizitiu; dar, 
acuma sânt un măgar bătrân (ein alter Kerl) de patruzeci şi 
şase de ani, şi nu mai am vreme de așa ceva». Francesi i-au 
fost prietenii, până la Voltaire, pe care l-a chemat cu adânc 
respect şi l-a dat afară ca pe un lacheu, până la preşedintele 
cel nou al Academiei sale, până la prietenii săi literari cu cari-şi 
îngâna o singurătate datorită egoistului său spirit absolut anti- 
social. In limba francesă a scris «Memoriile pentru a servi la 
istoria Casei de Brandenburg» şi polemica lui contra acelui 
Macchiavelli pe care nu-l putea suferi doar în teorie, fără a 
mai vorbi de atâta literatură poetică inferioară, făcută, şi în 
mijlocul luptelor, tot franțuzeşte. 

Nu i-a fost mai germană politica acelui care a devastat 
Saxonia ca să capete Silesia şi care era gata să facă din Ba- 
varia teatrul unui nou războiu tot așa de pustiitor, a cruntului 
războinic care a lăsat pe câmpiile de luptă 190.000 dintre sol- 
daţii săi, pe lângă 33.000 de civili cari muriră pe alături, fără 
a mai socoti jertfele, corespunzătoare, ale adversarilor. Cele- 
lalte State germane n'au intrat pentru el în socoteală decât ca 
auxiliari sau ca duşmani în combinaţiile, necontenit schimbă- 
toare, ale unei politice care nu se obosia pândind în toate păr- 
ţile. In zadar stătea scris în testamentul Marelui Elector că 
urmașii lui au a se gândi «ce trebuie să facă pentru onoarea 
neamului german spre a nu păcătui faţă de însuşi sângele lui 
şi faţă de patria vestită înaintea tuturor națiilor lumii»; în 
zădar glasul străbunului îi striga: «cugetă că ești German» 
(«gedenke dass du ein Deutscher bist»). Marele Frederic nu 
ştia bine nici limba aspră în care erau scrise aceste învăţă- 
minte. 

Nici chiar din punctul de vedere dinastic politica lui n'are 
linii largi și orizont. Moştenise, pe lângă posesiunile prinse pe 
încetul în Frisa Orientală, în ducatele renane, Cleve, Jiilich, 
Berg, pe lângă feude svițeriene, ca Neufchâtel şi Valengin, 
două, grupe de pământuri: Marca brandenburgică și Prusia 
Orientală. Prusia Occidentală, polonă, regală, cu Danzig şi 
Thorn, era la mijloc. Şi regatul polon se afla în plină disoluţie; 
el se va împărţi după propunerea şi cu participarea lui Frede- 
ric. Dar elementul de legătură prusian n'a fost câștigat decât 
de urmaşul lui, nerăzboinic, Frederic-Wilhelm al II-lea. El În- 
suși, urmărind, după tradiția Hohenzollernilor, foloase cu mai 
puţine riscuri, — oricât desvoltarea împrejurărilor ar fi fost 
să-i încarce apoi socoteala —, atacă Austria, la un ceas de slă- 
biciune, pentru drepturile sale în ducatele Jăgerndorf, Glatz, 
etc., odată ale unei ramuri din familia sa, şi din această preten- 
ție face baza politicei de anexare a Silesiei întregi. 

Il iubește cineva pe regele aşa de admirat? Pentru aceas- 
ta ar fi trebuit ori ca o ideie mare să se fi întrupat în el, ori 
ca atitudinea lui să fi fost, față de cugetarea gi literatura ger- 
mană, începătoare şi modestă, una de bunăvoință şi prietenie. 
Dar acela care, pentru a lăuda pe veneratul profesor, scriitor 
şi moralist Gellert nu găsia decât proposiţia banală şi, pentru 
literaţorii germani, ofensătoare: «c'est le plus raisonnable des 
savants allemands», acela care, văzând în nenorocita de Kar- 
schin, soţia de cizmar, împovărată de copii şi bătută, pe rând, 
de doi bărbaţi, un fel de grosolană Musă germanică, îi mulță- 
mia pentru versurile omagiale prin darul a doi taleri, — cari, 
de altfel, i-au fost trimeşi înapoi —, n'a avut şi n'a vrut să 
aibă nicio atingere cu oamenii cari represintau scrisul naţional. 


Nici măcar cu cei cari se născuseră în Statele lui. Unii 
dintre dânşii au mers să se așeze aiurea. Danemarca lui Fre- 
deric al VI-lea şi a lui Bernstorff li dădea bucuros adăpost, — 
şi lui Klopstock, autorul «Mesiadei» şi altora. Cutare însă, ca 
Gleim, s'a îndărătnicit să-şi laude stăpânul ori, și mai mult, ca 
poetul Kleist, să moară de rănile căpătate pe câmpul de luptă 
de la dușmanii marelui său rege. Pe dânsul nu-l interesa. Klop- 
stock n'a găsit un vers pentru acesta, şi, când şi-a căutat su- 
biectul epopeii de care e legat numele său, fără să mai fie ne- 
voie azi, a se mai ceti opera, el s'a ridicat, după exemplul lui 
Milton, la povestirea celor sfinte, dând o înfăţişare vorbareţă și 
dulceagă patimilor Mântuitorului. Cel mai clar, mai sigur de 
sine, mai moderat şi mai stăpânit din spiritele Germaniei epocei 
fredericiane, Lessing, a trebuit să meargă la Hamburg ca să 
fixeze, în acelaşi timp când își scria dramele burghese, nor- 
mele cele nouă ale artei teatrale, scăpată de tutela artificiali- 
tăţii francese dominante, înainte de a înfrunta greutățile teo- 
riei generale a artei față de literatură în neterminatul său 
«Laokoon». 

N. IORGA 7 

Ce n'ar fi dat acești oameni dacă în Berlinul lui Frede- 
ric, măcar în ultimii douăzeci de ani paşnici, ar fi găsit ce 
găsiau scriitorii francesi în Paris ori chiar ce era să găsească 
o nouă generaţie germană în senina pace prietenoasă de la Wei- 
mar, din zilele ducesei Ana-Amalia şi ale fiului ei Karl-August, 
totuși nişte principi aşa de săraci, având, fără altă glorie decât 
aceia de a fi adăpostit ce era mai înalt și mai nobil în literatura 
contemporană a naţiunii lor, posesiuni aşa de mici !! Dar prin- 
cipala foaie pentru literatură în aceste vremi se tipărește la 
Brema; teatrul care îndrăzneşte mai mult e acel dela Hamburg; 
Universitățile prusiene sânt la Halle, la Iena, la Königsberg; 
filosofi de însemnătatea lui Kant vor mucezi o viaţă întreagă la 
Königsberg; un Herder, totuşi născut supus prusian, va găsi 
sprijinul vieţii sale tot în Weimar. Iar la Berlin cercul literar 
va fi condus de o mentalitate aşa de autentic germană ca a lui 
Mendelssohn, de un idealism aşa de curat ca al librarului Ni- 
colai, pe când în castelul său răzleţ regele are ca singuri tova- 
răşi ofiţeri bătrâni ori tineri curteni suspecți mai mult decât 
supt un raport. 


De la sine numai, căutând numai îndemnuri și îndreptări 
în străinătate, se putea produce şi desvolta o nouă viaţă sufle- 
tească germană. Ea nu va pleca din cercurile de sus, desnaţio- 
nalisate sau indiferente pentru cultură. Burghesia mai bogată 
duce o viață total fără preocupaţii intelectuale. Aceia cari ce- 
tese şi scriu, cari continuă vechile curente şi caută drumuri 
nouă, se vor ridica, întocmai ca odinioară Luther, dintre săracii 
cari păstrează tradiția morală a naţiunii lor. Cei mai mulți 
dintre poeţi, cugetători şi profesori vor fi astfel fii de preoți 





1 Herder scrie câteva din operele lui cele mai însemnate la Biickeburg, 
lângă contesa de Schaumburg-Lippe, înainte de a trece însuşi la Weimar, pentru 
restul vieţii sale. 

de la ţară, din centre mici; câte unul va avea o descendență 
orășenească ceva mai ridicată: dacă mama lui Goethe e născută 
Textor, aceasta înseamnă că în familia ei au fost ţesători, şi 
bunicul ei e un cizmar; tatăl lui Schiller, un felcer, ajunse la 
pătrâneţă doar maior în serviciul Wiirttembergului. Se mai în- 
tâlnesc fii de intendenţi, de vechili. In sama lor e înaintarea 
sufletească a poporului german, pe care dinastiile-l consideră 
numai ca plătitor de imposite şi înoitor al forțelor luptătoare. 


Teritoriile din Vest şi din Sud, unde rasa resulta din- 
trun amestec de elemente superioare, fiind în mare parte de- 
vastate prin Războiul de treizeci de ani şi prin campaniile 
Francesilor dincoace de Rin, cele d'intâiu semne ale unei lite- 
raturi vii, în legătură cu tradiţia şi capabilă de a mişca și de a 
înrâuri presentul, se întâlnesc în Sviţara. Gottsched se tru- 
deşte în Saxonia să-şi redacteze canoanele pentru scrisul ger- 
man şi isprăveşte în ridicul, pe vremea când în aceste văi elve- 
tiene Bodmer începe o adevărată mişcare de renovaţie, care în- 
dreaptă din nou către natură, ca singura şi eterna învăţătoare. 
In lunga,i viață profesorul de la Zürich va adăposti în casa sa, 
încercând a li da îndrumări folositoare, pe atâţia din represin- 
tanţii spiritului nou. Şi din aceiaşi Sviţeră se va ridica acea 
cântare a lui Haller, care nu se putea, desface, în ciuda formu- 
lelor învăţate şi reţetelor de invitaţie, decât în acel aier lim- 
pede al înălțimilor. Lavater, fisionomistul, care e şi un scriitor 
şi un formator de suflete, şi alţii urmează această direcţie. 


Aici însă continuă vechea viaţă îngustă de vale, de ve- 
tate cu porţile închise, de mediu mărgenit prin condiţiile na- 
turale şi obiceiurile sociale. Cum Sviţera romandă n'a putut 
crea o literatură francesă deosebită în epoca, mai târzie, când 
a dat pe Rousseau, aşa Sviţera germană nu putea, în lipsa ei 
de sprijin şi de orizont, să deie o nouă basă literaturii germane 
a unei epoce de renovare. 


100 


Această literatură zăbovi astfel, în risipite încercări indi- 
viduale, în cercuri locale formate în jurul unui conducător cu 
reputaţie, ca Gellert, în societăţi de tirẹri pe care, în jurul ad- 
miraţiei pentru vre-un talent în plină desfășurare, ca al lui 
Klopstock, hasardul le adună şi hasardul le desface (cercul din 
Halle). 

Pentru ca să fie o adevărată mișcare trebuia ca răz- 
boaiele să înceteze şi ca, în pacea moartă pe care o lăsară după 
ele, — principii, cu Prusianul în frunte, având doar singura 
grijă a îmbunătăţirilor materiale aduse Statului-fermă —, să 
se simtă tot mai mult o mișcare de revoltă contra tiraniilor 
care ceruseră atâta sânge şi atâtea alte sacrificii pentru a nu 
da în schimb nimica mai mult, 


Aceasta se produce prin anii 1770, puţin după pacea care 
încheie războiul al doilea silesian sau războiul de şapte ani. O 
influenţă de peste hotare contribuie ca să înteţească spiritele 
nemulțămite. Dacă literatura francesă mai află discipuli, — şi 
unul din ei, Wieland, meşter de formă armonioasă, va clădi o 
întreagă operă de ironie şi voluptate, care cere o mai înaltă. 
iniţiare culturală de la cetitorii ei —, cea englesă, care por- 
nise, în Franţa, lupta, îndelungată şi de un așa puternic răsu- 
net, a lui Voltaire, îşi exercită şi aici înrâurirea. Dacă publica- 
rea, de episcopul Percy, a vechilor balade scoțiene aduce crea- 
rea genului în Germania prin «Lenora» fantastică a lui Biir- 
ger, cu eroul ei ieşit din mormânt pentru a mai da o raită prin 
viața iubirilor, Shakespeare va fi marele renovator, acel Sha- 
kespeare pe care Lessing îl așezase uriaş în spontaneitatea lui 
de o fecunditate nesfârşită în faţa palidelor produse dramatice 
ale modei francese. El va deveni un trezitor de energii, şi, pe 
când unii pretind a-l imita în sângeroase şi practice sălbătăcii, 
biata Karschin ea însăşi va pune numele lui, rău înţeles, în 
versuri care-i dau ca biruitor în același gen pe tânărul Schiller. 

Avem a face cu o mişcare ce pleacă de la sine, în același 
timp, pretutindeni, ca o manifestaţie a noului spirit al vremu- 
rilor. O nație vorbeşte prin toți acești scriitori noi cari încep 
a se manifesta în ultimul şfert al secolului al XVIII-lea sau 
numai puţintel înainte, o nație în care vechiul instinct popular, 
înăbuşit, dar nu distrus, caută să se manifeste, în forme din 
nou revoluţionare, contra unor apăsătoare datini și unor aşeză- 
minte ce strivesc. 

Fără a fi cunoscut pe Schiller, fără a fi trăit în aceleaşi 
condiţii de desvoltare, Goethe va publică drama lui sălbatecă 
Goetz von Berlichingen, în care învie ferocea energie a cavale- 
rului din al XVI-lea secol, fără altă amintire decât a pasiunilor 
sale, fără alt sprijin decât al puterii din el însuşi. Tot ce e 
îndătinat, tot ce e transmis, tot ce e recunoscut trebuie să cadă. 
Peste toate regulele dramatice, peste toate obișnuinţile de stil, 
frământând cu vulgaritate vie vocabulariul poetic usat, se vor 
scrie lucruri cum nu sau mai văzut până, atunci. Eroii cei mai 
simpatici vor fi ai revoltei, de orice fel: acel care în Egmont 
a slăvit pe nobilul care piere pe eşafod apărând în ţara lui 
dreptul conştiinţei lui contra tiranului religios şi politic, se 
gândia să înfăţișeze, în drame pe care nu le-a compus însă nici- 
odată, pe Mohammed, cu Coranul legii lui de luptă, pe Evreul 
rătăcitor scuturând răscoală şi tulburare din faldurii negri ai 
hainei lui de veşnic prigonit, pe Prometeu, Titanul furător al 
luminii, care și supt pliscul vulturului ce-i roade măruntaiele 
desfide pe Zeus, noul stăpân, prin silă, dar fără lege, al Olim- 
pului. 

Şi, pătimașă natură sentimentală, Schiller începe, de şi 
a trecut prin disciplina unei școli militare, la șeptesprezece ani 
printr'un blăstăm aprins contra cuceritorului, străin sau local- 
nic, — Ludovic al XIV-lea ori Frederic însuși —, pe care ar 
vrea să-l vadă, la judecata cea de pe urmă, urmărit de dânsul 
şi cufundat în Tartar de osânda fără iertare a judecătorului 

care nu poate greşi. Indată după aceasta, în «Briganzii», el în- 
făţișează în Karl Moor pe acela care se ridică în acelaşi timp 
contra nedreptăţii ce a suferit-o şi contra ordinii stabilite care 
permite o astfel de încălcare a dreptului; a doua ediţie înfăţi- 
gează un leu gata de luptă şi, jos, legenda, provocătoare: «in 
tyrannos», contra tiranilor. «Cabală și Iubire» pune faţă în faţă 
pe fata curată care poate da iubirea şi pe tovarăşa de desfrâ- 
nare a unui prinţ, care ar voi să fie soția unui om cinstit. Faţă 
de dramele lui Lessing, care, în cele politice, mergeau doar 
până la cereri de toleranţă religioasă, aceste violente scrieri 
ale tineretului care se ridică, în mijlocul aclamaţiilor generale, 
arată, fără îndoială, o mişcare de răsturnare. 

Ea ar fi putut aduce o schimbare esenţială în viaţa po- 
porului german. Din nou se revarsă, puternic, izvorul de ener- 
gie proaspătă, gata să iea cu dânsul și să înece rămăşiţele pu- 
trede ale unei lumi ce isprăvise. Administraţia lua măsuri de 
apărare; cărţile periculoase erau oprite în școli. Era ceva asă- 
mănător în principii şi în tendinţe cu ce se petrecea în Franţa 
filosofilor, supt impulsia agresivului Voltaire şi mai ales a 
sentimentalului visător Rousseau, cu crezul său, curat sviţerian, 
de natură şi de stări naturale, opuse civilisaţiei conrupătoare. 
Dar la Germani agitatorii erau niște tineri din burghesie, din 
lumea micilor funcţionari, dintre fruntașii intelectuali ai sate- 
lor şi nu, ca dincolo, într'o lume centralisată, complicată, rafi- 
nată, eleganţi din orașe ori ambiţioşi din saloane, originali din 
cercurile de distracţie «spirituală», cari aveau nevoie de legă- 
turi, de onoruri, de pensii, cerute şi la uşa metresei regelui, o 
Pompadour, o Du Barry. 

Şi totuşi în Germania nu se mergea spre o revoluţie. 
Incă odată se petrecu ce am mai întâlnit în zilele lui Luther, 
Mişcarea cea nouă a căutat sprijin împrejur. Dar orașele n'a- 
veau o viaţă proprie, satele dormitau în supunerea, aproape re- 
ligioasă, a «supuşilor» faţă de «domnii» lor; în Universităţi nu 

era decât grija ştiinţii sau pasiunea brutalelor petreceri sân- 
geroase. Atunci curentul nou s'a împăcat cu puternica. realitate 
existentă, şi, cum reformatorul din al XVI-lea veac nemerise la 
Curtea Saxoniei, poeţii perioadei de «Sturm und Drang», de 
«furtună şi de asalt», şi-au căutat un Weimar oarecare, — 
Goethe, Herder —, o Iena, — Schiller —, pentru a fi miniştri 
ca marele poet 'al naţiei germane, — al ei prin naştere, dar nu 
prin tendințe —, profesori de Universitate, bibliotecari. S'au 
văzut prinți tineri ca acel Karl-August, împărțind plăcerile 
vrâstei lor cu autorul «Patimilor tânărului Werther» şi păs- 
trând până la capăt cea mai intimă prietenie cu dânşii. Dar 
lupta începută s'a încheiat, 

Trebuia un motiv pentru această pace. Luther găsise 
atâtea în Scriptura însăşi, în numele căreia vorbise. La Lege 
nu ziced să se răspândească adevărul, după învăţătura păgânu- 
lui Mohammed, cu sabia. Tinerii de la 1770-90 mai fură spe- 
riaţi de excesele Revoluţiei francese, care totuși făcuse din 
Schiller, «Gille, publiciste allemand», un cetăţean de onoare, 
înainte ca Napoleon să poftească la Paris, pentru a «găsi un 
cerc mai larg», pe «Mr. de Goethe», întocmai precum distruge- 
rile din biserici, prădăciunile ţărăneşti din castele, anarhia 
dusă pretutindeni de hordele anabaptiştilor speriaseră pe Lu- 
ther. Ei aflară scusă, mângâiere şi odihnă, — după ce Goethe 
atacase Revoluţia prin «Marele-Kophta» şi prin «Cetăţeanul 
General», — în religia cea nouă a Frumuseţei obiective ori în 
cultul mistic în care această Frumuseţă, obiectivă prin însăși 
natura ei, se confunda cu Adevărul, cu Binele, cu Divinitatea 
însăşi. 

Cel d'intâiu e casul lui Goethe. Pe la jumătatea veacu- 
lui, un archeolog fanatic pentru sensul operelor de artă antice, 
Winckelmann, străbătuse Italia, căutând urmele splendidei civi- 
lisaţii de temple și statui a celor vechi. Drumul italian nu era 
o noutate, pe o vreme când însuşi fratele d-nei de Pompadour 

mergea să caute acolo liniile unei nouă arhitecturi, mai nobilă 
şi mai serioasă. Răpede, «Laokoon» încercase interpretarea fi- 
losofică a acestei frumuseți de o valoare eternă. La Universită- 
tile germane ştiinţa nouă a «esteticei» apare în acest moment. 
Şi, astfel, într'un moment decisiv al vieţii sale, curteanul de la 
Weimar în care se prefăcuse fiul de burghes din Frankfurt, 
face aproape doi ani de Italie, din care se întoarce cu «Torquato 
Tasso» şi cu «Ifigenia». Adăugându-se cunoașterea filozofiei 
panteiste a lui Spinoza, de mare importanţă pentru spiritul său, 
Goethe se va cufunda în acele studii asupra naturii din care 
smulse, nu numai descoperiri cu care sar fi putut mândri orice 
savant specialist, dar şi noua poesie care, îndreptată asupra 
obiectivităţii liniștite a lucrurilor şi faptelor, ştie să li smulgă 
de la un timp, înviindu-le, un sens care e acela al lumii întregi 
şi al puterilor care au creat-o. 

In acest timp se începe viaţa şi munca alături, pe mai 
mulţi ani, a lui Schiller, încă în fierberea geniului său nerăb- 
dător, mânat înainte, pare-că, de o obsesiune a morţii, cu 
Goethe, Şi la acest mai tânăr şef al tineretului german, gata 
până să sfarme totul pentru ca individul singur să rămâie, având 
ca singure legi, ale naturii, creaţiunea devine, fără a se pierde 
nimic din curatul idealism, din entusiasmul cuceritor, liniștit 
obiectivă. Epoce întregi vor trăi în noile drame ale lui Schiller, 
«Maria Stuart», «Wallenstein», «Fecioara de la Orleans», «De- 
metrius», dar tendința spre răsturnare se va preface într'o 
binefăcătoare orientaţie către scopurile cele mai înalte, altruis- 
te, — şi prin aceasta chiar mai apropiate de acea eternă lu- 
mină transcendentală care e Dumnezeu, — ale vieţii omenești. 

Cu aceste calităţi însă un- popor își poate căpăta gloria 
spiritului, dar libertatea, puterea de iniţiativă, facultatea de 
a-şi crea forma politică originală, — nu. 

Şi astfel vom vedea Germania căzând, în cea mai splen- 
didă desvoltare a geniului ei, cu principi cu tot, la picioarele 
lui Napoleon I-iu. 


VIII. 


NAPOLEON I-iu ŞI GERMANIA «NAPOLEONISATĂ». 


Revoluţia francesă, — vestea Adunării din Versailles, 
“are, din simplu Sfat consultativ al «ordinelor», al «statelor» 
regatului, chemate pentru a da sau a aproba numai o soluţie 
unei situaţii financiare fără ieşire, s'a prefăcut într'o Consti. 
tuantă de radicală transformare, — n'a putut produce emoție 
în Germania decât în anume cercuri. 

Principii, între cari nu se găsiau, ca în Portugalia, în 
Spania, la Neapole, «filosofi» încoronați, gata să previe prin 
schimbări ordonate de sus tulburările transformatoare de jos, 
aceşti principi, în fruntea cărora stătea Impăratul Francisc, 
fire îndărătnică, dar fără calităţi de inteligenţă, şi aşa de me- 
diocrul succesor al lui Frederic al II-lea, nepotul său Frederic- 
Wilhelm al II-lea, își simţiră mai târziu numai datoria de a 
interveni, pentru apărarea principiului monarhic, pe de o parte, 
şi, pe de alta, pentru anexări teritoriale, ca să ajungă, îndată, 
la înfrângerile de la Valmy şi de la Jemmapes. Nobilimea, 
strânsă la Curte ori uitată prin castele, n'a avut nicio atitu- 
dine. Negustorimea din oraşe era în plină decadenţă, supusă 
de altfel şi zâmbitoare, pe o vreme când fiul de patrician Goe- 
the din Frankfurt nu primia nicio influență dela orașul său 
de naştere şi se înrădăcina la Curtea din Weimar. Ce s'ar mai 

putea. spune despre ţărani, asupra nelibertăţii sociale sau eco- 
nomice a cărora se întinsese, din vremea marilor răscoale pro- 
vocate de Reforma lui Luther, o întreagă administraţie de ca- 
racter modern, înprumutată de la Franţa regilor absoluţi! 
Mişcaţi n'au fost de evenimentele de dincolo de Rin nici 
scriitorii beletristici, poeţii, aceia cari vorbiau inimii şi închi- 
puirii şi aveau mai mulţi cetitori. Goethe, absolut obiectiv, 
Schiller, influenţat de ideile prietenului său și prins în aşter- 
nerea marilor lui drame istorice, în care se refugiază idealis- 
mul lui exaltat până la exasperare, rămaseră destul de reci faţă 
de tulburări care jigniau concepţiile estetice la care se opriseră. 
In zădar s'ar fi aşteptat ceva de la acela care totuşi era privit 
ca un apostol vehement al schimbărilor ce nu-şi ieau îndrepta- 
rea decât de la idealul curat şi absolut. El era de alminterea la 
sfârşitul puterilor sale şi trebuia să moară în plină tinereţă. 
Literatura germană aparţinea, precum am mai spus-o, princi- 
pilor şi, dacă nu servia interesele lor, le tolera. Doar dacă, în 
Sviţera, spiritul, neinfluenţat încă, al istoricului Johann von 
Müller dădu o însemnătate morală hotăriîtoare actelor săvâr- 
şite, în condiții reale oricât de discutabile, la Versailles şi la 
Paris, şi el salută, de fapt, ivirea unei nouă epoce în istoria 
omenirii. Şi, la Rin, Goerres, redactorul «F'oii Roşii», — viito- 
rul filosof mistic şi cercetătorul «Cărţilor populare germane» 
(1807) —, merse în Noembre 1799 să ceară unirea cu Franţa 


a ţărilor renane. 


Era însă, după ce poesia se potolise și se «înseninase» 
o altă manifestare a vieţii sufletești care îndrepta, dacă nu 
violent, — aceasta nefiind în mijloacele sale —, dar hotărit, 
dincolo de margenile lucrurilor existente. In plin Konigsberg, 
cetate de încoronare a lui Frederic I-iu, funcţionând la Uni- 
versitatea de acolo (1770-90), Kant dăduse o formă filosofică, 
desgustului pe care-l putea inspira unei minţi active, unei inte- 

ligenţe nobile spectacolul unei vieţi mecanisate în supunere și 
ascultare. Când el, ridicându-se contra grosolanului materia- 
lism pe care-l aducea şi în Germania vântul ce bătea din spre 
Apus, afirma că lucrurile nu sânt în afară de noi înşine decât 
un haos, o taină, ceva neordonat şi inform, căruia trebuia să-i 
dea hotare şi chip mintea noastră însăși, prin ceia ce din na- 
ştere cuprindem într'însa, prin ceia ce adăugim, fireşte, la atin- 
gerea cu el, «lucrului în sine», insondabil şi neinteligibil fără 
aceste idei înăscute, <aprioristice», fără aceste categorii capa- 
bile de a orândui totul, şi când vedea în rest numai un impuls, 
o provocare, sau o condiţie a manifestării, el făcea, de fapt, din 
om ca al doilea creator al lumii, ca un continuu și indispensabil 
colaborator la ordinea văzută a lucrurilor. Dar, prin ideile în- 
născute 'morale, ale dreptului şi datoriei, el făcea din rațiunea 
omenească, acum «practică», singura judecătoare a tuturor ac- 
ţiunilor omenești, pe care le hotărîm la noi, le preţuim la alţii, 
nu după ce ni se poruncește, ci după ce simțim în noi că e bine 
şi rău, drept şi nedrept. Astfel, până la judecata de pe urmă a 
unui Dumnezeu care venia în această filosofie numai lăturalnic 
şi subsidiar, tot din basele înseși ale cunoştinţii și cugetării 
noastre, realisând, la capătul sforţărilor noastre, armonia între 
ce avem și ce urmărim, între ce putem și ce e în afară de noi, 
sântem noi înşine arbitri ai lucrurilor noastre, în domeniul, din 
năuntru, al conştiinții ca și în acela, din afară, al faptelor 
noastre. «Imperativul categoric» al nostru se ridică sever, in- 
flexibil, mai presus de orice orânduială şi formă, mai presus 
de orice prescripții şi ameninţări, stând pe un tron invisibil 
care întrece pe al tuturor regilor şi principilor, reduși astfel la 
calitatea de simple accidente ale unei vieţi care-şi iea cele din 
urmă îndrumări ale ei de aiurea. Toate se unesc şi se încunună 
prin judecata noastră !. 





1 Cele trei opere ale lui Kant apar între 1781 şi 1790, influențând, mai 
târziu numai, pe Schiller, căruia filosoful i-a scris o singură dată, şi rece. 

In cutare pasagiu din cele mai frumoase ale lui, care unia 
cu înălțimea concepţiilor o deosebită frumuseţă a formei poe- 
tice, Kant se rostește astfel asupra marii lui descoperiri, libe- 
ratoare şi înălțătoare pentru om, în lupta lui contra necesi- 
tăţii, în care intră şi tirania oricărui despotism: «Două lucruri 
umplu spiritul de o uimire și de un respect necontenit nouă și 
în creștere necontenită, cu cât mai des şi mai stăruitor se ocu- 
pă de dânsele reflexiunea: cerul înstelat de de-asupra mea şi 
legea morală din mine. Pe amândouă nu trebuie să le caut şi 
să le bănuiesc numai ca înfăşurate în întunerec ori în ceia ce 
covârşeşte în afară cercul mieu de vedere: le văd înnaintea mea 
şi le și leg nemijlocit cu conştiinţa existenţei mele. Cel d'intâiu 
începe din locul pe care-l cuprind eu în lumea exterioară a sim- 
ţurilor şi lărgește relaţia în care stau până la nemăsurate mă- 
rimi, cu lumi peste lumi şi sisteme de sisteme, şi, pe lângă 
aceasta, în timpuri fără margeni ale mișcării lor periodice, în- 
ceputul şi durata lor. Celalt începe din nevăzuta însușime a 
personalităţii mele şi mă aşează într'o lume care e cu adevărat 
nesfârşită, dar e capabilă de a fi descoperită numai rațiunii 
şi cu care, — dar prin aceasta tot odată cu toate acele lumi 
văzute, — mă recunosc, nu, ca acolo, într'o relaţie pur întâm- 
plătoare, ci într'una generală şi necesară». 


In momentul când Kant, a cărui înrîurire a fost puternică 
asupra lui Schiller şi asupra acelui Herder, care, stăpânit și 
de ideile mistice ale lui Hamann, va căuta ascunse revelații 
divine în «glasurile popoarelor», credinţe , religii şi cântece, se 
apropia de sfârşitul apostolatului său de catedră, un fiu de 
învățător din Lusacia, Fichte, mergea, după studii la Iena, în 
Sviţera libertăţii, şi acolo, în mediul lui Johannes von Müller, 
el dădea la iveală două scrieri care trebuiau să apere Revoluţia 
francesă contra detractorilor ei, ca şi contra principilor: «Con- 
tribuţii la îndreptarea judecăților publicului asupra Revoluţiei 

francese» şi «Reclamarea libertăţii de gândire de la principii 
Europei», ambele apărute în 1793, «anul cel din urmă al în- 
tunerecului», când Ludovic al XVI-lea se suie pe eşafod, când 
domnia sângeroasă a Teroarei începe, când armatele francese, 
ale noului spirit, au trecut Rinul, aducând cu ele un steag nou 
pentru popoare. 

Noul îndrumător filosofic al poporului său avea fixate 
încă din anul 1794 principiile filosofiei sale, în care vedea «doc- 
trina ştiinţii» însăși. Pentru el ceia ce hotărăște totul, de la 
conștiința însăşi până la tot ce interpretează în sufletul nostru 
natura, pleacă de la un eu transcendental, care el creiază prin 
afirmaţia sa, prin nevoia de a i se opune ceva, pe non-eul, pe 
aceia ce e în afară de o conștiință care l-a făcut să existe şi 
care rămâne totdeauna, deci, subordonat creatorului său, de şi 
serveşte ca să-l determine, ca să-l îngrădească. Inteligența de- 
cide astfel ncrmele de conduită; eul rămâne «personalitatea in- 
dependentă». Din ordinea morală care e înlăuntrul nostru plea- 
că, în calitate de principiu, în afară de realităţi, Dumnezeu el 
însuşi. 

Aceste idei fură admise în largul cerc de toleranţă din 
micul sălaş de la Weimar. tena, unde învățase Fichte, îi primi ca 
învăţător la Universitatea în care Schiller, numit profesor de is- 
torie după stăruința lui Goethe, începuse odinioară cu povestea 
acelei răscoale a conştiinţii religioase din TȚările-de-jos contra 
despotismului spaniol, răscoală pe care o acopere cu terminul 
îndulcit de Abfall, «desfacere». Acolo, în acești ani ai Revolu- 
tiei, se formează un nou cerc literar, de un idealism protivnic 
oricării regule, doritor de libertate și pasionat de esces, distru- 
gător al tuturor vechilor regule şi desprețuitor de a crea altele 
nouă, lăsând fiecăruia, capriciilor celor mai îndrăzneţe ale celei 
mai escitate închipuiri, — până la vedeniile de nebun ale lui 
Hofmann, până la copilăria veşnic naivă a lui Novalis, logodit 
cu o fată de treisprezece ani care moare în casa lui înainte 

de cincisprezece, până la misticismul lui Zacharias Werner 
şi până la escesele în cugetare şi în viaţă ale lui Kleist, care se 
sinucide la o simplă invitare a iubitei lui, îmbătată de ideia 
morții, — dreptul de a-şi fixa hotare şi de a ocupa cu tot ce 
e mai personal în eul divinisat cuprinsul lor. Lângă Fichte, lân- 
gă al treilea mare cugetător al epocei, Schelling, care descopere 
altă filosofie a istoriei decât a lui Herder, apar poeţii Tieck, 
mai târziu vestitul traducător al lui Shakespeare, şi Novalis, 
escesivul visător al «florii albastre», şi mai ales acel August- 
Wilhelm Schlegel, care, prin neobosita lui critică nervoasă, în 
Athenäum, fixează, mai mult ori mai puțin îndreptăţit, noțiu- 
nea, unei noi literaturi, ce-şi va zice romantică, 

Ea se desvoltă până la 1810, fără să aibă un caracter po- 
pular, o posibilitate de largă răspândire şi să cuprindă în ea 
germenii unei noi stări de lucruri. Schlegel e doar cel d'intăiu 
profesor de literatură (în 1798; Görres vine la 1806-8), poesia 
populară germană va fi scoasă la lumină abia atunci, prin 
«Des Knaben Wunderhorn» («Cornul minunat al copilului»), de 
Arnim şi Brentano, iar literatura istorică, de le «Hohenstau- 
fenii» lui Raumer până la «Monumenta Germaniae historica», 
vasta culegere de izvoare, publicată critic de Dahlmann, Waitz 
şi Pertz, e mai recentă, după isprăvirea epocei napoleoniane. 


In tot acest timp, principii, cari încercaseră a opri Revo- 
luţia, profită de schimbările năprasnice pe care le provoacă 
geniul transformator al aceluia care-i luase moştenirea, Napo- 
leon. Nu trebuie să se creadă că apariţia lui în Germania a 
trezit dușmănie. Pe când legi mai drepte, o administraţie mai 
bună câștigau pe supușii de până atunci ai unor lacome dinastii 
egoiste, care-i vindeau pentru expediţii în America, contra re- 
belilor englesi de acolo, dinastiile ele înseși se plecau adânc pen- 
tru a culege mila străinului. Fără dânsul ele n'ar fi putut a- 
tinge două resultate de cea mai mare importanţă pentru des- 

voltarea lor: înlăturarea, — încă la pacea de la Lunéville, în 
1801, — a acelor multe Case princiare, resultate din împărțirea 
ducatelor medievale, care n’aveau atunci numai un nume mare, 
ci şi posesiuni de pământ, ce nu puteau fi atinse, fiindcă ar 
fi însemnat să se puie în discuție acel drept pe care se spri- 
jinia şi domnia celor mai puternici decât dânșii, şi, al doilea, 
desfiinţarea acelor privilegii care, pretutindeni aiurea decât în 
Statele prusiene, împiedecau puterea absolută de a se exercita 
pretutindeni cu aceiași lipsă de cruţare, 

Prin noua regulamentare a Germaniei ieşită din victoriile 
sale, — creându-se o Confederație a Rinului supt presidenţia 
electorului eclesiastic Dalberg, prinţul cel nou al Frankfurtului, 
al cărui urmaş era să fie unchiul însuşi al noului Cesar, car- 
dinalul Fesch —, la 1804-5, sa ajuns la mediatisarea, adecă la 
desfiinţarea politică a Caselor mai mici, pe care nimeni nu se 
va mai gândi să le restabilească vre-odată. Cei mari culeseră 
aceste fărâmityri de mult râvnite. Cum, pe de altă parte, pre- 
cum vom vedea, Austria era scoasă din Imperiu, perind astfel 
orice urmă a supremei autorități medievale, cum Napoleon în- 
ţelegea noul său Imperiu nu fără regi, ci cu o întreagă Curte 
de regi în jurul său, Electorii de odinioară puseră coroana pe 
cap, ca Suverani independenţi, asemenea cu aceia din cele mai 
vechi dinastii. Astfel răsări, la 1806, un regat al Bavariei, 
crescut cu Tirolul şi Vorarlhergul austriac, unul al Saxoniei; 
ba chiar un regat al Wiirttembergului. Mai târziu, din Hanovra, 
cedată un moment Prusiei în schimbul ducatelor de la Rin, şi 
apoi confundată în regatul Vestfaliei, se va face, la 1813, 
un alt regat german, ca ultim resultat, prin oposiţie, 
al aceloraşi creaţiuni revoluţionare. Tot aşa Electoru: de 
Hessa, care voi să-şi zică, mai târziu, măcar Mare-Duce de 
Fulda, prinţ de Ysenburg şi Alteță Regală, voise să fie rege 
al Caţilor. In Carlsruhe, Capitala Badenului, Electorat de la 
1803 numai, va fi acum un Mare-Duce. Am văzut că o princi- 

pesă de Württemberg, Ecaterina, ajunse soţia lui Ieronim Na- 
poleon, regele Vestfaliei. Augusta, fiica lui Maximilian-losef 
de Bavaria, fu tovarăşa lui Eugeniu, fiul adoptiv al Impăratului 
şi vice-rege al Italiei. Carol-Ludovic-Frederic de Bavaria luă 
în 1806 pe fiica adoptivă a ocrotitorului său frances, Stefania 
(Napoleonina) de Beauharnais, înaintașa regelui nostru, — 
pregătindu-se astfel căsătoria lui Napoleon însuși cu Maria- 
Luisa, fiica Impăratului Francisc. Un contemporan, care nu-şi 
citează izvorul, asigură chiar că acestei Prusii miluite, căreia 
i se recunoscuse şi posesiunea în Danzig şi Thorn, smulse Po- 
loniei, la o nouă împărţire, în 1793, i sar fi propus să formeze 
o Confederație a Germaniei-de-Nord, cu titlul de Impărat pen- 
tru Frederic-Wilhelm al III-lea. Oarecare planuri asupra Saxo- 
niei râvnită de Frederic-cel-Mare reapăruseră. 

Habsburgii ei înşii au o datorie de recunoştinţă faţă de 
Napoleon. Proclamându-se Impărat al «Reputlicei francese»,— 
cum stă scris pe monedele lui—, el se înţelegea Impărat roman, 
Impărat de Apus. Acestei creațiuni Austria-i răspunse prin 
alta, care numai în aceste împrejurări putea fi cu putinţă. Fran- 
cisc I-iu creă, în August 1804, Imperiul Austriei, din teritorii 
care, înțelese ca un singur Stat prin Pragmatica Sancţiune a lui 
Carol al VI-lea, rămâneau totuşi de altă origine istorică şi de 
alt drept. Unguri, Boemi, Slavi-de-Sud, Ardeleni, Italieni din 
Tirol se confundă astfel într'o arbitrară unitate. Cdată ce se 
făcea aceasta, după exemplul frances şi cu îngăduirea lui Napo- 
leon, îi venia mai uşor acelui care până atunci fusese Impărat 
ales în Germania şi era acum Impărat ereditar în noua Austrie, 
să declare, în 1805, că se desface din acel mai vechiu Imperiu 
medieval în care nu mai posedă nimic, ci, din potrivă, întâm- 
pină numai rivalități şi dușmănii. 


După ce Napoleon îşi făcuse astfel «datoria Maurului», el 
se putea duce, el trebuia scos. Se încercaseră contră, lui, de 

neiertătoarea Anglie şi de învierşunata Austrie, atâtea coaliţii 
care-i aduseră numai victorii şi extensiuni teritoriale, care-i 
permiseră a-şi clădi acolo pentru un cumnat, Murat, un 
frate, Ieronim, cel căsătorit cu fiica regelui de Wiirttemberg, 
fundaţiuni dinastice nouă: Marele-Ducat de Berg, regatul 
Vestfaliei, rupt, cum văzurăm, din Prusia după înfrângerea 
ei la 1806, pe acel loc de la Iena unde spiritul cel nou serbase 
până atunci triumfuri mai puţin sângeroase. Pentru a înlătura 
pe acest străin, care pe malurile Rinului şi în Vestfalia însăși 
era privit cu o adevărată simpatie, pregătindu-se chiar, în şcoa- 
lă, în societate, o francisare, trebuia să se facă apel la forțele 
populare, sau, pentru că nu exista încă o cunoştiință în stratele 
adânci, absolut neglijate, în simpla lor calitate de instrumente 
de câştig ale dinastiilor, în tineretul intelectualilor care repre- 
sinta, în Germania, singura, dar din ce în ce mai puternica 
forță, morală. 


Cu Prusia în frunte, dinastiile ştiură să lucreze dibaciu 
şi spornic. Curentul nou fu atras prin şefii săi la Berlin, unde, 
după ce vechile Universităţi din Iena însăşi, din Halle, din 
Göttingen, din Frankfurt, decăzuseră, Hohenzollernii, întorși din 
exilul de la Königsberg, de la Memel, pe care erau să-l întindă 
un moment până la Riga, stabiliseră, la 1810, o nouă Universi- 
tate, cu Fichte, şi el liniștit, potolit, acuma, ca rector. 
Aici veni şi istoricul Raumer. Saloanele, imitate după ale Pa- 
risului, erau tot mai strălucitoare; femei cu spiritul viu 
şi inima largă, ca Rachel, stăpâniau acolo. Un întreg tine- 
ret, de origine superioară feciorilor de preoți din veacul al 
XVIII-lea, un Schenkendorf, un La Motte-Fouqué, un Kör- 
ner, un Rückert, — aceştia doi, şi mai ales cel d'intâiu, în 
legături cu Viena, a cării viaţă socială, mai puţin intelectuală, 
afară de teatre, era mai atrăgătoare —, un Chamisso, Fran- 
ces de naştere, dorind de o patrie când se găsia în alta şi în- 

făţişându-şi desrădăcinarea în «Peter Schlemihl», omul fără 
umbră, era gata să lupte pentru rege și pentru nație. 

Spiritul cerut se formase. Stein, marele ministru, răpede 
disgraţiat, îl dăruise domnului său. Era vorba acum să se gă- 
sească, de toţi acești principi cari, până la Frederic-Wilhelm 
învinsul și la frumoasa lui soţie, regina Luisa, măguliseră 
şi linguşiseră în tot chipul pe cel tare, prilejul potrivit pentru 
trădare. 

El fu găsit, pe rând, îndată după neizbânda acelei rari 
expediţii de intimidare contra Rusiei, la care totuşi aceşti stă- 
pânitori germani participaseră, docil, cu contingentele lor. 
Prusienii lui Yorck, întorşi de la Riga, se declarară la Memel 
contra lui Napoleon, şi regele, care desaprobase pe generalul 
său, răspândia în curând proclamația din 1813 către ai săi 
«Brandenburgesi, Prusieni, Silesieni, Pomeranieni și Lituani 
eni», aducându-li înainte, — pare-că ar fi fost de nevoie, — 
exemplul Sviţerienilor și al Portughesilor, oameni liberi, şi în- 
demnându-i a fi «Prusieni şi Germani». Fichte adresă aprinsele 
sale «cuvântări către naţia germană», şi Arndt căpătă misiunea. 
oficială de a înflăcăra sufletele prin versuri în metru popular, 
asemenea, cu acelea pe care le cântau odată, în cutezătoarele lor 
rătăciri, landsknechţii. «Der Rheinische Merkur» al lui Goerres 
chema Rinul la răscoală. Bavaresii urmară, cu Maximilian-losif, 
statornicul prieten al Impăratului Francesilor, cu tot. La «lupta 
naţiunilor», Saxonii, cari în 1806 trădaseră aproape causa pru- 
siană, trădară şi pe Napoleon şi pe propriul lor rege. Astfel. 
dacă regele lor rămase credincios până la sfârşit binefăcătoru- 
lui său, așa încât Prusienii au putut crede că a venit vremea 
să-şi întindă Statul biruitor până la munţii Boemiei, dacă el şi 
familia sa ajunseră prisonieri, o bună parte din armată urmase 
exemplul celorlalţi fraţi germani și trecuse la duşman. Dacă 
singurul sentiment naţional, trezit în sfârşit, în forma lui de- 
plină, i-ar fi îndemnat la aceasta, ar fi o îndreptăţire, şi una 

glorioasă, dar se ştia bine cărui impuls i-au urmat acei cari 
părăsiau o causă cu care n'aveau nimic comun, pentru alta în 
care totuşi nu erau să afle adevăratul lor interes. Acest impuls 
era al principilor, organisatorii acestei întregi mișcări, aşa de 
frumoasă, în aparenţă peste motivele ei reale, aşa de egoiste. 

Aceşti principi se strânseră apoi, cu diplomaţii lor, la 
Viena pentru a stabili, împreună cu ceilalți potentaţi ai Euro- 
pei, având în fruntea lor pe Impăratul austriac şi pe cel rusesc, 
harta viitoare a continentului. De la început până la sfârșit, în 
cei doi ani de negocieri pe care le întrerupse o clipă apariţia 
lui Napoleon, — aproape gata să între și el în acest sfat al tu- 
turor înțelepciunilor «obiective», — n'a fost vorba decât de 
teritorii şi de supuși, invocându-se drepturi şi servicii, apelân- 
du-se la pergamente și la numărul soldaţilor, pentru a se vedea 
câţi oameni pe câtă întindere de pământ i ge cuvine unuia așa 
încât să nuj supere prea mult şi pe celalt, şi a reveni la acel 
«echilibru european» al tratatelor din Vestfalia pe care-l rup- 
sese atât de brutal războaiele Revoluţiei şi ale Imperiului 
frances, 


Coroanele napoleoniene se păstrară pe fruntea principilor 
germani, aşa de grăbiţi să refacă în toate celelalte privinţi 
opera nelegiuită a «tiranului». Saxonia însăși se putu strecura 
prin toate intrigile şi amenințările, rămânând, de şi cu hotă- 
rele foarte mult ciocârtite, în această nouă lume germanică, 
adunată într'o «Confederație» naţională, care înlătura pe a Ri- 
nului, fără să aibă din lăuntru viaţa pe care aceia o căpătase 
din afară şi o păstra prin necontenitul impuls şi control al stră- 
inului creator şi domnitor. Prusia se alese, fireşte, regele ei 
fiind unul din membrii Uniunii biruitoare, alături de al Angliei 
şi de cei doi Impărați, cu una din cele mai largi părți la 
această distribuţie de provincii şi de populaţie: ea căpătă, din 
ultima împărţire a Poloniei, pe care o făcu Congresul, Marele- 

Ducat de Posen, pe când Galiţia rămânea austriacă şi o Polonie 
autonomă se crea pentru a fi încredințată pazei, aşa de desin- 
teresate, a Țarului. Astfel se consolida, supt Frederic-Wilhelm 
al III-lea, acel hotar răsăritean pe care Frederic-cel-Mare îl 
lăsase cu totul neașezat şi expus tuturor năvălirilor, Jumătate 
din Saxonia întăria hotarul de la Sud. De-a lungul Rinului, din 
moştenirea vestfaliană, din fărâmi hanoverane, din feude des- 
fiinţate, se crea ca o nouă Prusie vestică, îndreptată contra. 
Franciei, ale cării mişcări trebuia să le supravegheze. Astfel 
se formă, nici zece ani după catastrofa de la Iena, un Stat de 
5.000 de mile pătrate, cu 12 milioane şi jumătate locuitori, 
= Prusiei şi Austriei îi era încredințată acum poliția po- 

porului german, pe care ceilalţi principi, pred slabi, n'ar fi fost 
în stare să o facă. Acest popor, care el dăduse dinastiilor vic- 
toria cu toate consecințile ei, trebui să se mulțămească acum 
cu foarte modeste concesii: sistem de Camere bilateral, — căci 
Hessa singură smulse la 1831 sistemul cu o singură Cameră, — 
seniorii din cea de sus considerând pe membrii celei de jos ca 
pe nişte intruşi obraznici şi ca pe nişte agitatori periculoși; re- 
gim electoral la care participau municipalităţile, grupele consti- 
tuite şi, personal, un număr foarte restrâns de persoane] opri- 
rea întrunirilor, prigonindu-se până și ale studenţilor, urmă- 
rindu-se participanţii la cele mai neînsemnate şi inofensive din 
ele, ani întregi după aceia, şi pedepsindu-se cu îndelungate în- 
temniţări „ presiunea celei mai neghioabe censuri, care nu ştia 
să deosebească interesul de Stat sau măcar interesul politic, de 
celelalte. Nicăiri nu putea să se menţie o adevărată viaţă liberă: 
pe alocurea, ca în Hanovra, după moartea regelui Wilhelm, 
William al IV-lea în Anglia, și la suirea pe tron a duvelui de 
Cumberland, pe când regina Victoria își începea în Marea Bri- 
tanie stăpânirea ei, Suveranul nu pregeta să puie în aplicare 
ideile sale absolutiste, cu toate protestările de formă, și să în- 
frunte nemulțămirile stârnite prin lupta sa cu Camerele, In 

1832 dieta, care repreşinta alianța permanentă a principilor, 
declară formal că ei nu sânt legaţi decât în anume privinţi de 
aceste adunări, că pot răspinge cererile lor şi că o comisiune 
dietală va revisui activitatea tuturor represintanţelor provin- 
ciale, confederaţia însăși fiind stabilită pe base imutabile, care 
nu pot fi atacate de cine știe cine, cine ştie unde. In 1834 se 
hotăra şi un tribunal de arbitri în cas de neînţelegeri. 

Aceste Camere, fără trecut, fără tradiţie naţională în 
sprijin, fără valoare representativă și fără aspirații pentru vii- 
tor, nu erau încunjurate, în silinţile lor eventuale, în trecătoa- 
rele lor capricii de oposiţie, de nicio popularitate. Adunate din 
trei în trei ani de obiceiu, ele erau uitate în trecerea de la o 
sesiune la alta. Atribuţiile lor erau foarte restrânse, și desba- 
terile nu puteau fi cunoscute de public. Austria, care nu le avea, 
nu se deosebia, astfel, esenţial de Prusia, care nu se resimţia 
nici într'un chip de influenţa vre unei adunări deliberative, şi 
decât Statele din Sud, unde nervii erau mai uşor de ațâţat, de 
şi în Hessa mișcarea de la 1830, o adevărată răscoală, a fost 
condusă de Consiliul municipal din Cassel. 

Comuna nu exista; provincia, după ultimele schimbări și 
restaurări, după continuele deranjări de frontiere, nu mai func- 
ţiona în vechiul ei sens privilegiat, aşa de mare odinioară. In- 
văţământul public nu era făcut ca să formeze conştiinţe, ci toc- 
mai ca să împiedece formațiunea lor. Iar cine, auzind de Tu- 
gendbund, «Uniunea virtuţii», şi de alte asociaţii studențești, 
Burschenschaften, de serbările comemorative pentru mișcarea 
lui Luther, care şi acuma apărea ca un îndemn, de discursuri 
şi jurăminte, de propagande şi comploturi, atribuie un rol prea 
mare acestor așezăminte de cultură :, care sânt chemate și ca 
să cultive înalte idealuri, poate vedea din memoriile lui Hein- 
rich Laube cât de puţin erau preocupaţi, de fapt, acești bătă- 


1 Numărul lor fusese redus de la 4) la 22. 

ioşi petrecători, cari nu prea știau cine e Goethe şi n'aveau 
mult respect pentru literatură şi pentru intelectualitatea în 
genere, de problema cea mare a libertăţii şi a unităţii naţio- 
nale 1. 

De altfel şi numărul studenţilor față de greutatea între- 
ţinerii pentru familiile sărace era foarte restrâns. Suprimată. 
în 1809, Universitatea din Iena fu restabilită la 1825 pentru 
5-600 de ascultători; la Giessen în 1838 nu erau nici 300; la 
Halle, din cei 1.300 de studenţi de la 1829, 944 erau teologi, cu 
grija unei cariere de parohi în sate şi fără nicio aplecare lup- 
tătoare, fără nicio ideie politică; la Göttingen se numărau 
1,200-500 de studenţi, cari, împreună cu burghesii locali, făcură 
revoluţia din 1831, pe care trebui s'o înăbușe, în fruntea sol- 
daţilor săi, generalul von dent Busche. Universitatea prusiană. 
de la Bonn, din 1786, restabilită la 1818, n'avea, ca şi cea din 
Leipzig, înainte de 1850, nici mia de ascultători. Precum Suve- 
ranul prusian îşi adusese Universitatea supt ochi, la Berlin, 
aga regele Bavariei strămută, Universitatea lui de la Landshut 
la München (1826). Universităţi nouă, ca acea din Breslau, la 
care se unise şcoala înaltă din Frankfurt pe Oder, — ambele 
prusiene —, n'aveau nici o tradiţie. 

De altminterea, acești Suverani, cari, după ce răsturna- 
seră pe Napoleon, continuau pur şi simplu, fără vre-o compen- 
saţie prin spectacolul însuşi al mărimii ce ar fi avut-o sau vre-o 
mângâiere prin gloria pe care ar fi fost în stare s'o câştige, 
tradiția napoleoniană, se îngrijiseră ca şi mai departe cultura. 
germană să li rămâie o ascultătoare şi harnică sclavă. Litera- 
tura se ofileşte în Nord, după ce îndeplinise scopurile care-i 
fuseseră puse, oficial, înainte. Poeţii entusiasti ai «războiului de 
eliberare» nu mai păstrară trâmbiţa lor de aramă, pusă în ar- 
senal alături de steagurile şi tunurile smulse de la Francesi; 


1 Laube, Erinnerungen, Viena, p. 47 şi urm. 

alţii nu răsăriră în locul lor. In Sud, la Şvabii din Wiirttem- 
berg, Uhland şi după el o şcoală întreagă vor cânta în metrul 
tradiţional şi în forma baladei isprăvile vechilor cavaleri, dar 
această popularisare prin cântec a evului mediu folosia aici, — 
ca şi în Franţa Restauraţiei, din tinereţele lui Lamartine şi lui 
Victor Hugo, — la întărirea bunelor principii, de care trebuie 
să se călăuzească de acum înainte, statornic, imutabil, toată 
viaţa publică. Nimeni nu cânta şi suferința adâncă, ori isprava 
tăcută a ţăranului, paşnica trudă spornică a meșşteşugarului, 
călătoriile negustorului, visurile cărturarului. 

Alături, în acelaşi Sud, estetismul învie, în și mai aristo- 
cratice forme impecabile, prin opera lui Platen, care e conte 
în fiecare din versurile lui și se simte, mai presus de toți acești 
plebei, mândru de aceasta. 

Filosofia înțelesese vremea. Fichte moare, de tifus exan- 
tematic, în mijlocul patimilor războiului. Acel care-i urmează 
în glorie şi popularitate, e tot un German din Sud, un «supus» 
al Wirttembergului, Hegel, care-şi făcuse şi el drumul în Svi- 
ţera şi petrecuse un timp la Rin, supt influenţa francesă, încă. 
aşa de proaspătă în 1816, la Heidelberg. De la 1818 însă, după 
ce tipărise «Terminologia spiritului» și începuse «Enciclopedia 
ştiinţilor filosofice», el se aşează la Berlin. Şi, continuându-și 
opera până în 1831, data morţii sale, acea mare operă care 
atinge, cu pretenţia, un timp biruitoare, de a le reformă, toate 
domeniile cugetării, el o face în spiritul conciliator supt rapor- 
tul politic în care o începuse. Căci pentru dânsul lumea nu ră- 
sare, cu cunoștința ei însăși și cu legile ei, din lăuntrul fiecărui 
om, și nici eul nu creiază tot ce se găseşte, prin oposiţie şi pen- 
tru mărgenire doar, în afară de dânsul, ci subiect și obiect, cu- 
getare și natură se confundă într'o absolută și liniștitoare iden- 
titate. Ideia, terminul ultim al cugetării sale, n'are în ea nicio 
putere scormonitoare şi ațţâţătoare. Tot ce e real e raţional, tot 
ce e raţional e real, şi doar în ce priveşte valoarea de «reali- 

tate», ce nu se acordă oricărui fenomen, care e trecător, dacă se 
poate încăpea discuţia. Ce se află la urma unei desvoltări tre- 
buie să rămâie acolo, şi înaintea existenţei lui critica se opreşte 
îngândurată, urmărind strălucirea transcendentală a unei idei 
care nu încălzeşte pe nimeni. 

In acelaşi timp prinții își aserviau literatura. Două per- 
sonalități răsărite din mijlocul lor arată prin legăturile cu 
scriitorii timpului şi cu artiștii (Schnorr, Cornelius, Kaulbach) 
de ce natură era aceastălaltă anexare. Frederich-Wilhelm al 
IV-lea, care urmă la 1840 biruitorului contra apăsării napoleo- 
niene, era o natură romantică, la ale cării aplecări, une ori bi- 
zare, contribuia și un defect de sănătate mentală, care s'a văzut 
atunci când negurile nebuniei s'au întins, pe mulți ani, asupra 
minţii lui. Altfel fire doritoare de cetire, de conversaţie eu 
spirite distinse, el a jucat rolul unui ocrotitor, — şi prin mij- 
locul, trivial, al pensiunilor, — faţă de literatura timpului său, 
de un romantism care ajunsese la ultimele lui forme exagerate, 
Berlinul lui străluceşte de hegemonia intelectuală a lui Alexan- 
dru de Humboldt, om cu mintea universală. Incetul pe încetul, 
Prusia lua direcţia şi în această privinţă. lar la München re- 
gele Ludovic l-iu începea seria acelor Suverani bavaresi cari 
uniră cu o mare sensibilitate pentru literatură și artă o lipsă de 
gust și o exageraţie care veniau și ele din misterioasele adân- 
cimi ale desechilibrului sufletesc. Amantul nerușinat al actriţei 
spaniole Lola Montes, din care făcu adevărata stăpână a ţerii 
sale, autorul versurilor mediocre la care ţinea aşa de mult, a 
trebuit să abdice faţă de indignarea poporului, care-i căuta, în 
toate colţurile concubina, dar urmașul lui, Maximilian, a risipit, 
ca şi dânsul, averi imense ca să facă din Capitala sa un museu 
de plagiate arhitecturale fără caracter și fără armonie. Iar fiii 
acestui pompos prinț şi ai fiicii regelui Prusiei au fost nebunii 
regi Ludovic, — intimul până la scandal al lui Wagner, care-l 
fermecase, și visătorul nesățios de sensaţii nouă, care, tot prim- 


121 


blându-se pe lacuri ca Lohengrin, a isprăvit, înecându-şi prin 
sinucidere urîtul într'unul din ele, — şi Otto. 

Față de această predică a supunerii înobilate prin cea mai 
subtilă doctrină şi de această atitudine a poeților, ce pot în- 
semna scrierile, tot mai greu de înțeles, ale lui Goerres, silit 
să-şi afle un adăpost în Franța, apoi în Sviţera, — pentru că 
glorificase Revoluţia? Şi, de alminterea, acesta însuşi făcea 
amendă onorabilă prosternându-se mai târziu la picioarele re- 
gelui Ludovic al Bavariei. 


Pentru a se pronunţa o oposiţie contra acestui regim 
pacificat până la somnolența cea mai idioată nu se găsia nimic 
în poporul german el însuşi. Numai când în ţările sudice, Spania, 
Italia, Grecia, izbucniră revoluțiile din 1820—1, şi mai ales când 
în Franţa o revoluţie răsturnă pe Carol al X-lea, creând o nouă 
regalitate liberală, provocatoare prin singura sa existență pen- 
tru tot ce era «vechiu regim» şi absolutism dinastic, şi când 
Polonia, auzind acest glas, uni pe acela al vechilor ei dureri, și 
în momentul chiar când în Germania-de-Sud ca şi în Prusia, 
ca şi în Austria se stingeau prinții, cu lungă domnie, ai trata- 
telor din Viena, o pornire spre schimbări, prin critica pamfle- 
tului ori prin ridicarea stradelor, se produce. Ea atinge însă 
prea puţină lume din cercurile intelectuale. La protestarea con- 
tra apucăturilor regelui Hanovrei iau parte câţiva profesori, 
între cari Grimm, adunătorul datinelor populare, Dahlmann, 
Gernvirius, istoricul, care tratează din punct de vedere al ideilor 
conducătoare istoria secolului al XIX-lea și-și simte, din alt 
punct de vedere decât al filelenilor obişnuiţi, adoratori ai clasi- 
cismului ori sentimentali romantici, byronieni, — Byron însă, 
poetul revoltei, n'a aflat imitatori în Germania —, simpatie 
pentru revoluţia grecească, pe care a înfăţişat-o pănă în umă- 
nunțimi şi Rotteck, introducând acelaşi spirit în scrierea 
unei noi Istorii universale. Dar istoricii, a căror importanţă în 

Universitate şi în viaţa publică e în necântenită creştere, sânt 
prea legaţi de laborioasa operă a desgropărilor trecutului şi, 
pe de altă parte, ei sânt prea stăpâniţi de ideile filosofiei lui 
Hegel ori, în materie de drept, de concepţiile, istorice şi ele, 
ale unui Savigny, pentru a trece dincolo de pragul care desparte 
cugetarea pură de tulburea agitaţie, cu toate nesiguranţele și 
primejdiile ei. 

Atunci agitația aceasta îşi găsi represintanţii, prin oraşele 
renane mai mult, unde stăpânirea francesă era tot mai mult 
regretată, în mijlocul acelei populaţii mai expuse decât oricare 
a sfărâma tot ce există cu arma ascuţită a ironiei şi cu lovi- 
turile de pietre ale batjocurii şi a substitui realităţilor încer- 
cate, şi care au suferit de pe urma încercărilor, construcţiile 
ideologice fără greş ale radicalismului abstract. Astfel un Lud- 
wig Borne (Löb Baruch), un. Heinrich Heine, Evrei amândoi, 
îndrăgostiţi de viaţa parisiană, fermecaţi de liberalismul rega- 
lităţii cetățenești şi mai ales al oposiţiei republicane, ajunseră. 
a fi factorii cei mai vehemenţi ai prefacerii. Dar, cu tot meş- 
teşugul întrebuinţării de Heine a tonului popular, perfect imi- 
tat, cu tot superiorul talent al acestuia, de o așa de străbătă- 
toare intimitate sufletească, nu acești străini, orientaţi către 
direcţiile de dincolo de Rin și strămutați chiar, ca marele poet 
liric, în Capitala Franciei, unde cântă amintiri napoleoniene, 
puteau să dea Germaniei prin înviarea conștiinței sale transfor- 
marea, de care doria. Iar aceia, din așa-zisa «Tânără, Germanie», 
cari, ca Gutzkow şi Laube, aparțineau rasei germane înseși 
aveau prea puţin marele talent, misteriosul fluid, care singur, 
prin literatură, poate trece dincolo de margenile ei. 

In aceste împrejurări fu găsită Germania de revoluția de 
la 1848. 


IX. 
O ULTIMĂ INCERCARE REVOLUŢIONARĂ NEIZBUTITĂ 


Şi revoluţia de trei ani de zile care a zguduit, pe lângă 
Germania austriacă, mai răpede în a-și face socotelile cu spiri- 
tul nou, Germania propriu-zisă, a fost pornită dintr'un senti- 
ment de imitație, iar nu din nevoiie esenţiale ale poporului ger- 
man el însuşi, care şi-ar fi găsit drumul său şi l-ar fi urmat cu 
puterile sale. Căci un Frances prieten al Germaniei, care o 
cunoştea din 1813 şi scria despre dânsa în 1835, spune cu drep- 
tate că «Germanul loaial n'are obiceiul, ci frica de resistenţa 
constituţională contra puterii şi o socoate aproape ca un scan- 
dal... A lua în Germania rolul oposiţiei înseamnă a primi muce- 
nicia pentru ocasiile mari ca şi pentru micile împrejurări ale 
vieţii 2». 

Fără vecinătatea cu Franţa la Apus și cu Polonia la Ră- 
sărit, cu acea Polonie care prin mişcarea ei revoluționară de 
la 1830 a causat atâta nelinişte în spiritele poporului vecin, 
amestecat cu nația polonă în Posen ca şi în Silesia, trezind pu- 
blicaţii politice favorabile rebelilor şi provocând o întreagă 
mişcare de opinie publică în acelaşi sens, — căci Saxonia, ve- 
cină, a avut o mică revoluţie în 1830 —, Germanii n'ar fi avut, 


1 Lerminier, o. c., p. 52, 

în deosebitele State, — treizeci şi patru de toate —, pe care le 
lăsase în picioare și le întărise Congresul din Viena nici acele 
slabe manifestații de împotrivire faţă de despotismul după mo- 
delul napoleonian al principilor, 

Au fost deci şi aici, la 1848, îndată ce a sosit vestea celor 
petrecute la Paris, unde tronul lui Ludovic-Filip, «regele-cetă- 
tean», fusese dărâmat din vina unor miniștri cari credeau prea 
mult în teoria lor, o serie de zguduiri care duseră, de la o 
consfătuire la alta, la adunarea unui Vorparlament, unui «Par- 
lament preliminar», la Frankfurt, şi apoi la ședinţile, nesfâr- 
şite şi în cea mai mare parte absolut inutile, ale simulacrului 
de Convenţie naţională, cu caracter de Constituantă, care s'au 
ţinut în aceiași Capitală a «Bundului», a Confederaţiei trata- 
telor de la 1815. 


Cine erau oamenii cari s'au adunat acolo și ce ideal li se 
înfățișa de conducătorii lor? 

La o represintaţie a claselor rurale, — și agricultura juca 
totuşi un așa de mare rol în viaţa naţională, pe un timp când 
nu se pomenia de industria pripită din zilele noastre, — nici nu 
trebuia să se gândească cineva, Prin nimic țărănimea nu arăta 
nici dorinţa, nici putinţa de a participa la acea nouă viaţă pe 
care o creaseră silinţile ei ostăşeşti din greaua luptă a liberării, 
Prejudecăţi din evul mediu apăsau încă asupra lor, ceia ce se 
înţelege cu atât mai bine, cu cât, în momentul noilor organisări 
de Stat, când principii se îmbulziau cu Constituţii pentru ca 
toate energiile să se useze în lupte interne, în gâlcevi civile, 
lumea de jos doria un singur lucru, care a şi fost cerut formal: 
să se revie la toate acele rămăşiţe medievale, fărâmițate, pră- 
fuite, ieşite din us, pe care le înlăturase câtăva vreme voința 
hotărâtoare a cuceritorului străin, Programul acestor mulțimi 
întunecate, cărora şcoala primară şi lecţiile de catehism nu li 
dădeau și o inteligență politică, era întoarcerea la buna vreme 

veche. Se putea deci ca aceste milioane care nu-şi înțelegeau 
epoca să vibreze la discursurile ce se făceau la Frankfurt de 
oratori cari, pe lângă aceasta, întrebuințau acea complicată 
prosă, cu epitete şi formaţiuni aglutinante, creată în cancela- 
riile regimului trecut şi care se deosebia aşa de mult de vioi- 
ciunea graiului popular? Nu existau măcar asociaţii economice, 
tovărăşii locale care în asemenea vremuri să se poată ridica la 
valoarea unor factori revoluționari alăturea cu ceilalți. 

Oraşul german vegeta şi mai departe în patriarcalismul 
lui mulţămit cu așa de puţin. In tulburările, une ori sângeroase, 
care se repetară adese ori mai ales în Capitalele de Stat, nu 
poate fi vorba de o mulțime în adevăratul înţeles al cuvântului, 
când se schimbă, la Berlin, focuri cu armata ori când se în- 
cearcă un atac contra palatului acelui prinţ al Prusiei, fratele 
regelui, — viitorul Wilhelm I-iu! —, care era învinuit că urmă- 
reşte restabilirea cu ajutor rusesc a despotismului. Nu e aici o 
pornire naţională instinctivă, ca în revoluțiile din Italia şi din 
Ungaria. In adunarea, de la Frankfurt, ca şi în dieta prusiană, 
cu şedinţe simultane, pe care o îngăduise în sfârşit Frederic- 
Wilhelm al IV-lea, negustorii sânt puţini — şi mai mult dintre 
cei legaţi prin afacerile lor cu intelectualii, librari ca Robert 
Blum, mai tărziu executat la Viena pentru rebsliune; meșteşu- 
garii lipsesc cu totul. Nu se întâlneşte măcar un preot de sat, 
aducând de acasă simţul realităţilor care se impun, ori un 
dascăl de şcoală elementară. 

Cei cari discută sânt advocaţi, medici, profesori şi nobili. 

Un nobil de veche rasă, fiu al unui diplomat care la Con- 
gresul din Viena nici nu represinta un Stat german, ci Țările- 
de-jos, fratele unui general care căzu victimă esceselor revolu- 
ţionare e acela care, cu o popularitate cum n'a avut-o altul, cu 
dreapta cumpănire a unui caracter nobil și desinteresat, cu vir- 
tuțile politice ale omului care aduce cu dânsul mai mult decât 
experienţa sa proprie şi calitățile sale individuale, a condus 

desbaterile sfătoasei adunări din Frankfurt. Heinrich von Ga- 
gern, care, mai tărziu, părăsind viaţa politică, a fost numai un 
luptător supt steag pentru unitatea germană şi un proprietar 
retras pe pământurile sale, nu aducea nimic burghes, nimic ple- 
beian, nimic nou și transformator, în cuvântul şi în acţiunea 
sa ca şi în întreaga lui atitudine. N'avea, măcar viciile simpatice 
ale unui Mirabeau, iar, pentru a fi un Lafayette, îi lipsia pres- 
tigiul unei nobile aventuri în locuri depărtate. Căderea lui ră- 
pede se explică mai ușor decât o înălţare datorită mai mult 
lipsei simțului de realitate la ceilalţi. 

Erau mulţi profesori, dintre aceia pe cari i-am găsit şi 
înaintea anului tragic în fruntea demonstrațiilor şi resistenţe- 
lor. Cu deosebire profesori de istorie. Marturi ai celor ce se 
petrecuseră în ţările romanice din Vest şi din Sud, cunoscători 
ai prefacerilor celor mari cari se produseseră într'un trecut mai 
apropiat ori mai depărtat și, pe lângă aceasta, influenţaţi şi de 
filosofia lui Hegel, puţin favorabilă ca să se simtă deosebirea 
situaţiilor şi relativitatea lucrurilor, ei erau convinşi că Ger- 
mania datoreşte lumii o revoluție, că pentru a o face nu trebuie 
să se piardă momentul, — în Francesi, în Unguri, în Italieni ve- 


deau aliaţi nepreţuiţi, — şi că scopul revoluţiei trebuie să fie, 
Cum era pentru acele revoluţii de aiurea, realisarea unităţii na- 
tionale. 


Pierdeau din vedere elemente esențiale, care, de o parte, 
erau din bielșug, iar, de alta, lipsiau cu totul. Grecia se ridicase 
la 1821 pentru că stătea. supt apăsarea unui popor de alt sânge 
şi de altă limbă; Italia nu se putea linişti pentru'că Austriecii 
erau în Milan şi în Veneția, ba, prin Marele-Duce de Toscana, şi 
în Florența, pentru că Bourbonii din Neapole represintau o di- 
nastie, oricât de naționalisată, dar fără sentimente italiene, 
pentru că Papa făcea politica lui proprie în Capitala firească a 
unei Italii unificate; Polonia fremăta, supt jugul, tot mai greu, 
al Rușilor; Ungurii voiau regatul Arpadienilor şi al lui Matiaş 

Corvinul. La toate aceste popoare, libertatea de care se tot 
vorbia la Paris, unde ea era purtată pe steagurile biruitoare 
contra unui regim impopular, însemna înlăturarea străinului, 
recăpătarea, dreptului de a se conduce de sine. Atâtea umilinți 
şi atâtea dureri erau gata să sprijine cu desperarea lor acţiunea 
celui dintăiu tribun cu vorba mai caldă şi cu gestul mai po- 
runcitor. 

Dar Statele germane nu trăiau supt călcâiul unui cuce- 
ritor; din potrivă, Austria şi Prusia ţineau ele în atârnare atâta 
lume de altă origine, care n'avea alt păcat decât al unui sânge 
deosebit de al domnilor lor. Si aceste State nu erau împiede- 
cate de a menținea un necontenit contact supt toate rapoartele. 
Cu toată paza, plină de precauţiuni, a unei poliţii bănuitoare, oa- 
menii treceau dintr'un loc în altul după plac. Nu era nevoie de 
nicio încetățenire pentru ca afacerile să se mute peste hotarele 
multiple ale Confederaţiei şi nici pentru ca studenţii, intelec- 
tualii, scriitorii, ziariştii să călătorească după dorinţa lor, după 
atracțiile ce li se înfățișau sau după ocasiile pe care le puteau 
găsi aiurea 1. Iar, supt raportul politic chiar, era o Capitală, 
Frankfurtul, era un Consiliu al tuturora, — de şi membrii lui, 
foarte puţini, erau numiţi de principi și atârnau cu totul de 
dânşii —; erau germeni capabili de desvoltare şi cari, dacă ră- 
mâmneau amortiți, aceasta nu se datoria altui motiv decât înseși 
lipsei de vitalitate națională supt acest raport. 

Dacă deci glasul oratorilor, adesea înfocat şi plin de in- 
spiraţie, n'a ridicat în picioare o lume întreagă, dacă dema- 
gogii democraţiei revoluţionare şi republicane au trebuit să 
întrebuinţeze viclenele mijloace mici ale conspiraţiilor, ale agi- 
taţiilor artificiale, ale bandelor care treceau hotarul, viind din 
Sviţera ori din Franţa pentru a fi răpede împrăștiate, aceasta 
se datorește lipsei de vioiciune a ideii înseşi. Şi, în acelaşi timp, 


1 V, d, ex. interesanta cărticică a lui Schuselka, Das Revolutionsjahr, 


Viena, 1850. 

şi lipsei acelui mijloc de comunicație care e literatura revolu- 
tionară. 


Niciun ziar mare nu exista pe atunci. Cele pe care Nie- 
buhr, Kotzebue le publicau, cu anumite tendințe, pe vremea răz- 
boiului de eliberare dispăruseră. Publicitatea o aveau numai 
foile create sau suprâveghiate de Guvern şi care erau cu desă+ 
vârşire în; mâinile lor: astfel Austria avea «Observatorul au- 
striac» (Österreichischer Beobachter), Prusia «Gazeta de Stat» 
(Preussische Staatszeitung), fundată în 1815. Ziarele apărute 
la 1830 fură închise răpede. Gazeta lui Cotta de la Augsburg, 
a marelui librar legat de toată mişcarea literară, Augsbur- 
ger Allgemeine Zeitung, era foarte mult ţinută în samă, dar 
nu odată ea a trebuit să publice în chestiile la ordinea zilei arti- 
colul care i se impunea. Afară de aceasta erau publicaţii de 
literatură. şi de teatru, ale unui speculant gau ale unei coterii, 
Abia în ultimul timp, la Leipzig, la Brema, la Colonia, la Berlin 
chiar, — National-Zeitung !, «Gazeta Crucii» (Kreuzzeitung ) — 
se iviseră publicaţii cu un caracter mai liber. Dar, pănă la ju- 
mătatea veacului, vânzarea cu numărul fiind necunoscută, cel 
mai cetit jurnal german întrece abia 10.000 de abonamente. Şi 
von Stein, marele ministru prusian, scria lui Gagern tatăl: 
«Libertatea presei poate fi foarte avantagioasă pentru librari, 
dar o cred făcută pentru a rătăci opinia, çare şi fără aceasta 
găseşte destule alimente detestabile în foile francese». 


Se vorbeşte în istoria literaturii de un curent de agitaţie 
politică şi socială care ajunge a domina în aceşti ani tulburi. 
Numele lui Herwegh, lui Dingelstedt, lui Hoffmann von Fallers- 
leben, lui Friedrich Freiligrath mai ales amintesc versuri ful- 
gerătoare contra despotismului, apeluri răsunătoare la popor, 


1 V. Varnhagen von Ende, Tagebücher, VI, Leipzig 1862, pp. 3, 5, CE. 
ibid., p. 6. 

speranţe strălucite în noua eră de libertate. Se dorește explosia 
torpilei care va cufunda putredul vechiu Stat, «das alte morsche 
Ding der Staat :», şi Biserica, zguduirea dărâmătoare a uriașu- 
lui care stă jos în lanţuri, pe când vasul plutește pe ape fericite. 
Glasurile acestea de ură, de înteţire, de răsturnare înebunesc pe 
Schneckenburger, care cântă «Straja la Rin», pe Becker, când 
provoacă pe Francesi, şi Freiligrath el însuși uitase, când cerea 
«naufragiul mucedei, ticăloase galere», şi pensia regelui Prusiei 
și vechiul său strigăt naţional către «Germania care trebuie să 
fie mai presus de orice», — Deutschland, Deutschland uber 
Alles, de o tristă celebritate astăzi. 

Unii dintre aceşti cântăreţi au încercat, ca Herwegh, o ri- 
diculă aventură de invasiune revoluţionară; mai mulți dintre 
ei au trebuit să trăiască şi în anii lor tărzii, din grea muncă 
între străini, pănă li-a fost îngăduit să moară, mai mult sau 
mai puţin reconeiliați, tu monarhia militaristă, vechiul lor duş- 
man, pe pământul patriei. Dar o influenţă reală, adâncă asupra, 
naţiei n'a putut-o exercita niciunul din ei, pănă la broșurile 
socialiste de ieri, de alaltăieri, care au cuprins cele mai furioase 
din cântecele lui Freiligrath. 

Dacă acesta a trecut, la un moment dat, în 1844, de la 
vechea lui pasiune pentru splendorile exotice ale Orientului la 
această poesie «muncitorească», lucrul se datorește întâlnirii 
în străinătate cu un tânăr agitator care se întorcea din Franţa, 
unde trăise supt influenţa doctrinelor unui socialism poetic gi 
utopic, căruia era să-i deie însuşi o armătură de economie poli- 
tică şi de filosofie modernă, Karl Marx. Un mare ambițios, 
trăind pentru lux, voluptate şi succes, în lumea mare, în acelaşi 
timp când scormonia, pănă la urletul de durere, rănile sărăci- 
mii, Lassalle, lucra alături de dânsul pentru a răspândi noul 
crez al revoluţiei «sociale», asemenea cu aceia cari, în 1948, la 





1 «Vechiul, putredul lucru, Statul», 

Paris, erau să răstoarne supremaţia burghesiei francese, așa 
de solidă totuși în viaţa, generală a ţării, 

Şi Marx şi Lassalle sânt Evrei, ca şi Borne, ca şi Heine. 
Poporul lor se îndulcize abia, de pe urma schimbărilor Revo- 
luţiei francese, la drepturile și foloasele, la, plăcerile şi satisfaz- 
ţiile de vanitate ale vieţii politice. Totuşi Evreii întâmpinau încă 
piedeci. Mulţimile-i urau, şi mişcări de prigonire izbucniră iu şi 
colo în cea dintăiu jumătate a secolului al XIX-lea. Totuși, 
înainte de a lua în mânile lor “cea mai mare și mai influentă 
parte a presei, ei dispuneau, din zilele lui Mendelssohn şi ale 
Rahelej, de saloanele Berlinului, după care tot mai mult se 
orienta, viața politică a Germaniei întregi. In cursul revoluţiei 
germane, ei se întâlnesc în frunte: un Jacobi joacă roluri prime, 
un Wiesner represintă singur Austria în adunare, un Evreu din 
Berlin strigă regelui Prusiei, care, primind un memoriu al radi- 
calilor, declarase, formal, tă refusă a sta de vorbă cu dânşii: 
«Vai de regii cari nu vor să audă adevărul», pentru ca, seara, 
să i se facă o mare şi zgomotoasă manifestaţie pe ştrăzile Ca- 
pitalei. Mult timp socialismul va fi al lor, şi ei vor da forma 
cea mai îndrăzneață demceraţiei burghese, liberale, — ei, acești 
importatori nervoși şi agitaţi ai unor doctrine a căror origine 
nu trebuie căutată în Anglia intrigilor, ci în Franţa partidului 
liberal de supt Restauraţie. 

A fost însă un moment tând aceia cari nu voiau, în Impe- 
riul refăcut supt cele trei colori pseudo-arhaice, împrumutate, 
de fapt, de la «tovărăşiile» prigonite ale studenţilor, o dinastie 
austriacă şi cari aleseseră ca «vicariu al Imperiului», — numai 
ca să scape de dieta Confederației germanice, pe care el o în- 
locui, — pe bătrânul Habsburg, blând şi viclean, arhiducele 
Ioan, trebuiră să se oprească, în Mart 1849, asupra regelui 
Prusiei, de mult considerat ca «rege al Germanilor», pentru a 
face din el Impăratul dorit (Kaiser der Deutschen), care ar fi 
dat înlăuntru unitate, în afară prestigiu (28 Mart; 290 de vo- 

turi contra 248). O deputaţie merse în acest scop la Berlin, şi 
dieta prusiană aproba proiectul. 

Frederic-Wilhelm refusă, hotărit, supt pretext că nu vrea 
să încalce niciun drept şi să se impuie niciunei resistențe. Vor- 
bind aşa, el nu se gândia la Austria, care era de la sine elimi- 
nată, prin necesitatea lucrurilor, din acest plan al «Germaniei 
mici», care biruise asupra grandiosiului proiect, de sigur imposi- 
bil, al «marii Germanii». Se gândia, fără îndoială, la Bavaria ri- 
vală, dar nu aceasta hotărî la refusul său pe Suveranul care păna 
atunci nu figură în Germania confederată decât numai cu Bran- 
demburgul, iar nu și cu moşiile şi achisiţiile Casei sale, care 
erau Prusia răsăriteană şi apuseană şi Posenul. Ceia ce avu mai 
multă influenţă asupra spiritului său fu concepția mistică pe 
care o avea despre originea şi caracterul puterii unui Suveran, 
scârba sa de principiile raționaliste ale Revoluţiei, de şi era și 
oarecare neîncredere în forţele cu care ar fi trebuit să se im- ' 
puie:. Fără a înlătura din planurile de viitor ale dinastiei şi 
țării sale această coroană imperială pentru toată Germania, el 
voia s'o aibă numai de la semenii săi, prin graţia divină, de la 
mila lui Dumnezeu, coboriîtă asupra armelor sale, — aşa cum 
peste un șfert de veac era s'o aibă acel frate al lui, socotit 
pentru moment ca un trădător faţă de causa germană. 

A făcut bine sau ba să refuse? Istoricii germani răspund 
de obiceiu aprobându-i decisiunea. După experienţa războiului 
acestuia am răspunde în sens contrariu. Oricât de insuficient 
ar fi fost caracterul representativ al Parlamentului din Frank- 
furt, oricât de slabă ar fi fost majoritatea căpătată pentru pro- 


1 In cartea, plină de idei, a lui Lerminier (I, p. 127), se observă şi aceia 
că titlul imperial e vechiu şi legat cu Biserica romană, iar Prusia nepresinta pro- 
testantismul, CE. şi Varnhagen von Ense, Memorii, VI, p. 113. Regele trată pe 
democrați de «câni» şi zicea că numai soldaţii li vin de hac: «Gegen Demokraten 
helfen nur Soldaten» (iþid, p. 117)» Şi el erą sigur că «o a doua armată ca a 
lui nu mai este> (ibid., p. 121). Şi ofiterii întorceau capul ca să nu-l salute 
(ibid., p. 135). 

punerea unei Impărății germane cu conducere prusiană, oricât 
de multe ar fi fost greutăţile de drept și de fapt care se pre- 
Sintau, Imperiul ieşit dintr'o manifestare de ideal, în mijlocul 
unei adunări de romantici cu nobile porniri și cu o caldă iubire 
de libertate, s'ar fi simţit dator faţă de originea sa cu altă ati- 
tudine, înlăuntru şi în afară, decât creaţiunea prin foc şi sabie 
a lui Wilhelm I-iu, proclamat între generalii unei victorii câș- 
tigate, nu numai asupra noii Francii napoleoniene, dar și asu- 
pra curentului liberal de care, în ultima ei fasă, aceasta fusese 
străbătută. 

Căci orice fundaţiune politică rămâne totdeauna însein- 
nată cu pecetea sacră ori cu stigmatul de infamie al originilor 
sale 1. 





1 Regăsesc. când revăd aceste pagini, ideia la Lerminier, care, prevăzâna 
ce era să se întâmple în 1848 şi în 1871, scria, încă de la 1835: «Dacă Germanii 
voiesc să ajungă la unitate prin despotism, lucru e uşor. Jugul e pregătii: ei 
va fi de fier şi de glorie, el va fi strălucitor şi tare; pot să-şi treacă prin el 
capul. Dar, dacă, cu mai multă încredere în geniul ei şi în voinţa lui Dum- 
nezeu, Germania cere timpului desvoltarea ei însăşi şi nu vrea să ajungă la 
unitate decât prin libertate, va merita cu adevârat să fie un exemplu lumii prin 
actele sale». 


INCHEIERE 


Această Germanie a silei, a cuceririi, a dominaţiei univer- 
sale este ea poate un produs, cât de urit, dar original, al spiri- 
tulu german? 

Să vedere, 

Revoluţia francesă din 1848 degenerase în anarhie socială. 
In zilele din Iunie baricadele se ridicaseră, din nou în Paris, şi 
bandele de muncitori otrăviţi de o propagandă fără răspundere 
şi fără frâu făcuseră să curgă sângele soldaţilor şi al unor 
oameni așa de nobili în acţiunea lor împăciuitoare ca arhiepis- 
copul de Paris. Franţa era în primejdie de a se pierde în mijlo- 
cul furiei războiului civil. Atunci burghesia, care avea la adă- 
post-patrimoniul atâtor generaţii, ea la care se alipia instinciiv 
o țărănime de proprietari, muncitori, economi şi patrioţi, strâns 
legată de ţară, de păstrarea şi de cinstea ei, se ridică într'o 
mare mișcare legală de defensivă și, la alegerile de preşedinte 
al Republicei, ea impuse, lăsând la o parte și autoritatea de 
soldat, restabilitor de linişte, a generalului Cavaignac, pe acel 
prinţ Ludovic Napoleon, cunoscut doar prin două aventuri de 
pretendent şi printr'o viaţă de frumos elegant la Londra. Şi 
aceasta numai pentru că în ideia napoleoniană se vedea singura 
garanţie de ordine durabilă, cu sau fără vechea glorie a mare- 
lui Ampărat. Preşedinte, preşedinte pe viaţă, Impărat şi el, titlul 

era indiferent; ce se cerea înainte de toate era siguranța zilei 
de mâne, putinţa muncii cu spor pe toate terenurile, 

I-a fost îngăduit pentru aceasta omului care păstra ceva 
din fisionomia aventurierului cu noroc să împuște pe străzi și 
să deporteze, să introducă censura gi procesele de presă, să 
practice candidatura oficială susţinută de subprefecţi și garan- 
tată de jandarmi, să reducă pănă în anii din urmă ai regimu- 
lui său Camerele la rolul unor simple corpuri consultative. Ma- 
rile lucrări făcute supt dânsul, desvoltarea uimitoare a indus- 
triei francese, prestigiul câştigat prin biruinţile din Italia şi 
din Crimeia, hegemonia francesă în Europa erau pentru toţi, 
afară de cercurile restrânse ale intelectualilor, de lumea ambi- 
țioasă a advocaţilor şi de poporul parisian, gata oricând pentru 
răsturnările de regim, o compensație îndestulătoare. 

Ce putea fi mai indicat pentru prinţul regent al Prusiei, 
pentru regele de mai tărziu decât să urmeze acest exemplu? 


Şi l-a urmat. S'au reluat din nou tradiţiile militariste ale 
lui Frederic al II-lea, care concentrau toate silinţile asupra, unei 
armate de Stat, care se complecta prin reserve fără niciun ca- 
racter cetăţenesc, naţional, în sensul anilor 1813-4. S'a desă- 
vârşit un organism administrativ de o strânsă organisare abso- 
lut napoleoniană, pătrunzând în toate colțurile societăţii pentru 
a duce pretutindeni singura grijă a intereselor stăpânului. S'a 
lăsat şcolii înalte, literaturii, cugetării, artei singurul loc pe 
care-l delimitase, în terenuri vagi, frumos înverzite, dar dincolo 
de pripita circulaţie a stradelor vieţii publice, Statul atotputer- 
nic, servind pe rege și dinastia lui. 

Şi Germania a primit. Literatura, de la Geibel, mediocrul 
cântăreţ al idealelor de Stat, de la dulceagul von Redwitz, cu 
idilele sale zimbitoare, pănă la voiosul optimist Baumlach n'a 
cerut mai mult decât să încânte ceasurile goale ale cetitorului, 
pe când arta-i împodobia casa. Iar filosofia lui Schopenhauer, 

dacă înlătura mânioasă zădărnicia jargonului ideologic în care 
căzuse filosofia hegeliană, — de care, la Berlin, râdea unul de 
la noi, T., Maiorescu, în, cartea lui de ironie faţă de toate siste- 
mele: Etwas philosophisches in gemeinfasslicher Form —, 
piinea în loe, recunoscând ca impuls al faptelor omenești voința, 
idealul suprimării acestei voinţi înseşi pentru a se avea: feri- 
cirea. 

Totuşi orice popor, când abdică, cere, oricum, ceva mai 
mult decât protocoale administrative şi măsuri polițienești. Ii 
trebuie un principiu şi-i trebuie o înălţare, 


Inainte de-a avea, prin biruinţile asupra Austriei şi asupra 
Statelor din Sudul Germaniei unite cu ea, în 1866, asupra Fran- 
ciei în 1870-1, gloria. militară, — asămănătoare cu a lui Na- 
poleon al III-lea, noul model, — Germania a avut altceva în 
locul principiului, în locul tradiţiei. Ea, care, din romantism, 
păstrase, — tot cu Napoleon-cel-Mare în fund, — cultul «genia- 
lităţii», mai presus de norme, mai presus de drept, mai presus 
de morală, (cum i-a. spus-o apoi, filosofic, Nietzsche, cu supra- 
omul său fără alt îndreptar decât voinţa lui), a avut, mai pre- 
sus de toţi Suveranii săi, de biruitorul prusian el însuși, pe 
acela care dădu lui Wilhelm I-iu biruinţile, pe Bismarck. 

Real și dur, insensibil pentru tot ce e ideie și sentiment, 
creator de forţe politice prin popoăre, dar nu pentru popoare, 
acest «baron» din.Nord, aproape Danes, n'are în el nimic spe- 
cific german !. Germania a lucrat asupră-i numai provocând 
în spiritul lui o reacțiune firească în contra desfrâului ideii 
fără putință de realisare şi al vorbei fără urmări în fapte, 
care deosebeşte Parlamentul din Frankfurt, în sforțările și în 
ilusiile lui. Legături cu poporul său, în masele lui adânci, n'a, 
avut şi n’a voit să aibă, în mândria sângelui şi a strămoşilor 


1 Un Bismarck e amestecat în viaţa rusească din secolul al XVIII-lea. 

săi. Politica ce se face de sus a fost pentru el o maximă: de sus, 
unde este concepţia, de sus, unde instinctele se resumă într'o 
cugetare clară şi consecventă. De ţărani nu s'a preccupat nicio- 
dată; muncitorii i-au trebuit numai pentru ca, prin «socialis- 
mul de Stat», să puie un frâu avânturilor, necontenit repetată, 
ale burghesiei liberale, incomodă şi une ori chiar împiedecă- 
toare. Indiferent supt raportul confesional, a doua zi după ce 
regele Prusiei încercase a impune în Statele sale o formă pro- 
testantă de conciliaţie, el s'a gândit la luteranism numai atunci 
când îi trebuia un contrapond pentru ultramontanismul roman, 
care i-a dat un partid, al Centrului, pe care el nu l-a putui 
frânge. Prieten al Rusiei din inimă, pentru că era o putere orga- 
nisată, îngăduitor față de o Austrie pe care o putea târî, duș- 
man neîmpăcat al unei Francii în care nu se încredea, el n'a 
făcut altă alegere în politica externă decât a celor pe cari se 
putea răzimaă ori pe cari-i putea întrebuința. De şi a fost înte- 
meietorul Imperiului naţional german, sufletul lui era inacoz- 
sibil la alte consideraţii decât acelea de Stat, cărora, la capătul 
filosofiei hegeliane, profesorul 'Treitschke li dădea legitimare 
filosofică în cea mai crudă din formule, atunci când bătrânul 
Menzel râdea veninos de «şărlătania» principiului naţional pe 
care, împrumutându-l de la cea mai recentă revoluţie, îl înscri- 
sese Napoleon al III-lea în fruntea programului său. Bismarck 
prefera să derive, în planuri și în metode, de la cel d'intăiu Na- 
poleon !. 


Cu o deosebire: el nu putea să creeze în ordine internă. De 
la marele Impărat avem legile noastre, administraţia noastră, 
ordinea noastră politică întreagă, oricât am fi introdus în ea 
elemente de imitație englesă ori resultate als mişcărilor revo- 





1 Acesta scrisese totusi la Sfânta-Elena: «Cel d'intâiu Suveran care, în 
mijlocul celei d'intâiu mari încăierări, va îmbrăţişa de bună credinţă causa po- 
poarelor, se va găsi în hruntea Europei întregi şi va putea să încerce ce va voi». 

luţionare. Pe când triumfurile lui Bismarck, creând un Impe- 
riu confederativ, în care trăieşte, pe lângă supunerea oarbă 
faţă de Prusia, aşa de mult din particularismul dinasti€, mau 
dat nici Germaniei, necum lumii, un singur așezământ şi un 
singur principiu nou şi de acum înainte necesare pentru exi- 
stenta omenirii. Căci ce, din instituţiile şi ideile, pe care ne 
sprijinim şi în mijlocul cărora ni purtăm viaţa, poartă pecetea 
Statului de două ori învingător, peste aşteptările tuturora, la 
1866 şi la 1870—1? Şi cât de limpede reiese şi din această 
consideraţie adevărul că numai puterea care întrupează o ideie 
poate fi însăşi generatoare de idei! 


Războaiele de unitate, analoge cu cele din Ilalia, a căror 
iniţiativă, mai veche, e absolut reală, n'au fost precedate de 
furtuna în suflete a unei nouă literaturi şi n'au provocat înflo- 
rirea unei nouă literaturi, iar a unei nouă cugetări, și mai putin, 
Nietzsche însuşi, sumbrul prooroc slav, mistic, al omului mai 
presus de propria sa umanitate, al «supraomului»>, fiind, în 
afară de tainele personalităţii sale, aşa de pronunţate în carac- 
terul ei bolnăvicios, ucenicul altora decât al luptătorilor de la 
Königgrätz şi de la Sedan. Cine a cântai victoria, — şi au fost 
mulți, — nu sânt măcar poeţii, afară de foarte bătrânul Geibel 
şi de câţiva romantici ieşiţi, pare-că, din mormânt pentru a 
cânta în stilul lor fapte care erau, de sigur, de alt stil. Cântă, 
cum pot, prosatori, istorici, medici, filosofi, la cari e şi multă 
inspirație oficială şi multă căldură care n'a trecut prin inimi 
înainte de a se rosti în versuri de şablon, banale și veştede. 

Universitatea germană și-a trăit zilele cele mari. Filosofia 
s'a coborit în laboratorii, şi ea răsfoieşte, cu Wundt, cărțile de 
etnografie. Pănă şi rasa acelora cari, ca Haeckel, continuând 
pe Darwin mai mult decât pe Goethe, fabrică surogate reli- 
gioase unei epoce fără dogmă, încetează în plin triumf politic. 
Un Ratzel, cu vastul lui orizont de natură străbătută întreagă 

pănă în adânc de umanitate, nu-şi află urmași cari să fie mai 
mult decât interpreţii manierei sale. După largul suflu uman 
al lui Ranke, care, altfel, n'are nicio credinţă la capătul armo- 
nioaselor sale expuneri, străbătute de ideia :sre înţelege, nu de 
aceia care îndrumează, Lamprecht, cel mai însemnat represin- 
tant al studiilor istorice, verifică în viaţa societăţilor umane 
concepţii de filosofie, de psihologie a societăţilor. Ceilalţi se þu- 
cură de necontenita descoperire a faptelor nouă, de precisarta 
celor vechi. Foarte mulţi industrialisează și comercialiseuză 
ştiinţa pentru editorii cari o domină, condiționând-o după sin- 
gurele lor interese. 


O puternică viață economică absoarbe Germania întreagă. 
Țărani aleargă la orașe gi se îngrămădesc în fabricile care 
storceau pe încetul în continue silinți monotone, istovitoare, 
fără recreație, fără mulțămire sufletească, rasa însăși 1. Nicio- 
dată o industrie nu s'a creat mai răpede și deci şi mai nesă- 
nătos, mai ameninţător pentru viitorul puterilor pe care le 
stoarce. Niciodată mai miraculos n'a răsărit un comerţ mon- 
dial pentru produse pe care politica le va impune, și prin răz- 
boiul mondial, dacă trebuie, oricât ar ţinea, oricât ar costa. 
O flotă e creată prin ordin pentru un popor care n'are nicio 
tradiţie pe Mare şi care trebuie să creeze odată cu marina și pe 
marinar. O statistică uriaşă cercetează, cotează, clasifică şi 
trece la archive munca întregului glob pământesc. Ambiţia 
nebună de a merge oriunde supt steag german pentru a regăsi 
steagul german oriunde cuprinde poporul întreg. Cugetarea ger._ 
mană proclamă necesitatea şi posibilitatea, Imperiului «tentacu- 
lar», care cu aceste tentacule ale sale nu pipăie pentru a se 
apăra şi nu strânge pentru a se ţinea, ci suge şi stoarce. 
| iei 


1 In 1861 Menzel, Gesch. der neuesten Zeif (1956-60), Stuttgart 1860, p. 
8, constata că la recrutare din 100 de ţesători au fost găsiţi buni doar 29 şi dik 
o sută de torcători cu maşina 20. 

De unde însă acest ideal, care i-a atras, astăzi, contra-ata- 
cul lumii întregi şi-i va păstra mâne o ură generală peste care 
nicio sforțare nu va putea străbate? 

Totul e fabricat şi imitat, totul e împrumutat şi impus. 
Peste un popor care simte și cugetă altfel, care vrea altfal, dar 
nu cutează a o spune măcar, — cu toate disidenţele socialiste 
fără rădăcini, pe când socialismul oficial îngenunche înaintea 
zeilor de războiu —, necum a o împiedeca, avem tot vechea to- 
vărăşie a prinților, resumată ’n Impăratul, care, în Wilhelm al 
II-lea, îi domină şi, prin individualitatea lui, acaparatoare şi 
strălucitoare, face ceia ce am văzut că s'a făcut continuu de-a 
lungul veacurilor. 

După înfrângerea Franciei, după acoperirea ei cu un des 
preţ care nu exclude nici ura, nici, mai ales, invidia, Germania, 
deprinsă a-şi căuta modelele peste Rin, s'a uitat nedumerită 
în jurul ei. Rusia, fără suflet în viaţa ei politică şi în viaţa ei 
sufletească, — la suprafaţă ca și în adâncuri -—, cu un suflet 
particular, elementar, care nu se poate contraface, nu era, fără 
îndoială, în părerea germană un izvor de învăţătură pentru un 
popor care se simţia nespus superior uriașului vecin din Ră- 
sărit :. Vechile legături dinastice slăbiseră, de altfel, după ce, 
în războiul Crimeii, Prusia urmase Austria în silinţile acestea 
de a smulge Rusiei cât mai mult, fără luptă. Atunci privirile 
s'au îndreptat asupra ţărilor anglo-saxone, de imensă desvol- 
tare industrială, de comerţ dominând întreaga viaţă, și toţi cei 
cari voiau să-şi ducă ţara şi neamul mai departe pe drumurile 
largi deschise de tun s'au coborit în laboratoriul ştiinţific, în- 
trebuințând toate descoperirile altora, şi câteva proprii, şi în 
usine creatoare de bogăţie şi de forţă. 





1 Germanii de Sud spuneau la 1835 Prusienilor: Ruşii Germaniei (Ler- 
minier, o. c., I, p. 55). 

Că în dosul muncii englese erau tradiţiile morale a o mie 
de ani, capabile să degajeze la nevoie o forţă de resistenţă fără 
sfârşit, că în dosul muncii americane era idealismul latent al 
începuturilor, al tradiţiei unui Washington şi Jefferson, că 
toate popoarele, printr'un necontenit curent de imigrație, adău- 
giseră, odată cu o atotputernică viață populară, şi toate incal- 
culabilele ei posibilități morale, cine să se gândească la acca- 
sta? Nicio statistică nu vorbeşte de aşa ceva. 

Astăzi Germania, cum este, a principilor vechi ai tronuri- 
lor și a noilor principi ai banului, se găseşte înaintea conştiin- 
ţii umane care nu vrea s'o accepte astfel, dincolo de hotarele 
sale fireşti, 

Şi poate, înlăuntrul acestor hotare, se găsește înaintea 
unei, conştiinți populare, care, mâne, — măcar mâne! —, va 


avea cuvântul, 

